
O nouă contribuţie la istoria Românilor 
în evul mediu 


IV. 


In expunerile noastre de până acum am arătat că, cu toate 
tulburările provocate în istoriografia europeană de donchişotiada 
ofensivei sulzeriene, credința în vechimea „incolatului“ românesc 
în ţările cari aparținuseră odinioară Daciei romane, n'a putut fi 
zdruncinată nici chiar la istoricii cei mai de valoare ai Ungurilor. 
Credem deci că este pripit de a se vorbi de o „chestiune română“, 
din acest punct de vedere, înainte de a doua jumătate a veacului 
trecut şi înainte de apariţia scrierilor intempestive ale lui Robert 
Roesler, Paul Hunfalvy şi Ladislau Râthy. 

Care era părerea dominantă a istoricilor Ungariei cu privire 
la originea Românilor, încă și prin anii 70 ai veacului trecut, o 
putem constata foarte bine şi din lucrarea istoricului francez 
Edouard Sayous, apărută în anul 1876, sub titlul „Histoire gens- 
rale des Hongrois“, la Paris. Profesor la liceul „Charlemagne“ din 
Paris, şi apoi la universităţile din 'Toulouse şi Besancon, premiat 
al Academiei franceze şi membru al Academiei ungurești, Edouard 
Sayous s'a dedicat cu tot entuziasmul său cercetărilor din dome- 
niul istoriei medievale a Europei, şi cu deosebire a poliglotului 
regat al coroanei Sf. Ştefan. Spre acest scop ela călătorit în 
anii 1870 şi în capitala Ungariei, pentru a lua contact cu istoricii 
cei mai de seamă ai Ungurilor şi pentru a face cercetări în ar- 
hivele principale ale ţării. Ei bine, acest Francez prieten al Un- 

gurilor şi foarte mult apreciat de ei!) ma putut ajunge în urma 
studiilor sale aprofundate asupra începuturilor Ungariei şi ale po- 
porului maghiar,?) decât la convingerea că „cea mai mare parte a 
Ungariei fiind odinioară romană — Pannonia încă din timpul lui 
August şi Tiberiu — precum o dovedeşte şi Muzeul din Pesta care 
conține atât de multe relicvii romane, încât o sală ne reveacă în 
memorie orașul Pompeii... nu e mirare că... în ciuda atâtor invazii 
şi cu patru veacuri după căderea imperiului roman apusean şi șase 
veacuri după părăsirea Daciei de către Aurelian... se mai găsea 
încă un important element latin în populaţiunea 
acelor regiuni din cari trebuia să se formeze Un- 
garia.... Priscus ne spune că în tabăra lui Atila se găseau 
oameni cari vorbeau limba ausonică. Anonymul aminteşte precis 
între locuitorii Daciei vechi pe „Blachi“; Rusul Nestor vorbeşte clar 
despre Vlachovia şi acest nume îl înfâlnim şi în legenda pannoniană 
a apostolului Methodiu. Bizantinii veacului al 11-lea, ca de pildă 
Anna Comnena ne vorbesc despre Daci, cari nau putut fi decât 
Românii. Pe temeiul acestor dovezi număroase nu se 
poate atirma că o mare partea Ungariei şi Tran- 
silvaniei au rămas latine?*5) 


Pe când Sayous aşternea pe hârtie această logică şi concisă 
sinteză a constatărilor sale, el cunoștea deja „răspunsurile nega- 
tive“ date la toate aceste chestiuni de Robert Roesler, precum şi 
„teoria“ acestuia despre trecerea Românilor peste Dunăre şi emi- 
grarea lor spre Nord abia în veacul al XIII-lea. 


Fără a pierde multă vreme cu judecarea argumentării „isteţe“, 
însă „nu necondiţionat convingătoare“ a lui Roesler, Sayous le 
nimiceşte printr'o singură sentinţă scriind: „Astfel de emigrări sunt 
extrem de rare la popoare lucrătoare şi cu obiceiuri civilizate (pre- 
Cum se înţelege că erau Românii ca descendenţi ai colonilor ro- 
mani, economi de vite, ostaşi şi agricultori şi ca vieţuitori în 


1) Scrierile sale au fost traduse şi în limba maghiară, iar părţi din ele 
ca „Izvoarele istoriei maghiare“ şi „Invazia Mongolilor în Ungaria din 1241“ 
etc. au fost tipărite şi în ediții populare. 

2) Sayous învățase spre acesf scop şi limba maghiară. 

3) Sayous, op. cit. cap. III: „Pământul ungar înainte de descălecarea 
lui Arpad”. 

forma orânduită şi aşezată a Domniilor, Judeţelor şi Chinezatelor 
— A. A. M) şi nu se întâmplă niciodată întrun număr atât de 
covârșitor.“ 

Cum se poate însă — ne vom întreba noi acum — că, cu 
toată pronunțarea vădită pentru autohtonia Românilor a istoricilor 
maghiari de până atunci, ideile lui Roesler au reuşit, totuşi, să 
câştige teren şi în mijlocul lor şi să producă marea confuzie şi 
nedumerire Care caracterizează, cu privire la această . chestiune, 
istoriografia ungurească de câteva decenii încoace ? Răspunsul este 
foarte simplu: şi aici a intrat în funcţiune — și acum chiar într'o 
măsură mult mai mare decât în epoca lui Sulzer — „factorul politic“. 

Cine cunoaşte evoluția sufletească a maghiarismului, dela suc- 
cesele sale neaşteptate politice din anii 1866—67 şi dela înfăptuirea 
„dualismului“ încoace, nu se va mira de loc de repercusiunea 
puternică a şovinismului unguresc, desfăşurat în toată libertatea 
desmățului său, nu numai asupra literaturii periodice, ci chiar şi 
asupra ştiinţei și în primul rând a istoriei, precum şi de faptul 
că o şcoală subversivă şi negativă — Eminescu ar fi numit-o 
„hihilistă“ — ca aceea a lui Roesler, a reuşit să câştige adepţi şi 
continuatori şi în Ungaria istoricilor obiectivi şi de bun renume 
din vremurile mai vechi. 


Surprinzătoarea schimbare de atitudine a istoriografiei ma- 
ghiare faţă cu chestia importantă a originei Românilor, mai ales 
după apariţia în anul 1877 a „Etnografiei Ungariei“ a faimo- 
Sului roeslerian şi filolog maghiar Paul Hundsdorfer-Hunialvy — 
convertit şi el cam târziu, după vârsta de 60 de ani la noile idei — 
şi cauzele de ordin moral şi politic care au pricinuit-o sunt, fără 
îndoială, de o importanţă mult mai mare pentru tratarea obiec- 
tivă a chestiunii, decât ca să poată fi trecute cu vederea într'o 
„Istorie a Românilor în evul mediu“. De aceea, fiind vorba de 
Roesler şi de discuţiile şi curentele provocate de scrierile sale în 
ştiinţa europeană, noi nu ne putem mulţumi numai cu o expu- 
nere simplă a lor — precum o găsim în lucrarea d-lui S. — ci 
vom încerca, potrivit cu cadrul acestei lucrări, şi o analiză critică 
a faimoasei sale „teorii“, care nu este în fond decât transpunerea 
în Ştiinţă a unui sistem politic foarte vechiu, sistem cunoscut încă 
din vremile lui Kekavmenos, sistem care a produs multă zăpă- 


OBCU CLUJ 


—" 198 — 


ceală şi a atras în cursă pe mulţi naivi — şi Roesler a putut fi 
la urma urmei până la un grad oarecare „de bună credinţă“ — 


dar ale cărui urmări funeste asupra ştiinţei sunt şi rămân incal- 


culabile. 
* 


Să cercetăm acum cauzele adevărate pentru care Roesler 1) 
„a reuşit să se impună“ cu „studiile“ sale (Sac. p. 124) şi să 
trecem apoi la o analiză critică sumară a lor. 

Este un adevăr constatat de ştiinţă că în viaţa sufletească a 
popoarelor fenomenele de ordin politic stau în strânsă legătură cu 
cele de ordin psihologic. Asuprirea îndelungată a neamului ro- 
mânesc de către atâtea neamuri străine, în mod direct prin su- 
punere nemijlocită, şi în mod indirect prin limbă şi prin biserică, 
a avut ca urmare nu numai descurajarea sa, ci şi crearea unei 
stări de spirit deprimate, căreia în termeni ştiinţifici i s'ar putea 
da numele de servilism. Şi într'adevăr, dacă ar trebui să facem 
o caracteristică a vieţii noastre sufleteşti şi culturale, mai ales 
din ultimele decenii ale veacului trecut, atunci ar trebui să aşe- 
zăm printre primele semne distinctive ale ei: servilismul în viaţa 
politică, servilismul în cultură şi servilismul în ştiinţă şi literatură.?) 

Faţă de această pierdere progresivă a încrederii poporului 
nostru în valoarea şi în calităţile sale strămoşeşti, care se observă 
treptat, treptat, mai ales dela epoca gloriei sale militare din vea- 
cul de mijloc, încoace, putem constata la popoarele asupritoare, 
puternice şi privilegiate, o creştere, în aceleaşi proporţii, a con- 
ştiinţei de superioritate, până la un grad vecin cu disprețul și discon- 


1) Citeşte: Răzler, cu s = z, românesc. Citirea şi pronunțarea obici- 
nuită a numelui său este greşită și ea corâspunde celeilalte variante a nu- 
melui german, care se scrie însă cu s dublu. 

2) Regretatul părinte a! scriitorului acestor rânduri, Aurel Mureşianu 
(1847—1909) făcea în Gazeta Transilvaniei dela 21 Decemvrie 1880, urmă- 
toarea constatare relativ la starea de spirit a românismului din Ungaria, cu 
toate progresele sociale și culturale realizate după revoluţia dela 1848: „Bi- 
rocratismul absolutistic, iezuitismul apusean şi oriental a venit să dea cre- 
ştere generaţiei următoare (de după 1848 — A. A. M.); servitutea abia scu- 
turată s'a prefăcut în servilism.... Acesta roade şi astăzi fără milă la rădă- 
cina trunchiului naţional, el este viermele devorător, putregaiul înveninat, care 
ameninţă acum cu stricăciune şi sâmburii mărului, cari rămaseră, mulțămită 
ceriului, neatinşi.“ 

siderarea. Ce era deci mai natural decât ca această stare de 
spirit, provocată de împrejurările politice şi sociale externe, să se 
transforme cu timpul într'o încredere exagerată în superioritatea 
culturală şi chiar de rasă, și să conducă la exagerări și aprecieri 
gre ite și necorăspunzătoare realității chiar şi în ştiinţă. 

Cine va analiza din acest punct de vedere opera lui Roesler, 
va rămânea surprins de efectele dezastruoase asupra ei nu nu- 
numai ale spiritului exaltat german de după Kâniggrătz şi Sedan, 
ci şi ale spiritului excluzivist, eclectic, negativ, egoist şi ireal 
al literaturii istorice şi politice austro-săsești din Ardeal, mai ales 
dela epoca renaşterii naţionale a Românilor încoace. Chiar dela 
începutul lucrării sale el porneşte pe un drum care numai ştiinţi- 
fic nu se poate numi, trădându-şi din primul moment sentimen- 
tele sale de dispreţ şi disconsiderare faţă de Români şi dând 
prin aceasta a priori dovada incapacității sale de istoric real şi 
obiectiv. Căci a afirma, în plină jumătate a doua a veacului al 
XIX-lea, că poziția geografică le dă Românilor o importanță politică 
mai înaltă decât li s'ar cuveni după număr și după moravuri“, 
însemnează nu numai a nu înțelege originea, rostul şi menirea 
acestui popor vechiu şi greu încercat de soartă, dar a ignora cu 
desăvârşire însăşi istoria lui. 

In starea de servilism politic şi ştiinţific şi de dependenţă 
a noastră culturală de „Apus“, care dăinuieşte din nenorocire în 
parte şi astăzi, nu e mirare că scrierile lui Roesler au reuşit să 
aibă la noi ecoul pe care l-au avut şi să influințeze sau să con- 
vingă chiar pe unii din cărturarii noştri. 2) 


1) R. Roesler, Romaenische Studien, Wien—Leipzig, 1871, în prefaţă. 

2) In ceeace priveşte pe Unguri trebue să facem aici o mică paranteză. 
Căci cu toată situația lor de națiune ocârmuitoare de stat, au trebuit să 
sufere și ei, femporar, jugul Austriacilor şi al Turcilor. De aici şi admiraţia 
şi relativul lor servilism față de produsele ştiinţifice germane și de aici şi 
Puţinul respect pe care li-l acordă și lor Roesler, considerându-i, in fond, 
și pe ei tot ca o rasă inferioară, in comparație, de pildă, chiar și cu Sașii. 
Efectele detestabile ale școalei lui Roesler și asupra istoriografiei ungare, 
trebue deci atribuite, în parte, acelorași cauze psihologice. Rolul covârșitor în 
ştiinţa ungurească al învăţaţilor de sânge german, ungar sau străin, este, de 
altfel, în deobşte cunoscut. 

Să vedem acum care a fost momentul psihologic al originei 
întregei clădiri fantastice a „hypotezelor“ lui Roesler, căci el singur 
îi dă această numire în faimoasele sale „Studii românești“. Cheia 
acestei întrebări o găsim în însuşi capitolul despre „Locuinţele 
Românilor în evul mediu“, care formează unul din aceste studii. 
Ea a pornit dela ideea preconcepută a lipsei totale de organizaţie 
politică la Românii din Transilvania şi Ungaria în epoca cColo-. 
nizării Saşilor şi a întemeierii principatului Ţării Româneşti şi 
dela credința că Transilvania, Ţara Românească și Moldova mar 
îi fost locuite până la sfârşitul veacului al XII-lea şi până la trans- 
plantarea în regiunile lor a instituțiilor bisericești şi de stat sloveno-| 
bulgaro-bizantine din dreapta Dunării, decât numai de cete sin-, 
guratice de „păstori nomazi“ (schweifende Hirten). Exact teza! 
unor scriitori sași din Ardeal, cari nu puteau şi nu voiau să în-! 
țeleagă, că acel „ţinut românesc“ (terra Blaccorum), amintit în do- | | 
cumentele regelui Andrei ÎI, în regiunile de astăzi ale Făgărașului» 
în opoziţie cu „ţinutul Săcuilor“ (terra Siculorum) din vecinătatea 
de miazănoapte a Țării Bârsii, a avut aceeași înfățișare așezată și 
orânduită ca şi „cnezatele“ şi „voivodatele“ româneşti de pe cea- 
laltă lature a Carpaţilor, dela apus şi dela răsărit de Olt, amintite 
în diploma de danie din anul 1247 a regelui Ungariei Bela IV 
către cavalerii cruciați loaniţi. Căci ce nevoie ar mai fi avut can- 
celaria din Alba-Regală să precizeze raporturile de drept dintre 
noii coloniști teutonici ai „țării Bârsei“ :) şi locuitorii „ţării Ro- 
mânilor“, mai ales în ce privește „folosința comună“ (usus com- 
munes  exercendo) a „pădurilor“ şi „apelor“, cari au aparţinut 
până atunci acestor Români, şi să-i scutească şi de „tributul“ sau 
vama ce se plătea Ia trecerea prin „țara Românilor“ 2), dacă aceştia 
ar fi fost numai nişte „păstori vagabonzi“?! Ce rost ar fi avut 
ca regele Bela IV să oblige pe cavalerii loaniţi şi pe Românii (Olati) 


1) „Terra Burza“ (citeşte : Bursa) o numeşte precis şi celebra diplomă 
din 1222 a lui Andrei Il, cu numirea împrumutată de la autohtoni. — Doc. 
Hurmuzachi, | (1), p. 74. 

2) e(uod nullum fributum debeant persolvere... cum transierint... per 
terram Blaccorum....* — Hurmuzachi 1 (1) p. 75 şi 84. 

„cnezatelor“ lui Joan şi Vâlcu (Farcaş),!) pe cei din „chinezatul 
voevodului Lotrului“ (Kenezatus Lyrtioy Waiwode) şi pe cei din 
„țara lui Seneslav voevodul Românilor“ (terra Seneslai Voiavode 
Olatorum, dela răsărit de Olt, la asistență armată mutuală cu 
„toată găteala lor de război“ (cum apparatu suo bellico), dacă 
aceştia n'ar fi fost un popor cu așezăminte vechi şi agricultor, pre- 
cum o dovedeşte şi sistemul de dajdie orânduit şi „bisericile“ şi 
„morile“ existente, în momentul daniei făcute de rege, în „toate. 
ținuturile“, „chinezatele“ şi „voivodatele“ amintite mai sus (in 
omnibus terris supradictis).2) | 

Cum ar îi şi putut nişte „ciobani hoinari“ să dea regelui 
Andrei | însemnatul ajutor armat, despre care aflăm că l-au dat 
în anul 1210 — deci înainte de aşezarea cavalerilor „hospitaliţi“ 
în Țara Bârsei — Românii din Transilvania (Olaci), alături de 
„Saşi, Săcui şi Bisseni“ şi subt comanda „comitelui Ioachim al 
Sibiului“, ţarului Borilă Asan (Ascenus Burul) împotriva Cuma- 
nilor şi a „necredincioșilor săi din Vidin“. 2) 


1) Fără să cunoască sistemul de maghiarizare al numelor de localități 
şi de persoane al diplomaticei vechi ungureşti, Roesler face din „cnezul Far- 
caș“ un Ungur, fără să-şi dea seamă că judeţul Vâlcea poartă şi astăzi nu- 
mele acestui senior român din veacul al Xili-lea. Răsfoind, spre exemplu, 
numai „Documentele (diplomele) maramureșene din sec. XIIi şi XIV-lea“ ale 
regretatului |. Mihaly de Apșa, vom putea găsi, într'un ținut clasic românesc, 
transcrieri ungureşti ale numelor geografice, de felul următor: Apșănescu = 
Apsahavasa; Baloteşti — Balotafalva; Bărsana — Barszanfalva; Călinești 
= Kalinfalva; Câmpulung —— Hosszumez6; Dănești — Danfalva ; Drago- 
mnireşti == Dragomerfalva; Fântâna Rece —— Hidegkut; Frumosu — Sz6p- 
havasa sau „Formoz“; Leordina — Ordonafalva ; Moiseni — Moyselhavasa 
Năneşți — Nânfala; Pădurea neagră —  Feketeerd6; Piatra — Kâhât; 
Pietrosul sau Pietriceaua — Koveshavasa ; Poeni — Polyana ; Slatina == Sza- 
latina; Țibleș — Szepleshavasa;  Toroiaga — Terhavasa; Ugiea =— Ugle- 
havasa; Valea Cerbului — Szarvaspataka; Văleni — Patak; Valea Porcu- 
lui == Disznopataka ; Vulhovnicu = Farkaspataka, etc. Găsim apoi şi nume 
de persoane ca Farkstan Olacus = Stan „al Lupului“ Românul ; Kenezius 
Stan dictus Fejyr Olacus — Chinezul Stan „zis Albu“ Românul ; Karachon 
Valachus == Crăciun Românul, etc. etc. 

2) Fejer, Codex diplomaticus etc., vol. IV p. 449 și Hurmuzachi, |. 
(1) p. 250. 

3) Hrisovul dela 1 lunie 1250 al regelui Bela IV, aflător în Arhiva 
statului ungar, publicat de Kukuljevici cu dată greșită (1259 în loc de 1250) 
şi alte greșeli, în Sfarine, XXVII, 1895. (Citat de d-l Sacerdoţeanu la pag. 
256). Importanța numerică şi socială a Românilor ardeleni reiese și din faptul 
amintirii lor în rândul al 2-lea, după Saşi (associatis sibi Saxonibus, 
Olacis, Siculis et Bissenis). Nici Roesler, nici Hunfalvy n'au cunoscut 
acest document. 

Şi la Roesler, ca și la Sulzer, înainte de aceea cu aproape 
un veac, constatăm o totală nepricepere și nepătrundere a fon- 
dului istoric al celor mai vechi documente ale Ungariei şi Tran- 
silvaniei şi o informaţie unilaterală şi superficială, culeasă în 
“mare parte din publicaţiile  quasi-istorice, politico-juridice ale 
timpului. Roesler m'a înțeles nici pe cel mai de seamă cercetător, 
colecţionar și cunoscător al diplomaticei vechi a Ardealului, din 
prima jumătate a veacului trecut, pe contele Josif Kemeny. Şi câte 
idei bune și adevăruri frumoase istorice m'ar fi putut el afla dela 
acest învăţat de o activitate uriaşe şi rară obiectivitate, care a fost 
acuzat mai târziu, din cauza publicării unor documente favorabile 
Românilor, păstrate numai în copii mai târzii — căci originalele 
fuseseră înstrăinate sau nimicite — chiar și de unii istorici un- 
guri de: „falsificator.1) 


1) Această nedreaptă şi cu totul neîntemeiată acuză adusă învățatului 
de o rară cultură şi conștiențiozitate care a fost losif Kemeâny, se datorește 
în primul rând tot rezultatelor şcoalei Roesler-Hunfalvy. Căci istoricul 
Carol Tagânyi, care a atacat și criticat mai întâi întrun mod vehement pe 
Kemeny, în recensia primului volum al cunoscutei colecții de documente 
Zimmermann- Werner, (în rev. „Szăzadok“ an. 1893 p. 52—56) a fost ade- 
rentul ei. Intre cele 9 documente presupuse de Tagânyi ca „falsificate“ de 
Kemeny este şi documentul din 1231, privitor la ţara românească a Făgă- 
raşului în care s'a păstrat tradiția apartenenței ei în vremuri mai vechi către 
„Bulgaria“, “publicat mai întâi de Kemeny în Magazin fiir Geschichte Sie- 
benbiirgens al lui Anton Kurz, Braşov 1844, vol. I.p. 177). Şi pentru ce 
trebuia să fie acest document după Tagânyi „necondiționat fals“ (f6ltetleniil 
hamis.? — pentrucă Românii n'au putut stăpâni Făgărașul, căci „stăpânii te- 
ritoriali au fost întotdeauna — bietul „istoric“ Tagânyi! — „regii maghiari“ și 
„pentrucă noi nu avem cunoştinţă de altfel de Valahi în cuprinsui lui, decât 
de iobagi căutători de pământ“ (Szăzadok, p. 55) — Ne miră însă şi mai 
mult faptul că și d-l Dr. Andrei Veress, care a dedicat de curând un volum 
întreg biografiei marelui ardelean (Grof Kemeny Jozsef, 1785—1855 Ciuj, 
1933), susține şi astăzi, pe lângă toate laudele meritate aduse activităţii sale, 
că Kemeny ar fi suferit de „patima“ şi „mania“ fabricării infenționate de 
documente „de dragul! prietenilor săi magnați și a/ popoarelor ardelene 'sicy!“, 
atribuindu-i falsificarea „a 9 documente“ din cele 10 constatate de faimosul 
românofob loan Karâcsonyi, căci unul din 1244 „s'a adeverit de autentic, 
găsindu-se originalul“ +Veress op. cit. p. 8). Dacă Kemâny „care a scăpat de 
pieire o mulțime imensă de documente scrise“ (Veress p. 9; ar îi îost în- 
tradevăr capabil să inventeze, în decursul laborioasei sale vieți, 9 /!) docu- 
mente, de ce nu a inventat şi pe al 10-lea, în care să se arate și pe sine ca 

Kemeny s'a pronuntat şi în chestia „țării Românilor“ din 
documentele andieiane, întrun articol publicat sub titlul „Terra 
Blaccorum, districtul de astăzi al Făgărașului“, în excelentul „Ma- 
gazin pentru istoria şi literatura Transilvaniei“ al lui Anton Kurz, 
(Vol. I, caetul II, p. 175, Braşov 1844). In acest articol Kemeny a 
emis părerea că acest ținut a format unul din obiectele cunoscutei 
controverse din anul 1204 dintre regele Ungariei Emeric şi îm- 
păratul Bulgarilor și Românilor Caloian (Ioniță) relativă la hota- 
rele dintre „Ungaria, Bulgaria şi Vlahia“ şi în carea combătut pă- 
rerea Sasului Reschner că acest ținut „ar fi fost locuit numai de 
Valahi nomazi și rătăcitori“* (a nomadis tantum circumvagantibus.!) 


Fără să se gândească, ceeace trebuia să facă ca un istoric 
bun, că situația politică şi socială a Românilor, atât de asupriţi în 
vremea lui, a putut să fie alta în primele timpuri ale cuceririi şi 
colonizării Transilvaniei de către Unguri şi Saşi şi fără să aibă 
cunoştinţă despre influențele incontestabile ale. poporului românesc 
asupra limbii, a felului de vieaţă, a obiceiurilor, a artei domestice 
și chiar şi a îmbrăcăminţii Săcuilor și Saşilor, Roesler consideră 
a priori de „provocătoare de ilaritate* insinuările şi „imaginaţia“ 
unor istorici şi cărturari români „ieşite din mentalitatea hibridă şi 
febrilă a popoarelor mici.... că păstorii Valahi neaşezaţi de di- 
naintea epocei intemeierii statului 'Transaipinei (Țării Româneşti) 
ar fi putut avea influențe înnobilătoare asupra stăpânilor lor 
(sic), chiar şi numai dacă ni i-am închipui pe aceștia ca Goţi şi 


coboritor din căpitanii lui Arpad şi de ce a făcut în anul 1846, în fața în- 
vățatului protopop românesc al Mediașului Ștefan Moldovanu, pe când acesta 
lucra la copii de documente în castelul său din Grind, următoarea mărtu-: 
risire: „lată şi noi suntem de origine Români, precum de această origine e 
cea mai mare parte a magnaților țării, deci năzuiți a vă cultiva şi a vă 
purta aşa, ca, atunci când va sosi timpul a ne împreuna la olaltă [sic[, să 
nu ne fie ruşine de națiunea română, leagănul originei noastre“ ?! (V. re- 
vista „Transilvânia, foaia Asociaţiunei etc.“ Anul 1869, p. 51). 


1) Martin Reschner, De praediis praedialibusque  Andreani. Sibiu, 
1824, p. 22. 

Gepizi, şi că ar fi putut transmite Flandrilor!) şi în ui toate 
binefacerile preţioase ale civilizațiunii“.2) 

Nu tot aşa judecau istoricii mai bine informaţi şi mai bine 
introduşi în istoria veche a Transilvaniei, în frunte cu losif Ke- 
meny. Interpretator excelent al documentelor, pe care le transcria . 
cu cea mai mare exactitate şi uşurinţă *), şi înțelegător şi cuno- 
scător al situației superioare politice și sociale şi a organizaţiei cne= si 
ziale şi voevodale a Românilor din Transilvania și Ungaria dis. 
vremile vechi, el nu putea decât să recunoască decăderea („înjo-:”. 
sirea“) ulterioară a acestora, provocată de asuprirea îndelungată. ;; 
politică şi religioasă. Căci vorbind despre originea românească a 
unor familii nobile din regiunile Zarandului şi ale Hațegului, care: 
s'au distins mai ales în epoca războaielor cu Turcii, Kemâny scrie. 
între altele: „Servește spre lauda şi fala naţiunii române că, în 
ciuda decăderii sale provocate de vremi, ea a născut totuşi astfel 
de bărbaţi, cari prin faptele lor vitejeşti au sângerat pentru apă- 
rarea patriei noastre comune maghiare“. +) | 

Prin cercetările sale cbiective, imparțţiale şi cu totul desin- 
teresate, losif Kemeny a ajuns și la o constatare de cea mai mare 
importanță pentru istoria Ardealului şi anume că: Nici pe la anul 
_1200 Ardealul nu era încă cucerit definitiv şi stăpânit în întregime 
de regii Ungariei. Dovedind că data de 1182 a documentului co- 





1) Roesler n'a cunoscut nici argumentul vechimii Românilor din Tran- 
silvania, pe care-l constitue păstrarea până astăzi la dânşii a amintirii nu- 
melui original al primilor coloniști germani, aduşi și aşezaţi în regiunile Si- 
biului de regele Ungariei Geiza Il (1141—1161), al „Flandrilor“, nume pe 
care înşişi acești colonişti l-au uitat şi l-au pierdut, înlocuindu-l cu acela de 
„Sas“. Căci și astăzi, dacă Românul se supără pe Sas, îl apostrofează cu 

cuvântul de „bloander'“ care are acelaşi înțeles ca şi cuvintele „olâh“ și 
" „blocli“ exprimate în sens pejorativ. 

rd Romănische Studien, p. 140. 

; D-l Dr. A. Veress scrie (op. cit. p. 5) despre aceste calităţi ale lui 
Rai între altele: „Kemeny a avut un simț critic atât de bun, încât, spre 
exemplu, el a descoperit cel dintâi falsitatea aşa numitei „cronice a Ciu- 
cului“ şi el a fost un cititor atât de eminent de documente, încât în copiile 
sale, care se numără cu miile, rareori găsim o greşală provenită din citire 
sau scriere“. 

4) Vezi revista „Uj Magyar Muzeum“, an. 1854, p. 125. 

lecţiei Fejâr — în care se face amintirea celui dintâi comitat (judeţ) 
unguresc din Ardeal e „greşită“ şi că trebue „rectificată“, fixând-o 
pentru anul 1235 — Kemeny a arătat că cea dintâi dată sigură 
asupra unui comitat unguresc din Ardeal o găsim abia întrun 
hrisov din anul 1201, în care se vorbeşte despre comitele comita- 
tului Cluj (Comes comitatus de... Kulus, *) şi că incă pe atunci 
părți însemnate din Ardeal, ca Țara Făgărașului (terra Blaccorum) 
şi ținutul Hațegului (comitatul de mai târziu al Hunedoarei), nu 
erau încă transformate în comitate, „aparținând Românilor mai mult 
sau mai puțin liberi“. *) 

Kemâny nu neagă că Ardealul fusese cucerit, sau mai bine 
zis recucerit, în cea mai mare parte — dupăce fusese pierdut de 
înaintaşii săi — încă de primul rege al Ungariei, Ştefan cel Sfânt 
(997—1038), care a înființat și episcopia Bălgradului (a „Albei“ 
lui „Gyula“, latineşte: Alba Iulia), şi care ar fi zidit şi catedrala cu 
hramul Sf. Arhanghel Mihail de acolo, însă recunoaște că stă- 
pânirea lui a fost o problemă foarte grea şi nesigură faţă de re- 
zistența autohtonilor, sprijinită mai ales de războinicii şi neastâm- 
părații Pecenegi şi Cumani. Pe temeiul constatărilor lui Kemeny 
se poate deci conchide că Regii Ungariei mau putut ajunge la o 
stabilire definitivă a stăpânirii lor aici, decât după chemarea în 
ajutor a cavalerilor cruciați Hospitaliţi, cari au înfrânt rezistența 
băștinaşilor, au respins atacurile cumane, au zidit cetăți la hotare 
şi au ocupat şi părți de peste Carpaţi. 

In asemeni împrejurări „descălecarea“ unui voevod româ- 
nesc din Făgăraş şi a unei părți a supușilor săi români, dincolo 
de Carpaţi, descălecare combătută cu atâta pasiune, ca să nu zi- 
cem patimă, de Roesler, — şi care trebue fixată între anii 1211 
—1215 — apare nu numai posibilă, dar ca o urmare foarte fi- 
rească a colonizării teutonice. 

Roesler nu înţelege nimic din toate acestea, pentrucă el ig- 
norează cu desăvârşire existența şi însemnătatea instituției chine- 





*) Graf Joseph Kemeny, Ueber die Enistehungszeit der ungarischen 
Komnitate in Siebenbiirgen, în Kurz, „Magazin etc.“ vol, |, Braşov, 1844, p. 
231—238. i 

zatelor şi voevodatelor la Românii din Transilvania și Ungaria.!) 

Nu e deci mirare că el ajunge la concluzii cu totul greşite și 

false cu privire la trecutul Românilor de aici şi că opera lui este 

din toate punctele de vedere inferioară aceleia a învățatului ceh 

Dr. ]. L. Pic, profesor la universitatea din Praga, care a expus 

documentat şi clar că situaţia asuprită și grea a Românilor din 

Transilvania şi Ungaria din ultimele secole nu se datorește infe- 

riorităţii lor iniţiale, ci decăderii lor progresive, politice, economice 
şi sociale și pierderii treptate a instituţiilor, a drepturilor și a li- 

bertăţilor 1or.2) 


* 


Cu toate că opera lui Roesler a fost, precum am dovedit şi 
vom mai dovedi, de v valoare științifică mediocră, ea totuşi a 
reuşit să facă mare vâlvă prin îndrăzneala expunerii sale, prin 
noutatea, mai ales față de străini, a subiectului şi prin motivele ' 
de ordin psihologic, arătate la începutul acestui capitol, prin care 
a zăpăcit şi pe unii din cărturarii noştri. Dar faptul efectului ne- 
aşteptat al scrierii lui Roesler asupra științei europene, cu toată 
combaterea ei energică și documentată de cătră învățații austriaci 
Dr. Julius Jung?) şi Dr. ]. L. Pic, trebue atribuit şi lipsei unui 


1] In întregul volum de 363 pagini al „Studiilor româneşti“ nu găsim 
nici măcar un cuvânt despre cnezii români din Transilvania și Ungaria, ci 
niimai câteva rânduri despre „cneziatele“ dela miazăzi de Carpaţi, din diploma 
dela 1247, dar şi acestora Roesler le dă o definiţie greșită. 

2] „Regresul naționalităţii valahice (din Transilvania) în secolele XIII 
şi XIV a fost continuu, ba chiar progresiv; din treaptă în treaptă au decăzut 
Valahii din punct de vedere al situaţiei lor publice până la şerbie.... Impre- 
jurările naţionale şi sociale s'au desvoltat în decursul timpului în defavorul 
lor... Avem prea puţine informații despre raporturile interne ale Transilvaniei 
din perioada mai veche, pentru a putea urmări rezistența pe care a opus-o 
elementul valah acestei schimbări lente a împrejurărilor; că însă ea na 
voit să se supună de bună voe situației devenite din ce în ce mai apăsătoare 
prin proclamarea iobăgiei, ne dă o dovadă elocventă revoluțiunea izbucnită 
în primăvara anului 1437. — Dr. Jos. Lad. Pic, Veber die Abstammung 
der Rumânen, Leipzig, 1880, p.168. 

3) „Die Anfănge der Românen“, în revista „Zeitschrift fiir oesterrei- 
chische Gymnasien** din 1876 și „Roemer und Romanen in der Donaulaendern“ 
Innsbruck, ed. 2-a, 1887, 

răspuns cuvenit din partea unui istoric din Transilvania sau Un- 
garia, Căci defectul principal al scrierilor şi răspunsurilor date de 
învățații de dincolo de Carpaţi, precum au fost: Istoria critică a 
lui Haşdeu (1874); Teoria lui Roesler a lui Xenopol (1883) şi 
Critica asupra acesteia din urmă a lui Dimitrie Onciul (1885), 
constă tocmai în lipsa cunoaşterii mai aprofundate a spiritului pu- 
blic, a instituţiilor, a diplomaticei și în primul rând a istoriogra- 
fiei vechi şi noi a acestor două țări. 

Cum de a rămas Roesler la timpul său necombătut de Ro- 
mânii din Transilvania ? — Răspunsul este foarte simplu. Românii 
din Transilvania nu aveau încă atunci niciun istoric de speciali- 
tate, căci fruntaşii şi învățații lor erau prea absorbiți de luptele 
cotidiane pentru apărarea drepturilor şi a vieţii poporului lor, de- 
cât să mai aibă timp pentru a se dedica unor cercetări şi pro- 
bleme istorice atât de grele şi complicate. Nici Gheorghe Barițiu, 
unul din cei mai buni cunoscători ai istoriei Transilvaniei şi Un- 
gariei, ma avut timp să o facă. Cu toate acestea el a urmărit 
chestiunea cu mult interes şi în scurta sa recenzie asupra unei 
scrieri a lui Jung, publicată în revista „Transilvania“ din 1876 
(anul IX, p. 214) sub titlul „Teoria lui Roesler deșpre originea 
Românilor combătută şi înfrântă“, el ne-a dat cea mai bună ca- 
racteristică a ei, din care nu putem să nu reproducem câteva 
rânduri. lată ce scrie Barițiu: 

„..Cauza principală a disputelor de natura acestora nu a fost atât do- 
rința sinceră de a descoperi adevărul, cât mai vârtos tendinţe curat politice“. 

„Dacă în zilele noastre pe lângă adversarii din Transilvania, în a căror 
îrunte stă episcopul Teutsch, a venit repausatul profesor austriac Robert 
Roesler... nu se poate crede cu câtă plăcere a fost adoptată acea părere 
fantastică a lui Roesler de cătră toți aceia, carii și de altmintrelea deneagă 
Românilor și umbra dreptului de comproprietate în Transilvania și Ungaria.“ 

„Roesler chiar în prefațiunea (prefața) sa vorbeşte despre poporul 
românesc tot cu disprețul şi ura ce întâmpinăm pe toată pagina de exemplu 
la Sulzer şi Eder.“ 

«Jung arată că Roesler făcu abuz de aparatele teoretice ale. ştiinţei 
moderne, că se încurcă chiar în raționamentele sale; că făcu de ex. paradă 
mare cu scriitorul Flavius Vopiscus, pe care critica modernă l-a scos de un 
scriitor din cei, mai mizerabili, superficial și mincinos...“ 

sm A venit timpul, în care chiar Germanilor a început abia să le îie 
rușine de publicațiuni pre cât de superficiale, pre atât de tendenţioase, pre- 
cum este și a lui Roesler, care până acum făcu atâta zgomot, ce nu a me- 
ritat niciodată ; din care cauză, închee şi Jung că „ar fi mai bine ca teza lui 
Roesler să fie aruncată la o parte...“ 

Supunând unei noi și temeinice analize opera lui Roesler, 


ne-am convins şi ne convingem din ce în ce mai mult că învi-. 
nuirea de „superficialitate“, adusă ei de Barițiu — şi de alţi au-: 


tori însemnați români şi străini — este pe deplin îndreptățită. 

Neajunsurile operei lui Roesler sunt nu numai de natură 
istorică, ci şi linguistică, etnografică şi etnologică şi ele se pot 
grupa în: 


1. Cunoaşterea neîndestulătoare a izvoarelor istorice 'indi- 


gene, a diplomaticei şi a istoriogratiei vechi şi noi a ţărilor 
respective; 


2. Cunoaşterea superfecială a limbilor română şi maghiară 


şi a raporturilor lor cu limbile slave, 

3. Ignorarea cu desăvârşire a valorii istorice a poporului 
românesc şi tratarea lui drept o rasă inferioară, ca şi exagerarea 
peste măsură a valorii culturale a Slavilor sudici (Sioveno-Bul- 
garilor) şi a locuitorilor de limbă germană ai Ungariei. 


Să trecem acum la o scurtă cercetare critică a principalelor 


sale „argumente“. 

Cel dintâi este vestitul său argument a silentio, adică faptul 
„lipsei oricărei istorii a poporului românesc în Nordul Dunării, 
din sec. al Iil-lea și până în secolul al XIll-lea“ (Romănische 
Studien, p. 66). 

Am văzut în parte și până acum cât de puţin întemeiată 
este această aserțiune a sa, când ştiut este că cele mai vechi 
cronici ale Ungariei, scrise pe temeiul analelor mănăstireşti și 
ecleziastice ale primilor ei regi, constată toate, fără deosebire, 
existența unui însemnat element românesc în Pannonia și în Dacia 
la venirea Ungurilor și unele din ele amintesc chiar în Transilvania 
pe Blahi (Blacci),. după numele uzuali dat descendenților Roma- 
nilor de toți Barbarii Nordului și mai târziu chiar și de epigonii 
Bizanțului grecit şi părăsit de orice simţ de romanitate, cu toată 
păstrarea numirilor politice de „Romania“ şi de „Romei“. 

Dacă ar fi să credem afirmației lui Roesler că Românii au 
imigrat în Transilvania numai în veacul al XIII-lea, pentrucă „nu- 
mai atunci sunt amintiți mai întâi cu numele în documente și în 
hrisoave“, atunci ar trebui să admitem că Ardealul n'a avut pănă 
în a doua jumătate a veacului al XII-lea nici un fel de locuitori, 
pentrucă în afară de Flandrii așezați aici de regele Geiza II (1141 

—1161) şi amintiți numai pe la sfârşitul secolului al XII-lea, foarte 
puținele documente păstrate, aproape exclusiv bisericești, nu amin- 
tesc nici un alt popor ardelean cu numele său înainte de începutul 
secolului al XIII-lea. 

Roesler de sigur n'a știut că nici numele Săcuilor nu se 
întâlneşte în documente înainte de anul 1213, după Hunfalvy9), 
şi înainte de 1210, după Kukuljevic şi Karâcsonyi.?) 

Şi cine se mai puate astăzi îndoi că Săcuii, pe cari croni- 
cele ungurești din veacurile XII—IV îi consideră atât de vechi 
în Ardeal încât îi crede rămășițe de ale Hunilor; Săcuii,. despre 
cari călugărul cronicar Simeon de Keza ne spune că au îm- 
prumutat şi scrierea şi alfabetul dela Români, mar îi locuit şi'n 
timpurile mai vechi în Ardeal. 

In Nordul Transilvaniei exista la începutul secolului al 
XIII-lea un oraş foarte însemnat, bogat şi puternic și, precum arată 
şi numele lui de Rodna, datând din epoca medievală româno- 
slavă a Transilvaniei, şi un important centru industrial minier, 
care însă a fost devastat şi nimicit de Tătari la 1241. Dacă ruinele 
bisericii şi ale zidurilor sale, încă şi astăzi împunătoare, nu ne-ar 
dovedi înflorirea şi importanţa acestui centru comercial şi indu- 
strial al Transilvaniei, încă din veacul al XII-lea, atunci înzadar 
am căuta vre-un „document“, în toate arhivele din lume, care să 
ne dovedească originea şi vechimea lui. 

Fiind vorba de „tăcerea“ documentelor de dinainte de se- 
colul al XIll-lea despre popoarele Transilvaniei, nu putem să nu 





1) „Despre originea Săcuilor“, în „Az olâhok târtenete“, vol. 1. p. 250, 

2) Pentru a putea reduce cu totul importanța numerică a Românilor 
amintiți în campania regelui Andrei [1 contra Vidinului din 1210, istoricul 
ungur Î. Karâcsonyi îi dă, întrun articol publicat sub titlul „Cea dintâi cam- 
panie a Săcuilor ardeleni din 1210“ în revista „Szâzadok“ din 1912 (p. 292), 
o interpretare pe cât de tendenţioasă, pe atât de ridicolă, afirmând că aici nu 
trebue înțeleși Românii şi Săcuii din întreaga ţară, ci numai cei din ţinutul 
Sibiului, inventând astfel locuitori Săcui într'o regiune unde n'au existat 
niciodată şi nelyând în considerare că documentul vorbeşte expres despre 
„Saşii, Românii, Săcuii şi Bissenii associați“ (associatis sibi Saxonibus, Olacis» 
Siculis et Bissenis), deci învederat despre locuitorii saşi, români, săcui, etc. 
cari se găseau în afară de „scaunul“ Sibiului de sub administrația „comitelui 
Ioachim.“ 

arhintim o coincidenţă interesantă şi caracteristică pentru influenţa 
cea mare a lui Roesler asupra celui mai entuziast adept al său 
din Ungaria, asupra lui Paul Hunfalvy. Bazat pe aceleaşi motive, 
invocate de Roesler pentru hipoteza imigrării Românilor în veacul 
al XIII-lea, adică tăcerea documentelor, şi pe asemănarea lingui- 
stică a Săcuilor cu Maghiarii vestici — ca şi când o despărţire 
de 1000 de ani ar fi avut cu, totul alte urmări asupra lor ca una 
de 700—800 — Hunfalvy a lansat cel dintâi hipoteza colonizării 
Săcuilor din Ungaria în decursul veacului al XII-lea. Intrebat fiind 
atunci de alţi învăţaţi unguri: „cum de nu s'a păstrat nici o urmă 
istorică a acestei colonizări şi cum de n'au invocat ei mai târziu 
niciodată documentele lor de danii şi privilegiile lor, ce  tre- 
buia în acest caz să le fi primit dela regii Ungariei“, Hunfalvy a 
dat următorul răspuns: „Până spre jumătatea a 2-a a veacului al 
XII-lea cunoaștem mai ales numai cărțile (documentele, hrisoavele) 
de danie ale bisericilor, episcopiilor şi abaţiilor, căci numai acestea 
se îngrijeau într'o mai mare măsură de reînnoirea şi păstrarea 
lor. Dar chiar şi primele cărți de danie ale episcopiilor şi aba- 
țiilor sunt foarte rare şi nu le cunoaştem, de cele mai multe ori, 
decât numai din „reînnoiri“ mai târzii. Nu e mirare deci că astăzi 
nu poate nimenea să arate cărțile de danie ale colonizării Săcui- 
lor.“ ?) 

Fantastica hipoteză a lui Hunfalvy, contrazisă nu numai de 
cele mai vechi tradiţii istorice indigene, ci şi de deosebirea fun- 
damentală dintre organizaţia politică și socială a Săcuilor de aceea 
a Maghiarilor vestici — ei fiind singurii cari au păstrat organi- 
zaţia militară primitivă a Maghiarilor din epoca migrațiunii — și 
lipsa oricărei urme că ţinutul lor ar fi format vreodată proprietatea 
regilor Ungariei, a fost combătută cu multă logică și mult raţio- 
nament de istoricul şi academicianul maghiar Carol Szab6. Ră- 
spunsul. dat de acesta din urmă lui Hunfalvy „că ar fi o adevărată 
minune să se găsească vreodată un document care să confirme 
hipoteza sa“,?) se potriveşte foarte bine cu răspunsul pe care 


1) A „Sz6kelyek"* (Săcuii), Budapesta 1886, p. 44. 
2) K. Szabo, A regi szekelyseg, Cluj, 1890, p. 124. 

ştiinţa şi cercetările istorice și filologice i-l dau mereu lui Roe- 
sler, că, adică: „ar fi o adevărată minune să se găsească vreodată 
un document sau măcar numai vreo dovadă indirectă istorică că 
Românii ar fi ocupat imensul teritoriu al Daciei vechi, venind de 
peste Dunăre, abia la sfârșitul veacului al XII-lea şi la începutul 
veacului al XIII-lea după Hristos !!** 
“Na fost între istoricii unguri niciunul care să co nbată şcoala 
subversivă roesleriano-hunfalvyană cu mai multă convingere şi 
mai multă cunoștință de câuză decât Carol Szab6. Este neîndoios 
că Szab6 a avut în vedere în primul rând pe istoricii germani 
din categoria lui Roesler când a făcut memorabila observaţie, ci- 
tată de biograful său, istoricul Ludovic Szădeczky, că „în viaţa sa 
niciodată nu i-a plăcut, unilateralitatea, acest privilegiu care carac- 
ferizează pe învățații germani“.!) 
lată ce scrie Szădeczky despre atitudinea lui Szabo faţă de 
încercările zadarnice ale lui Roesler & Comp. de a distruge pe 
pe cel mai vechiu cronicar al Ungariei: 


| „Carol Szab6 a apărat pe notarul Anonim a! regelui Bela față de cri- 
ticii săi germani cari, înaintând pe urmele lui Schlăzer, ar fi voit să-l arete 
drept un falsificat mârșav și l-au considerat în întregime condamnabil. Contra- 
critica lui Carol Szabo s'a îndreptat mai ales împotriva lui Roesler... El a 
arătat în mod convingător că opera lui Anonymus, folosită cu o critică co- 
răspunzătoare, este un isvor folositor şi de mare valoare pentru istoria stră- 
veche a descălecării maghiare. In genere părerea lui Szabo în legătură cu po- 
lemica ivită în jurul Anonymuluj, asupra căruia s'a născut o literatură în- 
treagă, şi cu privire la utilitatea operei sale, deși nu în toate amănuntele ei, 
își menține şi astăzi poziția sa și nu este nici până astăzi înfrântă de pă- 
rerile contrare“.2) 


Este ciudată antipatia pe care a provocat-o buclucaşul cro- 
nicar al Ungariei, care se numeşte el însuși „fost notar al răpo- 
satului prea glorios rege Bela“ — despre care s'a stabilit definitiv 
că n'a putut fi nici Bela 1, nici Bela IV — nu numai la Roesler, 


Li 


1) Ladislau Szâdeczky, „Comemorarea lui Carol Szabo“, în revista 
„Szăzadok'“ din 1894, p. 208. 


2) Ibidem, p. 208. 

ci şi la scriitorii germani mai vechi, precum au fost chiar şi 
Thunmann şi Schlâzer. Cauza acestei stranii împrejurări trebue 
atribuită, după părerea noastră, faptului că Anonymul nu amin- 
teşte între locuitorii Ardealului nici rămășițele Goţilor, nici pe ale 
Gepizilor, ceeace a jignit mult vanitatea scriitorilor germani şi saşi. 
Şi este clar că Roesler a fost încurajat mult de acest fapt în în- 
cercarea sa temerară de a-l discredita cu desăvârşire şi de a-l : 
scoate cu totul din luptă în polemica ivită în jurul vechimii Ro-. 
mânilor în Ardeal. : 

Se ştie că cea mai puternică dovadă a veracităţii Anonimului 
o constitue așa numita cronică rusească a lui Nestor, compusă în 
regiunea Kievului pe la anul 1113, din însemnări mânăstireşti şi 
alte izvoare orale şi scrie şi păstrată în două copii din veacul al 
XIV-lea. Această cronică nu numai că găsește în Pannonia şi Dacia, 
la venirea Ungurilor, pe Români (Volohi) şi Slavi, dar indică cu 
preciziune şi calea pe care au urmat-o Ungurii, adică abătându-se 
pe la Chiev, trecând prin Galiţia şi întrând înspre șesul dela Tisa 
prin trecătorile nordice ale Carpaţilor şi care este descrisă întocmai 
şi de notarul Anonim. 

Găsind binevenite greşelile unor autori germani mai vechi, 
— foarte rău informaţi asupra istoriei şi etnografiei Ungariei, şi 
cari vedeau în „Valahii“ lui Nestor, fie Franci fie Italieni, — Roesler 
se pronunță pentru părerea celor dintâi într'un mod atât de sigur 
şi încrezut încât „interzice“ pur și simplu „ca în viitor Nestor să mai 
fie chiemat mărturie pentru existența Valahilor în Dacia“.!) 

Este adevărat că și A. L. Schlăzer, care a dedicat cronicei 
lui Nestor un voluminos studiu aparte, a fost la *nceput de pă- 
rerea că „Volohii“ lui Nestor sunt sau „Bulgarii“ sau „Italienii“, 
dar în urma criticei lui Gh. Pray, a trebuit să revină asupra 
acestei păreri şi să recunoască că aceștia sunt „urmașii Tracilor 
şi Geţilor“ cari vorbesc și astăzi o limbă proprie a lor, într'u câtva 
romanizată, și cari locuesc şi astăzi „asupriţi“ în număr de mi- 
lioane în Valahia, Moldova, Transilvania şi Ungaria. 

In critica Anonymului Roesler îşi dă cu deosebire în petec, 
dovedind o foarte slabă cunoaştere a izvoarelor istorice. Căci el 
invoacă în favorul calificativelor de „mare falsificator* şi „mare 





1) „Somit aber darf in Zukunit Nestor nicht als Zeuge fiir das Das- 
ein der Walachen in Dacien aufgerufen werden“. („Rom. St.* p. 82). 

ignorant“ (R. St., p. 185) date Anonymului, între primele sale 
argumente, şi faptul că el ne vorbește de existența unor „duci 
(voevozi) transilvani“ (duces ultrasilvani) încă în veacul al IX-lea, 
în vreme ce „ei apar documentar numai în anii 1176, 1199 și 
1201“ (R. St., p. 79). Se ştie însă astăzi, şi se știa încă şi pe 
timpul lui Roesler, că cu aproape optzeci de ani mai "nainte, între 
anii 1103 şi 1113, trei documente ale cancelariei regale amintesc 
pe „principele transilvan Mercuriu“ (Mercurius Princeps Ultrasil- 
vanus).!) Şi nu e mirare că puternicul Domn creștin al părților de 
azi ale Banatului şi al Sud-Vestului Transilvaniei şi Ţării Româneşti, 
Achtum, despre care „Viaţa Sf. Gerard“, din veacul al XII-lea, ne 
spune că ma voit nicidecum să se închine Sf. Ștefan, primului 
rege al Ungariei, „încrezându-se în mulțimea ostaşilor şi nobililor 
săi“2) şi pe care îl cunoaşte şi Anonymul, arătându-l „coboritor 
din spița lui Glad“ (Vlad ?), „ducele“ acestor ținuturi la venirea 
Ungurilor, este transformat de Roesler în „căpetenie ungurească“, 
iar cetatea lui „mureşană“ (urbs Morisena), întrun inexistent 
»Morosvâr“ (R. St., p. 83). 

Fără să fi pătruns mai adânc în spiritul veacului de mijloc, 
Roesler consideră ca imposibilitate faptul că Anonymul face pe 
„ducele“ (voevodul) Bihorului să vorbească despre „împăratul 
constantinopolitan“ ca despre „domnul său“, pentrucă „Dacia tra- 
iană m'a făcut niciodată parte din imperiul romeic (bizantin)“ (p. 
79). Şefi de popoare şi state mici se puteau pune, în acele vremi, 
sub protecțiunea unei monarhii puternice, fără să fie şi neapărat 
„vazalii“ ei. N'avem decât să deschidem capitolul 16 al „Vieţii lui 
Carol cel Mare“, a vestitului Eginhard, ca să aflăm următoarele: 
„Carol cel Mare... i-a făcut, prin daruri, pe regii Scoţienilor atât 
de înclinați lui, încât nu vorbiau despre el altfel, decât ca despre 
„Domnul lor“, iar despre ei înșiși ca despre „servitorii lui plecaţi“. 


1) Dr. M. Wertner, Die Wojwoden Siebenbiirgens im Zeitalter der Ar- 
paden, in „Arhiv des Vereines fiir Siebenbiirgische Landeskunde“, Neue Folge, 
vol. 28, Sibiu 1898. p. 43. 

2) Vita Sancti Gerardi, în „Monumenta Arpadiana“ a lui Endlicher, 
p. 214. 

Tot atât de forțată este şi critica adusă Anonymului pentru : 
înlocuirea numelui Pecenegilor pentru timpurile mai vechi cu acela 
al Cumanilor. Dacă Roesler ştia că Pecenegii şi Cumanii au fost 
două ramificații ale unuia şi aceluiaşi popor, care „vorbeau aceeași 
limbă“ — precum de altfel me-o spune şi Ana Comnena — cum 
să nu fi ştiut acest lucru şi Anonymul, care a trăit în timpul lor 
și i-a cunoscut ?*) N'au fost şi Ungurii numiţi mult timp de scrii- 
torii bizantini „Turci“? 

lată cum se spulberă şi argumentele lui Roesler împotriva 
veracității Anonymului, despre care el însuşi mărturiseşte că „ar fi 
putut constitui ultima obiecțiune serioasă, împotriva hipotezei imi- 
grării“ (Rom. St., p. 230). 

*) Această confundare a Pecenegilor cu Cumanii, de aceeaşi limbă cu 
ei, o putem constata şi în alte izvoare contimporane, chiar şi la scriitorii 
bizantini. Cronica lui Simeon de Keza (sec. XIII) numeşte pe vrăjmașii din- 
spre răsărit ai regelui Ladislau cel Sfânt (1077—1095) „Pecenegi“ (Bisseni), 
pe când Chronicon Pictum ne spune că au fost „Comanii“ lui Chutesc. Tot 
„Pecenegi“ (Bessi Ungaris infestissimi) îi numeşte pe Cumanii acestei epoci 
şi dogele Andrei Dandolo (Muratori, II. p. 248). Bizantinii numeau pe Cumani 
la 'nceput Uzi (de unde şi numele geografice Uzul în Moldova şi satul Ozun- 
Uzon în Ardeal, identic, probabil, şi cu numele de căpetenie Osen) şi-i cu- 
noaşte subt acest nume încă din timpul descălecării Maghiarilor, şi nu odată 
îi vede amestecați cu Pecenegii sau luptând alături de ei. Foarte bine ob- 
servă deci Katona (Historia Regum) i. p. 279) că „nu arareori Pecenegii erau 
priviți de ai noştri drept Cumani“, precum şi Engel că ,„,Cumanii şi Pecenegii 
erau în fond unul şi acelaşi popor“ (Fortsetzung, etc. p. 353). 

Diplomaţi români 
în trecut (sec. XIV—XVII) 


de Ioan D. Condurachi, 
Consilier de Legaţie 


Necesităţi de ordin comercial, politic şi de apărare a hotarelor 
au silit cele două principate: Ţara Românească şi Moldova, chiar 
din primele decenii ale existenței lor ca State, să întrețină strânse 
legături nu numai cu vecinii, ci şi cu alte neamuri mai îndepărtate. 

Numai datorită acestei politici paşnice, chibzuite şi de bună 
înţelegere cu toată lumea, cele două țărişoare române au putut 
să se strecoare printre toate vicisitudinile şi vitregiile vremurilor 
trecute şi să-şi păstreze, dealungul veacurilor, fiinţa lor intactă, scă- 
pând astfel de a cădea pradă poftelor nesăţioase ale vecinilor, 
cari mau încetat un moment în încercările lor de a le cotropi. 

Asemenea stejarului, ale cărui rădăcini puternic înfipte în sol 
îi îngăduie să reziste vijeliilor celor mai cumplite, chiar dacă i se 
mai Ciuntește uneori câte o ramură, aşa şi poporul românesc, 
puternic fixat pe pământul strămoşesc, a rezistat valurilor duş- 
mane cu cele mai dureroase jertfe de vieţi omeneşti şi cu cele 
mai mari sacrificii de avuţii distruse. 

Puternice Regate vecine s'au prăbuşit în cursul vremurilor. 
Sumeaţa Ungarie a Corvinilor a fost prefăcută în paşalâc turcesc 
după 1526, iar falnica Polonie, a cărei stăpânire se întindea, la 
un moment dat, peste multe noroade, a sfârşit şi mai rău, fiind 
împărţită între vecini şi complect desființată la sfârşitul veacului 
al XVIII-lea. 

Dacă Moldova şi Țara Românească, mult mai mici şi mai 
slabe, mau avut soarta Ungariei şi Poloniei, aceasta se datoreşte 
dragostei de ţară şi neam a voevozilor români, conducerii înţe- 
lepte a treburilor publice şi patriotismului tuturor straturilor so- 
ciale, fără deosebire, care, în clipe de restrişte, se ridicau ca un 
Singur om întru apărarea gliei strămoşești. 

Printr'6 politică de prietenie faţă de toate Statele, Principa- 
tele Române şi-au putut: asigura, în momente grele, sprijinul de 
care aveau nevoie pentru a-şi apăra hotarele, oridecâteori erau 
încălcate. 

De aceea, o expunere oricât de succintă cu privire la ra- 
porturile politice ale Principatelor cu diferite neamuri şi la mij- 
loacele prin care se legau acele raporturi, prezintă un deosebit 
interes pentru cunoaşterea, cel puţin în trăsături generale, a po- 
liticei urmate de Domnitorii români dealungul secolelor. 


Cum se întrețineau aceste raporturi ? 


Legăturile comerciale se întreţineau prin negustori și oameni 
de afaceri, fără niciun amestec din partea Domniei, iar cele po- 
litice prin agenţi oficiali sau neoficiali de ai Domnitorilor. 

Veacuri dearândul, negustorii străini, beneficiind de privilegii 
domneşti, care le garantau viaţa și averea, veniau de peste ho- 
tare în Principate şi străbăteau în lung şi în lat pământul româ- 
nesc, desfăcându-şi în târguri şi orașe, nestingheriţi de nimeni, 
mărfurile lor sau transportându-le mai departe peste Dunăre şi 
Nistru. 

De la aceşti negustori străini sau de la negustori români, 
cari aduceau mărfuri din ţările vecine, se aprovizionau locuitorii 
şi Domnitorii cu cele trebuincioase lor. 

Când era însă vorba ca Domnitorii români să-şi vândă pro- 
priile lor produse peste hotare sau aveau nevoie să cumpere de la 
vecini anumite fabricate, metale ori arme, necesare apărării teri- 
toriului contra deselor atacuri dușmane, ei trimeteau în acest scop 
oameni de încredere şi cunoscători, ca să le facă treburile. 

Cei trimiși erau în general oameni de afaceri, pricepuţi în 

ale comerţului, cărora li se dedeau scrisori de recomandaţie către 
ocârmuitorii locului unde mergeau să facă cumpărăturile, ca să-i 
sprijine şi să le acorde scutire de vamă.!) 
0) In 1432, Domnul muntean Vlad trimite la Braşoveni pe sluga sa 
Cârstea ca să-i cumpere armament şi să ceară şi un ajutor în oameni contra 
Tureilore (|. Bogdan, Relaţiile Țării Româneşti cu Brașovul şi Ungaria, 1902, 
pag. 42). 

In scrisoarea sa către Braşoveni din anii 1500—1503, Ştefan cel Mare 
spune: „prietenilor domniei mele birâului şi tuturor bătrânilor din Braşov. 
„lubiți şi buni prieteni. Domnia voastră știți că am trimis acolo la domnia 
„voastră pe credinciosul nostru boier, pe dumnealui Trotuşan spătarul cu 
„mariă de a noastră ca să ne cumpere acolo ce ne este de trebuinţă, 
„De aceea ne rugăm de dumneavoastră să-i fiți cu toţii de ajutor și să ne 
„cumpăraţi ce ne trebue, fie scări de șea, fie arme, fie funii, cum vă va spune 


„el. Vă mai rugăm pe dumneavoastră să nu ne luați vamă...“ (|. Bogdan, 
Documentele lui Ștefan cel Mare, |, pp. 467—68). 


După 1517 Neagoe Basarab trimite la Brașoveni doi oameni ai lui să 
cumpere fier şi arme (Bogdan, Relaţiile, pag. 153). 











| 


| 

In arhivele Brașovului, Sibiului, Bistriţei şi Lembergului s'au 
găsit, în această privință, numeroase mărturii, care arată cât de 
desvoltate erau în trecut relaţiile comerciale ale Principatelor Ro- 
mâne cu vecinii.!) 


Informatorii 


Pentru a obţine informaţiuni cu privire la cele ce se petre- 
ceau peste hotare, pentru a se descoperi intenţiile viclene ale 
vecinilor sau pentru a se verifica dacă anumite declaraţiuni de 
prietenie erau destul de sincere și mai ales destul de sigure, 
pentru a se putea bizui pe ele la nevoie, Domnitorii însărcinau 
cu această delicată şi grea misiune persoane de mare încredere, 
care treceau, în secret, graniţa la vecini, unde întârziau timp mai 
scurt sau mai îndelungat, după cum cereau împrejurările. 


Ei se întorceau apoi cu ştiri sau nu mai reveniau în ţară 
niciodată, dispărând uneori fără urmă. 

In documentele din veacurile trecute se face adesea men- 
ţiune de aceşti informatori neoficiali, cărora li se spun „iscoade“ 
sau pur și simplu „oameni“, ceeace în documentele slavone co- 
respunde cu „ishodniki* sau „shodniți“ *) ori: „naşogo liudi” ?), pe 
când în actele redactate în latineşte ei sunt numiţi „homines 
nostri“,*) adică oamenii noştri. | 


Documentele nu pomenesc însă niciodată numele acestor 
persoane şi nici Domnitorii nu spun cine au fost. Anonimatul cel 
mai strict se păstra în privinţa lor. Şi cu multă dreptate, căci 
altiel vecinii ar fi putut uşor să-i descopere şi să pună mâna pe 
ei sau i-ar fi putut urmări şi supraveghea în toate mișcările lor, 
împiedicându-i astfel să-şi poată îndeplini, în toată libertatea, de- 
licata lor însărcinare. 


1) 1. Bogdan, Relațiile. — N. lorga: Documente româneşti din -arhivele 
Bistriţei, 2 volume, 1899—1900; Relaţiunile comerciale -cu Lembergul, 1900; 
Documente și cercetări asupra istoriei financiare şi economice a Principatelor 
române, 1902; Istoria comerțuiui românesc, 1915. — |. Bogdan, Documentele 
lui Ștefan cel “Mare, vol. 2, pp. 260, 272—77, 315—16. 

2) |. Bogdan, Doc. lui Ștefan, II, pag. 356. 

3) |. Bogdan, [. c. II, p. 398. 

4) Bogdan, 1. c. pp. 353, 360. 

In acele vremuri de mari prefaceri politice şi de grele în- 
cercări, când posibilitățile de a şti ce se petrece în lume erau 
aşa de reduse, spionajul era singurul mijloc de a se informa, în 
mod discret, asupra stărilor de lucruri de la vecini sau de a le 
afla intenţiile duşmănoase. 

De aceea, Domnitorii români se serviau deseori de spioni 


spre a avea informaţiuni culese la faţa locului, pe care apoi le. 


comunicau şi vecinilor interesaţi. In 1480, Ştefan cel Mare aduce 
la cunoştinţa Braşovenilor ştirile ce le are despre mișcările Tur- 
cilor și anume că „iscoadele noastre, dacă ajung la ei, aşa ne spun 
că Turcii au şi alte oşti gata şi pândesc undeva să ne ia înainte 
Sau nouă sau vouă“ !) şi îi sfătueşte să caute şi ei să se infor- 
meze dacă lucrurile stau aşa. 

De asemenea leremia Movilă scria Castelanului Liovului la 
22 lanuarie 1596: „Ne-au sosit diferite ştiri de la spionii noştri 
pe care îi avem în Ardeal. Unii ne dau de ştire despre pacea pe 
care o doresc locuitorii. 

Alţii însă ne dau de ştire că oştile ar fi gata să pornească 
asupra Moldovei“.?) 

Dacă cel ce făcea spionaj era prins, el ispăşia cu moartea 
îndrăsneala lui. Astfel, în timpul domniei lui Neagoe Basarab, 
între anii 1512—1517, un individ venit din Braşov, fiind bănuit 
de spionaj în "Ţara Românească, e arestat. Braşovenii, cum află 
de acest lucru, intervin la Domnitor, în mai multe rânduri, ca să-i 
dea drumul. Neagoe Basarab le răspunde următoarele : „Şi după 
aceasta dau de ştire domniei-voastre de lucrul acelui om al dom- 
niei voastre ce a fost prins ca iscoadă la noi, iar domnia-voastră 
aţi trimis din nou cerându-l și zicând că l-aţi trimis domnia-: 
voastră în această slujbă. Noi grăim însă domniei-voastre: dacă 
l-aţi trimis, el ma umblat în slujba noastră, ci s'a unit cu vrăj- 
maşii noştri .... Dacă aceasta este cu ştirea domniei-voastre e 
bine, vă mulţumesc că ne-aţi fost prieteni. Noi ne nevoim cu 
dreptate faţă de domnia-voastră şi ne cheltuim averea ca să aveţi 
pace, iar voi trimiteţi oameni de ai voştri la vrăjmaşii noştri prin 
alte ţări şi vă uniţi cu ei. 


1) 1. Bogdan, /, c, II, p. 356. 
2) R. P. Panaitescu, Doc. privitoare Ia istoria lui Mihai Viteazul, pg. 18 

Vă mulțumesc domniei voastre dacă este cu ştirea domniei 
voastre, vom şti şi noi ce fel de prieteni ne sunteţi. Şi ne-aţi 
“trimis vorbă să nu ne grăbim a-l omori, ci să cercetăm bine lu- 
crul lui. Deci, am trimis iarăşi pe urma lui şi dacă vom afla din 
nou că a umblat astfel, să ştiţi domnia-voastră că-l voiu pune 
într”o ţeapă cât mai înaltă; altfel m'are să fie; iar dacă îl vom 
găsi om drept, îi vom da drumul şi va veni iarăşi la domnia- 
voastră“.1) 

Se făcea totdeauna deosebire, în documente, între ştirile pe 
care Domnitorii le căpătau de la aceşti informatori neoficiali, adică 
de la spioni „homines nostri“, şi cele primite de la soli, conside- 
rați ca adevăraţi” reprezentanţi oficiali ai Domnitorilor „ex relatu 
veridicorum meorum ambasiatorum“.2) 

In alte ocaziuni, Domnitorii mai trimiteau şi simpli curieri 
cu scrisori către vecini, cum a fost înştiințarea trimisă de Ştefan 
cel Mare, la toţi Principii creştini, ca să le anunţe victoria câ- 
ştigată la Vaslui contra Turcilor în 1475.) 


Soli sau agenţi 


Dar, în afară de negustori, informatori ori curieri, Domnitorii 
români mai trimiteau la vecini şi alte persoane, oameni cu vază 
în ţară, boieri sau mari dregători, cari erau însărcinaţi cu felurite 
misiuni politice: de a negocia un tratat sau a încheia o alianță 
politică, de a cere un sprijin armat sau bănesc, de a mijloci o 
căsătorie sau numai de a da oarecari informaţiuni sau pentru 
alte treburi mai puţin însemnate.*) 

Aceştia erau solii sau reprezentanţii Domnitorilor, cari mer- 
geau la vecini, în mod oficial, cu recomandaţii în regulă de la 
Domnitorul care-i trimitea şi cu ştirea Statului în care aveau să-şi 
îndeplinească misiunea lor şi a "Țărilor prin care treceau până 
să ajungă la destinaţie. 

Despre aceşti trimişi domneşti, documentele ne vorbesc 
adesea cu multe amănunte : li se dă numele, se arată misiunea 


1) 1. Bogdan, Relaţiile, pp. 149—150. 

2) 1. Bogdan, Doc. lui Ștefan cel Mare, ll. pag. 355. 
3) I. Bogdan, ibidem, pp. 319—21. 

4) 1. Bogdan, ibidem, pp. 283—85, 371—72, 455. 

ce-au avut şi, când Domnitorii scriu la vecini despre dânşii, le 
menţionează numele, Fiind persoane oficiale, trimise întrun anu- 
mit scop şi cu o misiune precisă, ei lucrau la lumina zilei, în 
văzul şi cu știrea tuturor; de aceea, nu era niciun interes din 
partea Domnitorilor, care-i trimiteau, să le tăinuiască numele. 

Când Domnitorii nu puteau lua parte în persoană la trata- 
tivele care trebuiau duse cu vecinii în diferite chestiuni ce inte- 
resau ţara lor sau pe dânşii, atunci era necesar ca măcar un re- 
prezentant de-al lor să îi luat parte sau să fi fost de faţă la acele 
tratative, căci, fără asentimentul Domnitorilor, nu se ţinea seamă 
de ce s'a decis, în chestiuni ce-i priviau; iar hotăririle luate nu 
erau considerate ca valabile şi obligatorii pentru dânşii. 

Când în 1503, solul polon, venit în Moldova pentru a sfă- 
tui pe Ştefan cel Mare să renunţe la pretenţiunile sale asupra 
Pocuţiei, îi spune între altele că în această chestiune s'au luat ă 
de altfel unele hotărîri cu ocazia recentului tratat ungaro-polon, 
Domnitorul îi răspunde că mare nicio cunoştinţă de acel tratat, 
deoarece el a fost încheiat fără trimişii săi sau fără ca să fi fost 
chemat cineva din oamenii lui să ia parte la negocieri.!) 

In acest document se face clar deosebirea între „împuter- 
niciţii“ Domnului, cari participau la negocieri, şi cineva care ar 
fi luat numai cunoştinţă de negocieri, fără să fi participat efectiv 
la ele, ci numai ca simplu observator. 


a a e iii aa 


Denumirile date solilor - 


Solii sau trimişii domneşti purtau diferite denumiri. 

In documentele scrise în slavoneşte orice trimis al Domni- 
torilor in misiune la vecini se chema „posla“-), „poslea“?), „poslom“*) 
„poslov“,5) ori „poclisar“, %) „apoclisar“,') adică sol, de la grecescul 
„apocrisarios“, care înseamnă ambasabor, trimis. Câte odată găsim 


1) 1. Bogdan, Doc. Ștefan Îl, pag. 472: „quia ista facta sunt sine ora- 
toribus meis, nec aliquis hominum meorum ad hoc vocatus“... 

2) Bogdan, ibidem, pp. 297, 394, 447, 449, 483. 

3) Bogdan, zbidem, pp. 302, 483. 

4) Bogdan, ibiderm, pp. 364, 401, 405, 407. 

5) Bogdan, ibidem, pp. 391, 397, 483. 

6) Bogdan ibidem, pag. 336; Relaţiile cu Brașovul, I, pp. 113, 117, 130 
138—39, 215, 273—74, 280, 382, 390. 

7) Bogdan, Relaţiile cu Braşovul, |, pp. 95, 148, 149, 157, 164, 166, 261 

și cuvântul „poslanic“,!) care în bulgărește înseamnă trimis cu 
scrisoare, plenipotenţiar. Misiunea unui sol era denumită „poso- 
lastvo“.*) 

Documentele redactate în latineşte numesc pe reprezentanţii 
Domnitorilor la vecini cu diferite denumiri ca: „orator“ sau „ora- 
tores“,3) „nuntius“, „nuncius“ sau „nuntii“,+) „negociatores“ 5) ori 
„ambasiator*, „ambasiatores“ €), iar. misiunea solului se chema 
„legacio“.?) Discursul solului se chema oratio vel peticio?). 

Toţi acești termeni erau sinonimi, căci nu se poate face 
vreo deosebire de sens sau de atribuţiuni ori însemnătate între 
persoanele desemnate cu o denumire sau alta. Uneori chiar în 
acelaşi act se întrebuinţau termeni diferiţi pentru sol. 

Astfel, când Ştefan cel Mare scrie în 1474 Papei Sixt al 
IV-lea despre trimisul persan Asan-beg, îl numeşte „orator“, pe 
când solului venețian îi spune „ambasiator“,?) 

In corespondența adresată Guvernelor lor de ambasadorii 
de la Constantinopole ai diferitelor State, orice trimis al Domni- 
lor români la Portă era denumit, până în secolul al XVI-lea, cu 
numele de „agent“!%); pe când Turcii, prin analogie cu reprezen- 
tanţii guvernatorilor de provincii, dădeau oricărui agent domnesc 
trimis la Constantinopole, numele de „Capuchehaie“, — cuvânt de 
origină turco-persană, compus din „capu“ şi „chehaia“. 

(„Capu“, cuvânt curat turcesc, înseamnă uşă sau poartă, iar 
prin poartă se înțelegea uneori şi casa, aşa precum în românește 
cuvântul vatră are şi înţelesul de casă sau familie. Aici cuvântul 
„capu“ trebuie luat cu semnificarea de „casă“. 


1) Bogdan, ibidem, pag. 183. 

2) Bogdan, Doc. Ștefan, U, pp. 355, 333, 395, 483. 

3) Bogdan, ibidem, pp. 318, 325, 364, 415, 455, 466, 475, 482, 

4) Bogdan, ibidem, pp. 267, 324, 456—57, 458, 462, 478, 492; Hurmu- 
zachi, Doc. LL. 2, pag. 324. 

5) Bogdan, Relațiile cu Braşovul, |. pag. 337. 

6) Bogdan, Doc. Ștefan, 1, 318, 266. — Hurmuzachi, Doc. 1, 2, pp. 315 
323; vol. IV, 2, pp. 287, 289. 

7) Bogdan, ibidem, pp. 381—82, 472, 475—176, 455, 457. 

8) Bogdan, ibidem, pag. 455. 

9) Bogdan, ibidem, pag. 318. 

10) Hurmuzachi, Doc. IV. 2, pp. 20, 25, 46, 301, 303, 306. — 1. Con- 
durachi, Câteva cuvinte asupra condiției juridice a străinilor, pag. 14, 

„Chehaia“, cuvânt de origină persană, este cunoscut în pro- 


nunţarea sa corectă de „ched“ — „huda“. „Ched“ în persană în- 


seamnă casă, iar „huda“ stăpân, domn. Prin urmare cuvântul în-. 


treg „capuchehaia“ înseamnă „stăpân de casă“, noţiunea de casă 
fiind exprimată aici prin cuvântul persan, ignorat de Turci, şi 
prin cel turcesc. 

De la înţelesul de „stăpân de casă“ a luat apoi semnificarea 
de „quasi stăpân de casă“, care nu este altul decât intendentul 
unei gospodării, căpătând în cele din urmă sensul de „repre- 
zentant“). | 

Acest reprezentant — capuchehaia — se obişnuia a fi în 
Turcia omul unui guvernator de provincie,!) trimis pe lângă ad- 
ministraţia centrală superioară, pentru ca acolo să urmărească 
rapoartele trimise de şeful său, reprezentat de dânsul, şi să obţină so- 
luţiunea lor promptă, adică să accelereze răspunsurile admini- 
straţiei centrale turcești — care era aşa de greoaie — către guver- 
natorul de provincie. 

Cum "Turcii considerau Țările Române ca nişte provincii ale 
Imperiului lor,?) trimişii Domnitorilor români pe lângă Poartă n'au 
fost numiţi „ambasadori“ ori „agenţi diplomatici“, cari erau numai 
cei ai Statelor cu cari Turcii aveau tratate, ci „capuchehaiele“, 
— după numele dat şi altor reprezentanți ai guvernatorilor de 
provincii turceşti, 

De la Turci, cuvântul a trecut, odată cu influenţa turcească, 
şi în limba românească, fiind întrebuințat de cancelaria domnească 
şi de cronicari, aşa că începând din secolul al XVII-lea capuchehaia 
era singura denumire oficială ce se da agenţilor români la Con- 
stantinopole.*) 


1) Hurm. Doc. IV, 2, pag. 357. 

2) Hurm. Doc. IV, Supl. II, î, pp. 26, 68. — Academia Română: Docu- 
mente turceşti în copii şi traduceri, No. 150 şi No. 152. 

3) Uricariul, vol. XXIII, pag. 190. Niculai Costin, Letopisefe, II, pag. 10, 
17, — Neculce în Letopisețe, Il, pp. 189, 206, 229, 235. — Miron Costin în 
Letopisețe, |, pag. 357. — lorga, Studii şi Doc. XXIII, rapoarte olandeze, pp. 
234, 213—4. — Hurm. Fragmente, vol, Îll, pag. 499, raport englez din Con- 
stantinopole, 

Ca şi la alte popoare, nici în Ţările Române m'au existat 
multă vreme misiuni permanente, ci numai trimişi temporari,!) cu 
o anumită însărcinare, după îndeplinirea căreia ei se întorceau în 
țară de raportau Domnitorilor, cari-i trimisese, rezultatele obținute 
şi îşi reluau apoi ocupaţiunile de mai înainte. 

Când în secolul al XVI-lea s'a introdus în alte State prac- 
tica misiunilor permanente, Ţările Române ajunseseră vasalele 
Turcilor, cari nu numai că nu le permiteau să aibă misiuni per- 
manente, dar le contestau până şi dreptul de a trimite soli la 
vecini pentru aranjarea diferitelor chestiuni ce le interesau. 

In această privință, sunt cunoscute protestele vehemente ale 
Turcilor la vecinii Principatelor Române, cărora le imputau că pri- 
mesc pe solii români şi tratează cu dânşii. 


Astfel, în 1531, Sultanul Selim scria Regelui Poloniei cu 
privire la prăzile făcute de Petru Rareş: „... Am aflat de aseme- 
nea că zisul Voevodat a trimis la voi un ambasador; cine-i el 
deci ca să îndrăznească şi să aibă curajul să trimită un ambasa- 
dor la voi? El şi Voevodul Ţării Românești sunt tributarii şi 
sclavii mei, noi am dat deci ordine severe ca ei să nu mai în- 
drăsnească în viitor să trimită ambasadori la nimeni; de aseme- 
nea niciun ambasador nu trebuie să meargă la ei; dacă cineva 
are vreo afacere cu ei, acela trebuie să se adreseze puternicii 
noastre Porţi“. 2) 


Negreşit că Domnitorii români mau ţinut niciodată seamă 
de aceste pretenţii absurde ale Turcilor şi au continuat să trimită 
soli la vecini oridecâteori aveau de tratat ceva. 


1) Nys: Les commencements de la diplomatie et le droit d'ambassade 
jusquwă Grotius, în „Revue de Droit International“, vol. XV, pag. 577, vol. 
XVI, pp. 65, 157. — Kranske: Die Entwickelung der staendiges Diplomatie 
von XV Iahrhundert bis zu den Beschlăssen von 1815 und 1818.—I. Cambon, 
în „Esprit Internațional“ pe 1927: Ancienne et nouveile diplomatie.— „Aca- 
demie Diplomatique internationale: Remarques sur la diplomatie ancienne et 
nouvelle, vol. Ili, 1930.— H. Hauser, Histoire diplomatique, vol. 1.—X: Les 
iransformations de la diplomatie în „Revue de deux mondes*“ 1 et 15 d6- 
cembre 1893. 


2) Hurmuzachi, Doc. Supl. Il. 1, pag. 26. Alt doc. ibidem, pag. 68. 

Totuşi, într'o singură ţară, putem spune că Moldova şi Ţara 
Românească au avut agenţi aproape permanenți, anume în Turcia, 
pe lângă Curtea suzerană; dar aceşti trimişi ai Domnilor nu erau 
consideraţi de Turci ca agenţi diplomatici, bucurându-se de pri- 
vilegiile şi imunităţile recunoscute reprezentanţilor Statelor cu care 
Turcii întreţineau relaţiuni diplomatice şi nici nu erau numiţi „am- 
basadori“ ori „agenţi“, ci „capuchehaiele“, după numele dat și 
altor reprezentanţi ai guvernatorilor de provincii turceşti, Turcii 
considerând "Ţările Române ca nişte provincii ale Imperiului lor. 

De-abia prin tratatul de la Kuciuk-Kainargi din 10 lulie 1774, 
Principatele Române capătă dreptul de a aveala Constantinopole 
reprezentanţi oficiali, cari vor îi trataţi cu bunăvoință de Poartă 
şi se vor bucura de privilegiile ce le acordă agenţilor dreptul 
ginţilor (art. 16, punctul 9). 


Cum se alegea solul în trecut ? 


In ceeace priveşte alegerea solului, lucrul nu era tocmai 
uşor. Fiind în joc uneori chiar soarta Domnitorilor sau importante 
interese de Stat, nu oricine putea fi în stare a le apăra cu toată 
priceperea cuvenită. 

De aceea, solul era ales dintre persoanele cele mai capabile 
şi mai cu vază din ţară, în care Domnitorul putea să aibă deplină 
încredere. Se trimiteau de regulă în misiune dregători domneşti 
ori boieri de Sfat, dintre cei mai iscusiți, uneori chiar rude de ale 
Domnului. 

Cum toate chestiunile mai importante se discutau şi se ho- 
tărau în Sfatul Domnesc, e probabil că şi desemnarea solilor se 
făcea tot acolo. Bineînţeles că Domnitorul, ascultând părerile siet- 
nicilor săi, nu era ţinut să trimită pe cel desemnat de Sfatul 
Țării, dar de sigur că, în multe cazuri, Domnitorii ţineau seamă de 
indicaţiunile acelui Sfat. 

Dimitrie Cantemir, care a luat parte ca Domn la atâtea 
divanuri domneşti, ne relatează în „Descriptio Moldaviae“ cum se 
tratau chestiunile în Sfatul Ţării şi cum se luau hotăririle de 
Domnitori. 

Când alegerea solului cădea asupra persoanei desemnate de 
Statul Țării, ea prezenta mai multă garanție şi această concor- 
danţă între Domn şi ţară în privinţa persoanei solului şi a în- 

crederii unanime în el, dădea solului toată siguranţa de care avea 
nevoie în îndeplinirea misiunei lui. 

Odată solul desemnat, trebuia să i se dea explicaţiuni în ce 
constă însărcinarea ce i s'a dat, precum și instrucţiunile necesare 
în privinţa chestiunilor ce va avea de tratat. 

Pentru fixarea acestor directive, urmau lungi desbateri în 
Sfatul "Ţării, la care lua parte şi solul — dacă era mare dregător 
— şi putea să-şi spună şi el cuvântul. E posibilca uneori discu- 
ţiunile să fi fost foarte aprinse, căci de sigur că vor fi existat 
şi boieri cari nu erau de părerea majorităţii membrilor Sfatului 
sau a Domnitorului, mai ales atunci când era vorba de tratative 
pentru a lega prietenie cu vecinii, căci şi în Sfatul Ţării erau 
partide, care aveau preferinţă pentru un vecin sau altul. 

Aceste discuţiuni prezintau un deosebit interes pentru sol, 
căci i se da astfel posibilitatea să se documenteze asupra diver- 
selor aspecte ale chestiunilor ce va avea să trateze. 

Negreşit că voinţa Domnitorului prevala şi el avea ultimul 
cuvânt şi decidea în ce sens vor fi instrucţiunile ce se vor da 
solului. 

Că lucrurile se petreceau aşa, reiese din unele documente 
în care e vorba de tratative duse de Domn în persoană cu ocâr- 
muitorii din Statele vecine sau cu solii acestor State. Rezultatele 
la care se ajungea, la încheierea acestor negocieri, nu căpătau 
deplină tărie în fața celeilalte părţi decât numai când aveau și 
asentimentul "Țării. Astfel, în tratatul încheiat de Ştefan cel: Mare, 
în 1475, cu Matei Corvin, regele Ungariei, Domnitorul moldo- 
vean declară că toate cele stipulate în acel important tratat s'au 
făcut cu „consimţământul tuturor boierilor noştri şi a întregului 
nostru popor“. 1) 

Tot aşa, în 1479, Ştefan cel Mare înştiinţă pe Cazimir, 
regele Poloniei, că-i va jura credinţă împreună cu toţi boierii 
„după vechiul obiceiu.“ 2) 





1) Bogdan, Doc. Ștefan |, pp. 331-33: ,„... consensu baronum nostro- 
Tum el totius regni nostri“. 

2) Bogdan, Ibidem, pag. 351.—ln 1462 „Teoctist, mitropolitul Moldovei 
Şi cu toţi boierii Moldovei, cu duhovnicii și cu mirenii, cu bogaţii şi cu să- 
racii şi cu toți sfetnicii Domnului“ întăresc tratatul de supunere a lui Ştefan 
cel Mare față de Poloni. (Bogdan 1. c. II, pp. 288-290). 

Era în practica acelor timpuri ca tratatele, chiar negociate 
de Domnitori în persoană, să fie întărite şi de Sfatul Țării, pentru 
a li se da o garanţie că vor fi respectate, deoarece, dacă Dom- 
nitorii se schimbau des, boierii şi dregătorii rămâneau şi puteau 
asigura mai departe executarea actului încheiat. 


Cum erau instrucţiunile date solului? 


Odată hotărită misiunea solului, i se dedeau apoi cuvenitele 
instrucţiuni, care cuprindeau desigur anumite puncte fixate în scris, 
dar şi multe lămuriri verbale, pentru ca solul să ştie ce să ră- 
spundă, dacă eventual ar îi fost întrebat şi asupra altor chestiuni 
în legătură cu misiunea sa. O însărcinare, uneori destul de delicată, 
care nu se putea îndeplini cu succes fără ca negociatorul să cu- 
noască în cele mai mici amănunte toate elementele afacerilor ce 
avea să discute şi să rezolve. 

Acum câteva sute de ani nu existau mijloacele de informaţie 
rapide de astăzi şi nici contactul aşa de uşor dintre trimis şi 
guvernul său, pentru ca solul atunci când s'ar fi găsit în faţa unor 
dificultăţi, să poată cere imediat instrucţiuni suplementare sau lă- 
muriri asupra vreunei chestiuni. 

Şi dacă se trimeteau curieri cu instrucţiuni pentru un sol, 
ne putem închipui câte zile sau chiar săptămâni treceau pânăce 
ele să ajungă la destinaţie. E interesant în această privinţă un 
document din 1481, cuprinzând instrucţiunile trimise de Ştefan 
cel Mare solilor săi din Polonia cu privire la cele ce aveau să 
comunice regelui Cazimir. 1) 


Dupăce se dedeau solului instrucţiunile necesare şi toate lă- 
muririle în privinţa celor ce avea de făcut, se luau ultimele dispo- 
ziţiuni în vederea plecării solului. 

Cum în veacurile trecute spionajul era foarte răspândit şi 
„uşor de practicat, ca solul să nu fie oprit în drum sub bănuială 
că e spion, prin Statul sau Statele prin care trecea până să ajungă 
la destinaţie, i se aranja mai dinainte călătoria. 





1) Bogdan, ibidem, pp. 364-65. A se vedea, de asemenea, instrucţiunile 
date de Mihai Viteazul solilor săi în Polonia. (Academia Română, XX pag. 
4172). — Alt document în acelaşi sens în Hurm. Doc. IV., p. 88. 

Pentru aceasta, Domnitorii făceau dia timp intervenţii la 
autorităţile din Statul în care mergea solul, ca şi la acele din Sta- 
tele pe unde el numai trecea, pentru obținerea liberei treceri a so- 
lului sau a misiunei trimise, când era compusă din mai multe 
persoane, !) 

Această liberă trecere se acorda de Şeful Statului respectiv 
în forma unei porunci adresate tuturor dregătorilor din ţara sa, 
ca să nu facă nicio supărare solului. | 

Aceste scrisori, numite salv-conducte, în latineşte: salvum- 
conductum, 2) în slavoneşte cgleit, 3) erau de cea mai mare utilitate 
pentru sol, ca să maibă neplăceri din partea autorităţilor din te- 
ritoriile străine ce străbătea până să ajungă la destinaţie. 

Rostul acestor scrisori de trecere era: ca solul ce le obținuse 
'să aibă un „liber et salvus transitus“ 4) și erau foarte uzitate, 
căci nu era sol care să fi călătorit fără să aibă atari acte. 

Aşa se explică dece Ştefan cel Mare spunea întrun salv- 
conduct, dat în 1503 pentru venirea în Moldova a 200 de trimişi 
ai regelui Poloniei, însărcinați cu delimitarea graniţei între cele 
două state, că astfel de scrisori „se obişnueşte a se da pe întreg 
pâmântul“. 5) 

Câte-odată se cerea, pentru siguranţa solului, pe lângă salv- 
conduct şi un paznic sau chiar o gardă, care să însoţească pe sol sau 
soli... Astfel, în 1496, Ştefan cel Mare cere Voevodului Litvaniei 
ca să dea trecere solilor săi spre Moscova şi un salv-conduct cu 
un paznic. €) Doi ani mai tâziu, Principele Litvaniei eliberează un 
nou salv-conduct pentru solii lui Ştefan cel Mare, cari mergeau 
la Moscova cu o suită de 40 persoane. 7) 


1) Bogdan, ibidem, pp. 364-65, 377, 391, 412-413, 470. 

2) Bogdan, Doc. Ștefan, 1, pag. 473. 

3) Bogdan, ibidem, pag. 412, expresiune întrebuințată numai pentru soli. 
Celelalte scrisori de trecere, date altor persoane, în afară de soli, se chemau 
gleit sau list gleitovniăi. 

Bogdan, ibidem, pp. 258, 269, 295, 305, 490, nota 1. 

3) Bogdan, ibidem, pag. 381. 

5) Bogdan, ibidem, pag. 469; „„... quales in tot orbe dari consuete 
Sunt“... A se “%edea un salv-conduct dat de Turci unui sol polon (Hurm. Doc. 
IV, 2, pag. 214). 

6) Bogdan, ibidem, pag. 391, 

1) Bogdan, ibidem, pp. 412—413. 

Acest salv-conduct, cu data de 18 Iunie 1498, era conceput 
în termeni solemni şi avea următorul cuprins: 

„Cnejilor noştri, panilor şi voivozilor şi staroștilor şi na- 
mestnicilor noştri şi tivunilor şi tuturor slujbaşilor din ţara  noa- 
stră, din marea cnejie a Litvei. 


„A trimes acum la noi şi ne-a scris Ştefan Voevod că vrea 
să-şi trimeată solii săi la fratele şi socrul nostru, marele cneaz 
Ivan Vasilievici, cuscrul său, şi ne-a scris şi ne-a spus rugându-se 
şi cerând de la noi să poruncim ca solii lui să fie lăsaţi să treacă 
în bună voie prin ţerile noastre. Deci noi, la dorinţa lui, hotărîm 
şi vă poruncim: solii pe cari îi va trimite la marele cneaz Ivan Va- E: 
silievici, acei soli ai lui să-i lăsaţi să treacă în bună voie, îm- i 
preună cu slugile lor, prin țara noastră, prin marea cnejie a 
Litvei, începând de la graniţă din Braţlav, pe drumul ce duce la 
Velniţa, la Coret, la Dubroviţa, la Pinsc, la graniţa muscălească, 
și apoi, de la marele cneaz Ivan Vasilievici îndărăt, să lăsaţi pe 
acei soli împreună cu slugile lor să se întoarcă în bună voie prin i 
ţara noastră pe acelaşi drum până la graniţa Moldovei. Cu acei : 
soli ai săi are să trimeată ca slugi numai patruzeci de oameni; 
mai mulţi să nu fie. Deasemenea printre oamenii lui, printre Mol- 
doveni, să nu se afle oameni din ţeri streine. Le-am dat acelor 
soli ai săi şi un curtean al nostru drept paznic; acesta are să 
meargă cu solii lui prin ţara noastră până la graniţa muscălească, 
şi apoi de la graniţa muscălească îndărăt pe acelaşi drum până 
la granița Moldovei“. | 

Dupăce se obțineau scrisorile de trecere necesare și dupăce 
toate chestiunile în legătură cu misiunea solului erau terminate, 
solul, aranjându-şi ultimele afaceri, pleca. De-abia acum începeau 
greutăţile pentru dânsul. 


e e ae nt 





Călătoria solului 


O călătorie peste ţări şi mări acum 400—500 de ani, la sute 
de Km., nu era un lucru de loc ușor şi nici plăcut. Mijloacele de 
transport erau cât se poate de rudimentare, lente şi deci foarte 
incomode. 

Solul era silit uneori să parcurgă distanțe mari călare, apoi 
în căruţe sau poştalion. Cei ce se duceau la Turci, se îmbarcau 

în porturile dunărene pe corăbii cu pânză şi, expuşi la voia soartei, 
îşi urmau călătoria pe mare până la Țarigrad. 

Aceste mijloace de transport pe lângă că erau obositoare, 
puteau pricinui adesea şi mari întârzieri în călătorie, fie din cauza 
că vehiculele se puteau defecta în mers, fie din cauza drumurilor 
rele şi desfundate, deoarece șosele bune aproape că nu existau 
în acele timpuri. Dacă mai veniau şi ploi, ne putem închipui ce 
greutăţi, uneori de neînvins, se iviau în calea solului, care era 
silit, din această pricină, să-şi întrerupă călătoria, pânăce conteniau 
ploile şi se mai svântau puţin drumurile înnoroite. 

Dar la toate aceste neajunsuri se mai adăoga și nesiguranța 
călătoriei. Căile de comunicaţii, marile drumuri, nu erau'lipsite de 
primejdii. 

Codrii falnici care acoperiau o bună parte din țară, erau un 
adăpost de nepătruns şi sigur pentru tâlhari, cari jefuiau fără 
teamă, la drumul mare, pe călătorii ce le cădeau în mână; iar pe 
mare, pirateria era în floare. Administraţia era prea slabă ca să 
poată împiedeca atacurile răufăcătorilor. 

Solii, ca şi ceilalţi călători, desigur vor fi avut şi ei mult 
de suferit de pe urma acestei stări de lucruri. 

Unele jefuiri de soli le cunoaştem din documentele ce ni 
Sau păstrat până astăzi din acele timpuri, dar câte alte cazuri 
vor fi existat, despre care nu ni s'au păstrat urme scrise! 

Prin Țările Române treceau drumurile ce legau Occidentul 
cu Orientul apropiat. Pe aici treceau mărfurile şi călătorii spre 
așezările genoveze de la Caifa, spre ţinuturile de la Sudul Du- 
nării şi spre Turcia şi Grecia. 

Mulţi soli străini, cari mergeau în Orient, treceau pe la noi. 
Domnitorii luau toate măsurile ca să le înlesnească călătoria şi, 
câte-odată, le dădeau şi însoțitori cari să-i păzească pe drum. 

Cu toate aceste măsuri, se putea întâmpla să fie jefuit câte 
un sol în trecerea lui prin Țările Române. Surpriză neplăcută, de 
care nu scăpau unii soli. 

In „Voyages et Ambassades de Messire Guillebert de Lan- 
noy“ dintr€ anii 1399—1450, ni se povesteşte păţania din Mol- 
dova a acestui Cavaler, ambasador al Regelui Franţei Carol al 
VI-lea, care mergea în misiune în Orient. In trecerea sa prin 
Moldova se duse să vadă şi pe Voevod, pe Alexandru cel Bun, 

de la care ailă ştiri despre moartea Sultanului și despre certurile 
pentru Tron din Turcia. La plecare, Domnitorul îi dă un cal bun, 
o escortă, tălmaci şi călăuze. Cavalerul urmează aşa zisul drum 
tătăresc, prin pustietăţi mari, spre Cafia. 

„La intrarea mea în oraşul Cetatea Albă — spune Cavalerul 
în memoriile sale — eu şi un tălmaciu al meu furăm apucaţi de 
către hoţi, cari mă răsturnară la pământ, mă despoiară, ba încă mă 
bătură şi mă răniră greu la braţ; dar ceeace e şi mai mult mă 
lăsară numai cu cămaşă şi mă legară astfel de un copac, unde 
am petrecut apoi toată noaptea, pe malul fluviului numit Nistru, 
în mare pericol de a fi ucis sau înecat; dar, slavă Domnului, di- 
mineaţa hoţii ne deslegară şi eu am scăpat de la ei gol, numai 
cu cămaşa şi așa am venit cu viaţa în târg... In aceeaşi zi, sosiră 
ceilalți oameni ai mei, înoptaţi în pustietate, pe când eu pleca- 
sem înainte spre a le pregăti adăposturi. Paguba mea era de 
100—120 de galbeni, afară de alte lucruri“... 1). Cum se vede, 
simpla imprudenţă de a fi plecat singur înainte, era să-l coste 
viaţa pe Cavaler! 

Dacă a fost jefuit un ambasador, însoţit de o gardă și că- 
lăuze, cu atât mai uşor puteau fi jefuiţi solii români, cari, desigur, 
nu erau aşa de bine păziţi. 

Dupăce solul părăsia Moldova sau Ţara Românească, el 
trebuia să străbată ţinuturi străine, necunoscute, dacă avea o mi- 
siune în Statul vecin sau alte ţări, până la destinaţie şi în acest 

timp era expus la riscuri și mai mari decât în propria lui ţară. 

De aceea, pentru a feri pe sol de atacuri banditeşti sau de 
neplăceri din partea populaţiei pe unde trecea, unii din soli erau 

- însoţiţi de un paznic sau de o gardă,?) ce i se da de Statul unde 
se ducea sau pe unde trecea. 

Aceşti paznici îndepliniau uneori un dublu rol: apărau pe 
soli de orice atac eventual şi le arătau calea cea mai scurtă până 
la destinaţie, dar, în acelaşi timp, îi şi supravegheau pentru a ve- 
dea cu cine iau contact şi cam ce intenţii au. 


(Va urma) 


1) Arhiva Istorică |. 1 pp. 129—130. 
2) Bogdan, Doc. Ștefan, Il. pp. 345, 395. 





DN, 
AN 
i 

E 
x 
d 
i 
“tă 
i 
i 
3 
| 


Ep ine 
Ei pe Mina 


E 


OBCU CLUJ 


— 231 — 


Drama Maocanilor săceleni 


a) Coordonate geograjice, istorice şi etnografice. Prin nu- 
mirea de „Mocani“ se înțelege în general în Ardeal, și chiar în 
vechiul Regat, populațiunea care se ocupi cu creșterea oilor, mu- 
tându-se cu ele după anotimpuri, la munte sau la șes. Este cu- 
noscut la Români fenomenul de transhumanță, constând în pri- 
begirile periodice ale unora cu turmele lor de oi, de la un capăt : 
la celălalt al pământului românesc. 

Din această populaţiune veșnic pribeagă au făcut parte și 
Mocanii săceleni. Din colțul sudestic al judeţului Brașov unde 
se găsesc aşezate geograficeşte comunele : Satulung, Cernatu, 
“Turcheș, Baciu, Tărlungeni, Zizin şi Purcăreni, locuite prin ex- 
celenţă de Români oieri și până la malurile Mării de Azov, ca 
dimensiune longitudinală ; de la Valea Siretului şi până în Dunăre, 
inclusiv Dobrogea, ca dimensiune transversală, toată făşia de 
teren care leagă aceste puncte a format o întindere caracteristică, 
frământată cu predilecție în drumurile lor periodice de Mocanii 
din Săcele. Ei au cutreierat de altfel şi restul pământului româ- 
nesc, dar au fost prin excelență pionerii cari au străbătut între 
cei dintâi câmpia Bărăganului și văile Dobrogii, teritorii cari au 
început a fi intens locuite abia în ultimii 50—60 de ani. 

Nu se cunosc precis împrejurările în cari Mocanii s'au 
aşezat în Săcele, deși mulți cercetători s'au ocupat cu această 
chestiune. Fapt de necontestat este însă, că ei au venit aici din 
foarte multe părţi, în special din judeţele limitrofe. judeţului 
Braşov, aşezate de o parte şi de alta a vechei graniţi. 

Tocmai faptul că au venit din aşa de multe părţi a con-. 
tribuit ca Mocanii să aibă o caracteristică a lor, atât sufletească, 
cât mai cu seamă ca înfăţişare exterioară. Dintre caracteristicele 
sufleteşti deosebite vom remarca câteva, cari se datoresc felului 
lor de viață și cari s'au păstrat până astăzi, deși împrejurările 
de viață tind să se schimbe cu desăvârşire. 

Mocanyl este în primul rând o fire singulară. Obişnuit să 
umble în jurul târlei sale, era bucuros să nu fie însoţit 
decât de cei cari aparțineau târlei, ciobanii, deoarece po- 
pasul lor se făcea cu greutate, trebuind să găsească terenuri 


OBCU CLUJ 


— 232 — 


pentru pășune, oriunde sar fi oprit. De aceea târlele nu mer- 
geau nici odată concomitent, ci la intervale de timp bine-des- 
părțite unele de altele; pe drumuri paralele se scurgeau cu în- 
treg avutul : oi, cai, etc. în spre locurile de iernat, toamna, şi 
în spre cele de vărat, primăvara. Primele locuri le găseau în 
câmpiile întinse din cuprinsul teritoriului pe care l-am menționat, 
iar pe cele din urmă, în munţii Săcelelor, cari formau odată A 
hotar, fracționând neamul românesc în două teritorii politice. 

În al doilea rând, Mocanul este un om cu oarecare cultură, 
Şi şcoala, pe care a apreciat-o din cele mai vechi timpuri, l-a 
ajutat să se cultive, dar a contribuit la cultura lui, mai cu seamă, 
viaţa aceasta sbuciumată, legată de tot felul de învoieli și, ne 
putem lesne închipui, de câte formalități e însoțită, când e vorba 
să ne punem în situaţia de a cutreiera, în acele timpuri, cuo  ': 
gospodărie atât de greoaie, un teritoriu de sute de kilometri, . 
care mai era despărțit de vămi și de atâtea bariere știute sau 
neștiute. Din acest fapt, al nevoii sale de a se înarma cu acte 
şi legitimații, Mocanul a venit în contact cu diferite categorii de 
oameni, așa că a. câștigat o experiență deosebită în a cunoaște 
legi, ordonanțe, regulamente etc. Dacă mai punem la socoteală 
faptul că el era producător și vânzător în același timp de: miei, 
lapte, brânză, lână, oi, păstramă etc., ne dăm seama că viața sa 
sa desfășurat amplu, punându-l în legătură cu comercianţi şi 
oameni de afaceri, de la cari a învăţat, de la fiecare, în toată 
ziua câte ceva. În fine mai adăugăm aci mulțimea învoielilor. 
pentru pășunat, pe cari era silit să le încheie la fiecare pas, în 
atât de diverse condițiuni, pentru a contura un cerc de activitate 
care ieșia mult din cadrul preocupărilor obişnuite la alte în- 
deletniciri. Viaţa deci a făcut din Mocan un om cu preocupări 
multiple și e uşor de înțeles că din toate învățând câte ceva, 
putea să privească lumea cu mai multă încredere în sine. 

Tocmai fiindcă Mocanul a fost un om singular, el şi-a adu- 
nat însuși cunoștințele de cari avea nevoie, prin contactul de 
toate zilele cu greutăţile vieții. De aceea şi-a format un fel al - 
său de a înfrunta viața. Acest îel de a vedea viața s'a ance- 
stralizat și Mocanul a devenit rutinat și tradiţionalist,:dispreţuind 
orice alt isvor de informaţiune, în afară de ceeace cunoaşte din 
propria-i încercare. Din cauza aceasta felul său de a trăi în târlă e 

același ca și acum o sută sau o sută cincizeci de ani. Nu vrea 
să se orienteze nici în ruptul capului, după cercetările pe cari 
le-a făcut ştiinţa în îndeletnicirea sa, ci merge până la a dis- 
prețui pe cel care vrea să-l înveţe ceva sau, în cel mai bun 
caz, să-l intimideze sau ironizeze, luându-l peste picior. Astfel 
creșterea oilor, prelucrarea laptelui, felul de adăpostire în târlă, 
sunt la Mocan și astăzi neschimbate, păstrate așa cum le-aapu-o 
“cat din moși-strămoși. 

Infăţișarea exterioară a Mocanului ca o caracteristică de- 
osebită a sa, constă în îmbrăcămintea aparte ce o poartă, atât 
femeile cât şi bărbaţii. Caracteristica aceasta s'a manifestat 
totuși întrun cadru variabil în' decursul timpului. Mocanul se 
deosebia adecă la. îmbrăcăminte de ceilalți Români, dar portul 
său n'a rămas perfect acelaşi. In mod obișnuit, bărbaţii poartă 
pantaloni albi (cioareci) și haină croită întrun mod deosebit 
(zăbun), ornată cu „şinor“ negru pe margini şi cu „bumbi“ de 
aţă (ceaprazuri), în loc de nasturi. larna poartă cojoace albe cu- 
sute cu îlori, în loc de palton, iar mai târziu „ghebe“ (paltoane 
cu o croială deosebită). Cămaşa bărbatului avea mâneci largi, 
iar gulerul înalt (cca 10 cm.) având pe el cusute diferite mo- 
dâle cu aţă sau mătase albă. Toate hainele bărbaţilor sunt țe- 
sute în casă. 

Imbrăcămintea femeilor (e vorba de îmbrăcămintea de Du- 
minecă) constă din rochii largi de mătase, bluze sau ii cu 
fluturi şi din pieptar. Pe cap poartă „marame“. larna au 
„dulame“ sau „ghebuţe“, vara „scurteici“, în loc de paltoane. 
De remarcat că îmbrăcămintea femeiască nu era opera mânilor 
femeii, ci aproape în întregime cumpărată. 

Aceasta a fost în general îmbrăcămintea mocănească, dar, 
cum am spus și mai sus, ea n'a rămas permanent aceeași, ci 
s'a tot transformat, ajungând astăzi să nu mai aibă aproape ni- 
mic caracteristic. Ce a contribuit la această transformare, nu se 
poate stabili cu preciziune, — probabil însă că amestecul oa- 
menilor veniţi din aşa de diverse localităţi, pe de o parte, 
iar pe de «altă parte, costul ei aşa de ridicat, dacă ne gân- 
dim în special la femei, şi greutatea de a putea fi curat păstrată, 
la bărbaţi. Orice ar fi contribuit la această transformare, fapt 
este, că portul mocânesc caracteristic nu se mai găseşte în Să- 


OBCU CLUJ 


i 


. — 234 — 


cele decât la păstrare şi și astiel numai în puține case. Gene- 
rațiile noi, de ia 1920 încoace, nu se mai îmbracă în vechiul 
port decât doar din curiozitate, împrumutându-l de la cei mai 
bătrâni. 

b) Procesul demografic. Mocanii w'au stăpânit nici odată 
pământuri de cultură în Săcele. In foarte rare cazuri, unii dintre 
ei aveau câte o fâneaţă sau câte un loc agricol de o minimă 
suprafață. Dar încet, încet, toată proprietatea funciară a trecut 
în mânile Ungurilor. In general Mocanii, dacă m'au disprețuit 
pământul, nu i-au dat nici mare atențiune. Pământul de cultură 
în Săcele n'avea pentru ei nici o valoare, deoarece ocupațiunea 
lor nu le permitea să tragă vreun folos de la dânsul. Qieritul 
pretindea suprafeţe mai largi, pe cari Săcelele, strânse în cor- 
setul munţilor, nu le putea oferi. De aici derivă foarte impor- 
tante urmări în procesul demografic al Românilor din Săcele. 

Câtă vreme peregrinările mau fost împiedecate de bariere 
pronunțate cari să se opună principial trecerii lor, procesul de- 
mografic în Săcele sa continuat prin căsătorii încheiate în ca- 
drul târlei. Adecă, stăpânul își mărita fata după ciobanul cel 
mai vrednic pe care-l avea şi și-l făcea tovarâş. Oameni cu- 
noscuți își căsătoreau copiii, unind aporturile matrimoniale cu 
ceeace aveau. Noii căsătoriți își cumpărau câte o casă în sat și 
numărul populaţiei se menținea. Cu timpul însă greutăţile de 
trecere dintr'un loc într'altul s'au înmulţit. Prin parcelarea și în- 
gustarea marilor proprietăți din vechiul Regat, ca urmare a di- 
îeritelor împroprietăriri cerute de nevoia de a mulțumi clasele 
agricole sărace de acolo, marile întinderi de pământuri s'au re- 
dus încetul cu încetul. Mocanii s'au simțit tot mai strâmtoraţi 
de liniile cari marcau subdivizarea pământurilor. Pășunea sa 
redus astfel simţitor, iar acolo unde ea se mai găsea într'o re- 
lativă abundență, aparţinea unei colectivități numeroase, cu care 
era greu de încheiat o învoială serioasă, fie pentrucă proprietarii 
nu-i vedeau cu ochi buni, având aerul că prezența Mocanilor le 
Sstânjenește gospodăria lor sau că, în orice caz, le prejudiciază 
producția agricolă, fie pentrucă chiar dacă aceste resentimente 
lipseau și găseau înţelegere, formalitățile pentru încheierea în- 
voielilor se făceau cu mare greutate, din cauza birocratismului 


OBCU CLUJ 





— 235 — 


inevitabil în astfel de situaţiuni. Ori vita în mers nu poate fi _ 
însoţită de atâta nutreţ ca să nu fie nevoită să pască pe unde 
trece. Şi cum Mocanii în drumurile ler lungi treceau prin re- 
giuni diverse, de sigur că și greutatea de a înfrunta diferitele | 
momente critice reprezenta câte odată un întreg calvar. 

Dar aceste greutăți nu erau singurele. Drumurile mocăneşti 

- erau împreunate cu formalităţile de trecere a trei granițe : între 
România şi Ungaria, între România şi Rusia și, înainte de 1878, 
chiar între România și Turcia. Nu mai vorbim de greutăţile pe 
cari le întâmpinau Mocanii la trecerea graniţei dintre. România 
și Ungaria şi dintre România și Rusia, cari erau direct revoltă- 
toare. Dar chiar Turcii găseau diferite pretexte spre a-i opri să 
treacă în Dobrogea sau spre a-i șicana, atunci când suveranitatea 
lor se întindea peste această provincie. De aceea Mocanii erau 
siliți să intervină cu cereri când la autorităţile româneşti, ba- 
zându-se pe sentimentul de frățietate ce-i lega de tot neamul 
românesc, când la autoritățile consulare austriace, bazându-se pe 

„calitatea lor de cetățeni ai Monarhiei. Ne închipuim la ce sbu- 
cium erau supuși acești oameni, siliți fiind să facă apel la fie- 
care pas, la sentimente și la protecţie politică. 

Au mai intervenit însă în noianul acestor mari necazuri și 
frecările politico-economice dintre România şi Ungaria. Această 
din urmă ţară n'a avut nici odată interes să promoveze econo- 
mia Mocanului. Din contră, i-a pus piedeci oricâte a putut. Când 
au intervenit apoi şi frecările politico-economice dintre cele 
două ţări, ca răsboiul vamal, diferitele măsuri sanitare, zootech- 
nice etc., atunci Mocanului i s'a creat o situaţie insuportabilă. 
O vreme oarecare vitele mai puteau trece la păşunatul de vară 
din România în Ungaria, cu condițiunea ca toată mișcarea să 
se mulțumească cu păşunea ; nici o altă operațiune nu era per- 
misă, căci numărul oilor era strict controlat și la venire şi la 
plecare. Cu timpul. această trecere a graniței a devenit așa de 
grea, încât se mai făcea, dacă se făcea, în baza inerției isvorită 
diu tradiţie; în cele din urmă însă, a fost învinsă şi inerția şi 
Mocanii sat văzut într'o imposibilitate declarată de a mai face 
circuitul pe care-l reclama buna chivernisire a gospodăriei lor. 
Astfel graniţa politică s'a pus hotar de nepătruns în tendinţa 

lor de a înfrunta viața şi mai cu seamă de a continua econo- 
mia lor în felul în care o duseseră până acuma. 

Măsura în care greutățile de viață pentru Mocani s'au întețit, 
se poate urmări perfect în procesul lor demografic. Numărul 
Românilor în Săcele era la început mai mare ca al Ungurilor. 
Incă în manualele de Geografie folosite în şcoalele primare după 
anul 1900, numărul Românilor din Satulung era sensibil mai 
mare ca al Ungurilor şi cam egal în celelalte comune mocănești. 
Dar, cu timpul, numărul lor a început să scadă. Declinul acesta 
în numărul populației româneşti a Săcelelor e şi astăzi în ro- 
stogolire. Rând pe rând, în special de la 1880 încoace, gospodă- 
riile românești s'au înstrăinat şi au încăput pe mâna Ungurilor. . 
Nu ştim în ce situație numerică precisă ne găsim astăzi, dar 
este incontestabil că Românii s'au redus ca număr într'o pro- 
porţie îngrijorătoare. Pentru a ne face o palidă ideie despre 
acest fapt, vom remarca că familiile cari aparţineau acum 20-25 
ani bisericii Sf. Adormiri din Satulung, erau de peste 700; 
astăzi însă abia trec de 300, Scăderea este așa dar într'o pro- 
porţie de peste 50%: | 

Același lucru sa întâmplat de sigur și în celelalte sate. Ba 
în unele dintre ele, procentul de scădere e şi mai mare, ca 
bunăoară în Cernatu, unde numărul familiilor româneşti s'a redus 
la câteva zeci. 

Fenomenul acesta de scădere a populaţiunii satelor româ- 
nești se poate urmări pe o perioadă de 100 de ani, din cifrele 
publicate de preotul Zenovie Popovici în revista „Plaiuri săce- 
lene“, nr. 11-12 din 1936.Aici se poate urmări sistematic declinul 
demografic al Românilor săceleni. Spre a-l putea comenta, îl 
reproducem și noi în cadrul acestor rânduri. 

TABLOU 
despre mişcarea populaţiei româneşti între anii 1836-1936. 
Numărul Numărul Numărul Numărul 

Anul născ. morţilor Anul născ. morților 
1836 118 54 1888 106 61 
1837 132 72 1889 93 82 
1838 116 79 1890 107 72 
1839 154 54 1891 Mi 65 
1840 131 70 1892 98 83 
1841 98 92 1893 94 77 
1842 122 57 1894 107 85 
1843 158 82 1895 97 83 
1844 131 75 1896 87 65 
1845 153 31 1897 11 93 
1846 156 59 1898 82 66 
1847 130 71 1899 114 60 
1848 118 165 1900 101 82 
1849 52 34 1901 79 44 
1850 80 80 1902 92 117 
1851 119 74 1903 88 60 
1852 140 67 1904 86 65 
1853 132 80 1905 85 71 
1854 128 65 1906 75 58 
1855 133 110 1907 91 46 
1856 136 54 1908 90 45 
1857 112 83 1909 87 58 
1858 142 78 1910 76 57 
1859 116 66 1911 94 61 
1860 144 66 1912 96 51 
1861 115 72 1913 73 5i 
1862 114 78 1914 87 28 
1863 145 84 1915 23 32 
1864 143 '70 1916 16 27 
1865 122 71 1917 9 34 
1866 130 80 1918 ul 39 
1867 124 87 1919 43 29 
1868 114 77 1920 48 63 
1869 118 78 1921 57 21 
1870 126 66 1922 73 34 
1871 102 96 1923 51 41 
1872 127 70 1924 84 21 
1873 110 106 1925 50 26 
1874 146 94 1926 60 43 
1875 138 64 1927 70 38 
1876 123 17 1928 54 37 
1877 143 90 1929 72 55 
1878 130 138 46 Români 
89141 m 10 E ec Du, 
1880 129 127 1931 22 Romi 37 
1881 129 779 19 Români 

1882 147 79 1982 0 n 
1883 126 86 1933 30 Romi 37 
1884 1il 63 22 Români 

Î 115 88 1934 Er nr IN se 
1887 îs î. 1935 4L Romi 46 

După cum se poate constata din cifrele înşirate, natalitatea .; 
s'a redus, într'o sută de ani, în proporţie de cca. 50—60%, De 
sigur cifrele ar mai comporta anumite discuţii. S'ar putea grupa 
pe perioade spre a le compara reciproc și cu siguranță că din 
aceste comparații ar reieși concluziunea că măsura în care gre- 
utățile de peregrinare ale Mocanilor s'au întețit, se traduce prin- 
to scădere potenţială a numărului lor în Săcele. 

Scăderea populaţiunii românești din Săcele se datorește 
multor cauze, unele vizibile, altele ascunse. In primul rând, o 
mare parte din Mocani, exasperată de piedicile pe cari le în- 
„tâlnea în cale, a părăsit oieritul și s'a apucat de plugărie. Toc- 
mai când hărțuiala şi chinul felului lor de viață era mai mare; 
s'au deschis porţile colonizărilor în Dobrogea și pe întinsul şes 
„al Bărăganului. Mulţi au îost ademeniţi de mirajul proprietății 
funciare și au părăsit astfel vechea lor ocupațiune. E adevărat 
că trecerea de la oierit ja plugărie nu sa făcut ușor ; din contră, 
adaptarea Mocanilor la noul fel de viață a trecut prin încercări 
chinuitoare, ca urmare a amintirilor ce le răscolea viaţa de altă 
dată pe de-o parte și a neajunsurilor împreunate cu viața de 
aprigă muncă a plugăriei, pe de altă parte. De câte ori nu le 
venea să lase totul în părăsire și să se întoarcă la vechea în- 
deletnicire care era legată totuşi de atâtea piedeci. Era la 
mijloc dorul lor de viață largă, nestânienit de îngustul orizont A 
al plugăriei. Dar au fost sfătuiți mereu să rămână la plug. In- - 
suși marele bărbat de stat M. Kogălniceanu, cunoscându-le firea : 
lor dârză şi însuşirile sufletești deosebite, a insistat pe lângă :ă 
ei să se facă proprietari de pământ și să rămână la ogor. In felul 
acesta -un însemnat număr de Mocani a părăsit Săcelele, Urma- 
rea s'a văzut numaidecât. Au rămas uliți întregi pustii. Toate 
străzile înşirate sub culmea dealurilor s'au desființat. Nu că 
tocmai aceștia s'ar îi retras. Dar cum spre deal străzile erau 
greu accesibile, cei cari au rămas au ocupat o parte din casele 
celor plecaţi. 

Plecarea s'a tot întețit. Nu numai plugăria a reţinut pe 
Mocani în cadrele Statului românesc care se închega tot mai 
viguros, ci și negustoria. Oieritul, cum am spus și mai sus, era 
o îndeletnicire cu preocupări multiple, din cari nu lipsea ne- 
gustoria. Cu însuşirile profesionale negustoreşti achiziţionate din 

oierit, au putut uşor face față împrejurărilor și s'au așezat ast- 
fel în diferite târguri și oraşe ale României de după pacea de la 
Berlin. Chiar dacă nu deveneau plugari sau negustori, o parte 
dintre Mocanii săceleni s'a aşezat tot ca oieri în granițele vechii 
Românii. O bună bucată de vreme ei au putut achiziționa te- 
renuri importante cu banii pe cari îi aveau și astfel se ocupau 
cu plugăria combinată cu oieritul, până când strâmtorarea nu 
le-a mai îngăduit să fie decât plugari puri. 

Pe calea aceasta s'a redus mereu populaţia românească a 
Săcelelor. Fenomenul de reducere nu este lipsit de un dramatism 
accentuat. A fost la mijloc o permanentă și uriașe luptă a vieții 
cu realităţile. Nici unul dintre Mocani n'a părăsit bucuros locu- 
rile natale şi cât a putut s'a împotrivit piedecilor cari i se pu- 
„ neau în calea activității sale. Dar nu-i e dat omului să învingă - 
cârma vremii. Ea a trecut sălbatecă peste marea frământare a 
Mocanului şi i-a disprețuit până la nimicire toate sforţările sale. 
Căci nu trebuie să uităm că greutățile acestea s'au ivit cu ac- 
centuări importante. Fiecare an nou venit, a încărcat o nouă po- 
vară în cârca gospodăriei mocăneşti. Şi pe măsură ce greutăţile 
sporeau, se reduceau veniturile, se greva fondul, se încurcau 
socotelile. Dar aceşti oameni n'au disperat. An cu an cămările 
li se goleau, folosul muncii li se pulveriza, posibilitatea. de trai 
se subția, ei însă au încercat mereu să reziste, sperând într'o 
reîntoarcere a lucrurilor. | 

Și astăzi este încă viu în memoria celor mai în vârstă 
belşugul de altă dată al casei mocăneşti. Dar el a rămas în 
memorie, căci târla s'a micşorat, până la dispariție. Din toată 
încercarea Mocanilor de a reînvia, a rămas doar legenda, truda 
lor însă a fost înscrisă în istorie cu acel număr de pioneri cari 
au pus o temelie de granit la închegarea structurii sociale a 
României de pe vremuri. 

7) Neajunsurile economice şi sociale ale vieţii mocăneşti. 
Câtă vreme întinsurile nelocuite al Ţării Românești au oferit Mo- 
canilor păşune în abundență pentru turmele lor de oi, situația 
lor materială-era foarte prosperă. Contribuia la această prospe- 
ritate materială şi faptul că legătura cu locurile natale era ne- . 
stânjenită de formalități. Astfel, până pe la începutul jumătăţii 
a doua a secolului trecut, ei veneau acasă cu căruțele încărcate 

de produsele târlii și le comercializau cu uşurinţă. Lâna în spe- 
cial da de lucru celor de acasă, așa că familia întreagă lucra 
în cadrele unei singure gospodării. In felul acesta se explică 
dece economia oieritului era peacea vreme în mare înflorire, 
traducându-se prin turme de oi foarte numeroase. Așa, de exem- 
plu, încă în anul 1845 erau multe târle ale Mocanilor din Să- 
cele în Dobrogea, “Intre stăpânii târlelor găsim pe următorii: 

1. Preotul loan Verzea, de 44 ani din Cernatu, având 2100 
oi, 173 cai și 80 bucăţi vite. 

2. Zaharie Blebia, de 35 ani, din Cernatu, având 1800 oi, 
168 cai şi 75 bucăţi vite. 

3. Cosma şi Radu Bercar din Cernatu, de 34 şi 24 ani; 
având în comun 3140 oi, 300 cai și 128 bucăţi vite. 

4. Fraţii L. şi C. Moroian din Baciu, de 20 şi 24 ani, având 
4500 oi și 210 cai. 

5. Gheorghe Roşca, de 53 ani, din Satulung, având 2100oi. 

6. Gh+orghe Buzatu, de 35 ani, din Satulung, 2370 oi şi 
50 cai. 
7. Gheorghe Golea, de 25 ani, din Satulung, având 6000 oi 
și 100 cai. 

8. Stan Baltag, de 45 ani, din Purcăreni, având 1440 oi. 

9. Nicolae Burduloiu, de 60 ani, din Şapte sate (?), având 
2400 oi și 200 cai. 

10. Vladimir Midieșanu, de 36 ani, din Şapte sate (?), având 
1357 oi. 

11. Radu Jalea, de 45 ani, din Turcheș, având 1000 oi și 
55 cai. 

Toţi aceştia erau așezați unii în Hârșova, alţii în Babadag, 
alţii chiar în Constanţa şi Tulcea. Am ales din tabloul găsit pe 
cei mai bogați; numărul Mocanilor cari își păşteau pe acea vreme 
turmele de vite pe coclaurile Dobrogei era însă mult mai mare*). 
Din cele câteva nume înşirate se vede foarte bine de ce averi 
mari în vite dispuneau Mocanii de pe vremea aceea. Și trebue 
să ne gândim că dintre cei înşirați, majoritatea se găsea la în- 
ceputul vieţii, cum erau frații Bercar, fraţii Moroian și Gheorghe 
Golea. În special acesta din urmă la vârsta de 25 ani, cu o târlă 


*) Vezi articolul: „Mocanii în Dobrogea“ înainte de 1345 de G. Vâlsan, 
în revista „Graiul românesc“ nr. 3 din 1928. 

de 6000 oi și 100 cai, avea direct o avere fabuloasă pentru vre- 
mea aceea, ba ar fi de invidiat chiar pentru vremile actuale. 

Curând însă după epoca de care vorbim s'a deslănțuit urgia. 
Țara. Românească a făcut împroprietăriri peste împroprietăriri şi, 
deci, parcelări peste parcelări, restrângând marea proprietate și cu 
ea suprafața de pășunat. Apoi a intervenit războiul din 1877-78. 
Ca după orice război, relațiunile de viață s'au schimbat. Ţara 
Românească a trebuit pe de-o parte să răsplătească pe luptători, 
iar pe de altă parte şi-a câștigat independența. Aproape nici o 
ţară vecină nu vedea cu ochi buni rezultatul acesta. Și nu numai 
că nu vedea cu ochi buni acest lucru, dar aproape că nu puteau 
concepe țările vecine puternice, o Românie independentă. .In 
orbirea lor de a refuza să creadă într'o Românie neatârnată, își | 
închipuiau că această țară va rămânea economicește cu jugul la 
gât pentru totdeauna. De aceea a dus Austro-Ungaria cu atâta 
îndârjire războiul vamal, chiar cu sacrificarea multora din 'inte- 
resele sale economice. 

Războiul vamal şi măsurile zootechnico-sanitare luate la 
granița sud-estică a imperiului de către Austro-Ungaria au fost 
factorul decisiv de distrugere a oieritului săcelenesc. Tot debu- 
şeul pe care-l găseau Mocanii în Ardeal pentru plasarea oilor, 
lânii și a pieilor s'a nimicit ca sub o lovitură de vrăjitor. Ca 
să ne facem o ideie precisă de felul cum dezastrul s'a tradus 
în cifre, vom remarca că „importul austro-ungar de boi prin 
vămile ardelene, de la 9294 bucăţi, cât fusese în 1887, scăzu 
brusc anul următor la 2 bucăţi, în 1879 se urcă la 521 bucăţi, 
pentruca să scadă în 1880, din nou, lia 39 bucăți, iar cel de oi, 
de la 116331 bucăţi în 1877, scade brusc la 6030 în 1878, iar 
în 1879 la 274 bucăţi“. *) 

Nu era o lovitură de suportat aceasta. La ea se adăugă 
- apoi probibirea importului de lână a cărei valoare se ridică la 
cca, 2—2,3 milioane fl. numai pentru fabricile din Brașov. Tă- 
băcăriile braşovene se stinseră din lipsă de materii prime și 
printre ele se numărau unele mocăneşti în Satulung (Dim. Pană) 
în Cernatu, în Turcheș, etc. **) 

*) Vezi: loan Moga, „Războiul vamal dintre Austro-Ungaria şi România 
în lumina intereselor economice ale Transilvaniei“, în volumul omagial: Fra- 
ților Alexandru şi loan ]. Lapedatu, la împlinirea vârstei de 60 ani. 

**) Vezi detto o. c. 

De sigur că vor fi alergat ei în toate părţile. Erau doar : 
supuși ai Monarhiei belicoase. Dar tot așa de sigur este că 
nimeni nu le-a ascultat doleanţele. 

Greutățile Mocanilor se înmulțeau și din motive politice. 
Prin peregrinările lor, ei erau un factor de strângere a legăturilor 
dintre Românii de aici şi cei de dincolo. Spre â nimici contac-  ; 
tul acesta, Ungurii au făcut tot ce le-a stat în putință, i 

Târla mocănească se reduce, deoarece din lipsă de pășuni . 
oamenii erau siliți să vândă toţi mieii primăvara, iar unitatea gospo- -. 
dăriei se sfarmă, deoarece nu mai pot aduce acasă fără vamă 
produsele târlei. In felul acesta, familia din sat n'a mai putut 
contribui la valorificarea acestora. Şi venitul gospodăriei s'a 
micşorat sensibil. Dar lucrurile au mers și mai departe. Gospo- 
dăria Mocanului s'a rupt în două: o parte a rămas în Săcele, 
iar alta cu târla, așa că din îngreuierea trecerii graniţei chel- 
tuielile de întreţinere a familiei s'au mărit, atacând tot mai mult 
venitul. Lucrurile merseră așa de departe că nici măcar pentru 
hrana celor de acasă nu se mai puteau aduce produse alimen- 
tare diu târlă, ci ele trebuiau procurate pe bani, de acolo.. De 
sigur că în felul acesta gospodăria mocănească cuprindea în 
sine ceva anacronic şi fără putință de a mai progresa. Elemen- 
tele potrivnice i-au zădărnicit activitatea. De la acest pas și 
până la situaţia actuală nu este decât o contintiitate logică. 

Timpurile au măcinat permanent aşezările sociale și eco- 
-nomice cari s'au împotrivit ritmului lor. Ele au disprețuit con- 
servatismul abstract care şi-a închipuit că, încăpăţânându-se să 
rămână în forme moștenite, va putea înfrunta fără nici o prime- 
nire, fie ea cât de puţin accentuată, împrejurările de viață schim- 
bate, pe cari le aduce cu sine fiecare zi, ba chiar fiecare moment, 
din cursul nestânjenit al vremii. | 

Dovezile nu sunt greu de adus. Au dispărut sub ochii 
noștri aşezări sociale cari se credeau, cu puţin înainte, sacro- 
sancte. Așa s'a întâmplat cu clasa boierească a vechei Românii, 
care a dispărut nu cum se crede în mod curent datorită reformei 
agrare, ci mai cu seamă din cauză că timpul.i-a ros temelia de 
existență. Incă înainte de a se efectua reforma agrară, clasa bo- 
ierească a vechiului Regat era subminată pe de-o parte de pro- 
pria-i slăbiciune şi incapacitate de adaptare la „Cerinjele vieţii 

active, iar pe de altă parte de nevoia tot mai apăsătoare de a 
stabili un echilibru și o dreptate între cei cari stăpâneau pă- 
mânturile şi între cei cari îl munceau. Nimeni nu sa putut 
opune fenomenului, ba el a fost accelerat prin urmările pe cari 
le-a produs războiul în psihologia oamenilor, tinzând să stabi- 
lească o nouă orânduire a drepturilor politice și electorale. Este 
adevărat că această psihologie a fost într'o măsură oarecare de- 
formată și mai cu seamă deturnată de la linia ei sănătoasă de 
conduită, Acest fapt a dat însă o şi mai mare forță de răstur- 
nare așezării sociale de care am pomenit. 

“Sub impulsul împrejurărilor de viață schimbate nu dispar 
însă numai clase sociale anacronice ; dispar sate și chiar orașe, 
ba dacă slăbiciunea se întinde, dispar chiar popoare întregi. 
Este adevărat că în această privință există și un element 
de natură imponderabilă în lume, care guvernează din tran- 
scendent soarta oamenilor și care nu poate îi cunoscut nici în 
cea mai infimă măsură. Acest element lovește sau favorizează 
el însuși promovarea unei aşezări sau a unei colectivităţi. Sub 
misterioasa sa impulsiune, societatea progresează sau se macină 
lent, fără să i se poată defini cauzele în adevărata și reala lor 
înfăţişare. Așa ne explicăm că vremea macină nu popoare sau 
aşezăminte de natură fizică, ci zdruncină și nimicește spiritua- 
lităţi distincte, culturi seculare cari oricât de strălucite ar îi la 
un moment oarecare, se ofilesc brusc, stagnează și se pulveri- 
zează, împrăștiindu-se în măsura capacităţii lor de penetrațiune, 
pe întinderi mai mult sau mai puţin respectabile. 

Așa s'a întâmplat şi cu organizarea economică şi sacială a 
Mocanilor. Ei nu au înţeles că greutăţile începute vor continua 
cu atât de mare furie şi că vor roade cu timpul toată așezarea 
lor. Dar chiar dacă ar fi înţeles, rezultatul pentru Săcele nu era 
mai îmbucurător, căci cei cari au rămas în granițele vechi ale 
Ţării Româneşti au contribuit tot la slăbirea elementului româ- 
nesc din Săcele. E interesantă aici problema, căci dacă în ge- 
neral toți Mărginenii au fost și sunt oieri, fenomenul demografic 
ma fost același pentru toţi. In alte părți (jud. Sibiu, Făgăraș, 
Hunedoara) oierii mau disprețuit pământul locurilor natale, fapt 
care nu se poate neglija, când e vorba de a lega pe om de sat, 
ci l-au achiziţionat şi păstrat cu sfințenie. De aceea oieritul de 

aici se menține și oamenii sunt în general în bună stare mate- 
rială, deşi și ei fceau pe vremuri transhumanță. Dar din mo- 
ment ce greutăţile s'au adunai, au rămas unii dincolo, alții din- 
coace, fără ca procesul demograțic să îi avut altă repercursiune 
decât cea momentană. Incolo el s'a continuat pe o linie normală - 
și nicăiri nu se poate vorbi de despopulare. Numai în Săcele 
oieritul s'a stins şi cu aceasta a ajuns în mare declin și populaţia 
românească. 

Dar înrăutățirea situaţiei materiale a Mocanilor săceleni și 
deci descompunerea economiei lor s'a datorat într'o mare mă- 
sură şi factorilor de natură socială. Precum am spus şi mai sus, 
în felul în care ei lucrau, angajându-se individual în lupta vieţii, 
nu numai deșconsiderând asocierea, ci chiar nedorind-o, au ne- 
glijat un principiu de mare importanță în organizarea economică: 
ajutorul reciproc, moral și material. Pe urmă ei mau ținut cont 
de o cât de mică raționalizare a târlei în privința cheltuielilor, . 
cari prin -unire se puteau reduce mult sub nivelul obicinuit. 
Turma de oi fie că e mică, fie că e mare, până la numărul op- 
tim, are nevoie de acelaşi număr de ciobani. Ori individualismul .. 
exagerat n'a permis o întrebuințare rațională a forțelor de muncă, 
personalul angajat fiind aproape același ca număr și pentru 
târla mare și pentru cea mică. 

Unirea sau asocierea mar fi împiedecat ce e drept deza- 
strul din Săcele, dar ar fi permis o mai mare acumulare de ve- 
nituri și poate o organizare ca să permită rezistehța mai ușor 
în faţa greutăților, Greșala cea mare a Mocanilor a fost că mau 
văzut dezastrul în toată: amploarea lui. Războiul vamal dintre 
Austro-Ungaria şi România a durat efectiv. cca. cincisprezece ani. 
In acest inteival jocul factorilor economici s'a continuat pe pla- 
nul altor posibilități de echilibrare, așa că la terminarea lui, 
relaţiunile nu mai erau aceleași ca la începere. Debuşeurile vechi 
se îndreptaseră spre alte surse de aprovizionare, structura eco-= 
nomică a statelor se transformase, golurile se umpluseră pe altă 
cale, încât chiar în faţa unei păci vamale, vechile posibilități de 
schimb dispăruseră spre a nu se mai întoarce nici odată. 

Cel mai mare. rău care sa petrecut însă pe acea vreme 
a fost că o parte dintre ei s'a încăpăţinat să lupte. Să lupte 
cu cine? Cu toată lumea: cu împotriviri văzute şi nevăzute. Şi 

din această frecare cu împrejurările absolut vitrege, sa măcinat 
toată bunăstarea materială mocănească, strânsă cu trudă, gene- 
_raţie de generaţie. Atunci trebuia găsită o modalitate, ca toată 
energia de care mai dispuneau oierii săceleni s'o întrebuințeze 
spre o altă formă de economie. Natural, șansele de a îndruma 
lucrurile pe un nou făgaş şi a lega pe Mocani și de locurile 
natale erau foarte grele, aproape imposibile, mai cu seamă că 
averea le rămăsese dincolo de graniţe. Totuși soluţiuni s'au 
studiat și s'au propus. Incă în 1899, deci la sfârșitul secolului 
trecut, „Gazeta Transilvaniei“ .a publicat în foileton un studiu 
asupra acestei chestiuni, unde se dădeau soluțiuni cari rezolvau 
şi îmbunătăţirea sau în orice caz consolidarea economiei ro- 
mânești din Săcele şi aveau darul să-i fixeze și pe Mocani aici.) 

Dar soluțiunile m'au fost adoptate și declinul a continuat. 
Este adevărat că spre a le ușura obținerea de credite, sa în- 
cercat în 1905 înființarea unei bănci în Săcele. Nici aceasta n'a 
putut lua însă ființă, deoarece Ungurii n'au aprobat funcționarea. 
Soartea de aceea a lovit nemiloasă. Rând pe rând apoi, stăpânii 
mari au devenit mici târlaşi, iar micii târlași, baci sau scutari, 
pentruca procesul să-și urmeze necontenit cursul până după 
războiul de întregire. In tot acest timp s'a mai păstrat doar fa- 
țada vechiului oierit, fondul era de multă vreme grevat sau chiar 
consumat. Sbuciumul acesta al Mocanilor săceleni de a înfrunta 
echilibrul natural al factorilor economici cuprinde în sine o 
dramă socială de mari proporţii, cum poate numai Munţii Apu- 
Seni mai închid între văile lor, în n actuala iii i a hota- 
relor României. 

d) Situaţia actuală a Românilor săceleni. Războiul de în- 
tregire părea să reînvioreze lucrurile. Dar n'a îost așa. Ultima 
expropriere a redus oieritul la o ocupaţiune care se exercită la 
domiciliu pe tot întinsul României de fiecare țăran. Puţini mai 
sunt aceia cari s'au scurs prin greutăţile vremii, înfruntându-le 
necazurile. | 


pu 

*) Vezi studiul: „Cauzele decadenţei economice a Românilor săceleni 
și mijloacele lor de îndreptare“ de Ion [.'Lapedatu în „Gazeta Transilvaniei“ 
nr. 124 şi 129 din 1899. 

Timpurile nu sunt însă mai prielnice. Momentele favorabile 
nu se mai întorc. Oieritul săcelenesc nu mai poate reînvia. Din 
lipsă de teren potrivit la deal, vechii munți de păşune au fost 
în parte expropriați, iar cei rămaşi neatinși de expropriere nu 
mai sunt accesibili ca preț micilor oieri. Şi astfel tot neuniți» 
puțini câţi mai sunt, se pierd pe zi ce trece. 

Săcelele vor rămânea în scurtă vreme lipsite de orice urmă 
care a caracterizat economicește aceste așezări. Și declinul de- 
mografic se va continua, deoarece cei cari se ridică, urmași ai 
puţinilor Mocani câți mai sunt, nu pot rămânea în Săcele. Ei 
trebuie să-şi caute adăpost pentru viață în alte regiuni. Chiar 
procesul demografic, care este așa cum l-am văzut, nu se mai 
bazează numai pe numărul Mozanilor. Populaţia s'a împestrițat, 
şi poate aceasta este un bine, cu elemente venite din alte părți. 
Aceştia au mai restabilit cumva procesul demografic, pentruca 
el să nu reprezinte o linie aproape de verticală. 

Se pare că ne găsim într'o epocă de ușoară restabilire, din 
acest punct de vedere, prin căsătoriile cari se fac între fetele de 
aici și tinerii din alte părți ale ţării. Aportul demografic în felul . 
acesta este mic şi deocamdată foarte puțin pronunțat, însă dacă 
va continua, va îi spre binele nostru ; în caz contrar, sub ochii 
noştri îndurerați, nu vor trece cincizeci de ani şi Săcelele nu 
vor mai înregistra locuitori Români. 

Restabilirea echilibrului în numărul populaţiei românești 
poate că m'ar fi așa de greu de făcut, dacă o mentalitate de 
falsă înţelegere a lucrurilor nu şi-ar fi făcut loc în psihologia 
curentă, care constă în a disprețui munca manuală pe de-o parte 
şi în a nu vedea realitatea clară pe de altă parte. A rămas aici 
un fel de adiere a unui spirit de mândrie care pretinde că un 
fost stăpân în oricât de grea situație ar fi ajuns, nu mai poate 
fi slugă, Şi aceasta cu orice risc. 

Oieritul nu mai poate fi renăscut. Dar atunci ce-i de făcut? 
Nimic altceva decât a privi realitatea eroic în față. Să se ac- 
cepte situația aşa cum este și de la ea să se înceapă o nouă 
eră constructivă. Incercările romantice cu „Mocaniade“ şi cu 
discursuri în fața unui pahar de vin după o masă copioasă, sunt 
tot așa de sterile. Sentimentalizarea trecutului pe care-l tot tre- 
cem prin rânduri roze şi pe sub ochii localnicilor ca „atitudini şi 

probleme săcelene“, sunt vorbe goale. Atitudinea şi problema 
săcelenească constă în a închide drama şi a ne apuca de lucru. 
Trebuie încurajate în scopul restabilirii numărului Românilor în 
Săcele, toate manifestările economice lucrative.*) Intreprinderile 
cari se formează în jurul lor trebuie convinse sau obligate să 
primească un anumit procent din tineretul care-și caută plasa- 
ment în toate unghiurile României. Apoi trebuie găsite exploatări, 
de orice natură, cari se pot forma aici, dând de lucru celor ce 
se ridică. In scopul acesta ar servi la mari rezultate exploatarea 
traseului Brașov—Satulung, pe calea unui tramvaiu electric. O 
asemenea întreprindere ar da de lucru la atâtea categorii de: 
oameni legaţi de locurile 'natale. Legătura aceasta ușoară și si- 
gură cu Brașovul ar mai avea și avantajul de a atrage mici 
funcţionari din Brașov să locuiască în Săcele, plătind o chirie 
mai ieftină, eventual cumpărându-și o casă, așa că și pe calea 
aceasta numărul populaţiei s'ar reînviora, iar cei localnici ar mai 
avea o mică sursă de venituri din subînchirieri. 

Am dat numai câteva idei de felul cum s'ar putea menţine 
populația românească din Săcele după drama economico-socială 
care s'a consumat, De sigur că, pășind la lucru, sar găsi și alte 
soluţiuni şi astfel am rezolva o problemă de vădit interes naţional. 


Ing. Gh. Brânduş 





i *) Vezi şi articolul: „Ce trebuie să facem pentru Săcele“, de Victor 
Jinga, în „Plaiuri săcelene“ nr. 11-12 din 1936. 

Cartea lui Mavrogheni Voevod către 
locuitorii celor Șapte sate 


de Mih. Popescu 


Domnul Ţării Românești, Mavrogheni, în dorința aprigă de 
a fi de partea Turcilor, în războiul ruso-austro-turc din 1787—1792, 
a căutat să atragă de partea sa pe locuitorii de peste munte, 
de aceea a dat o mulțime de proclamaţii către populaţia arde- 
leană. | 

Proclamaţia trimisă locuitorilor din ţinutul și orașul Brașov 
a avut de urmare răspunsul locuitorilor celor Şapte sate: Săcele, 
Tărluugeni, Zăzeni, Purcăreni, Podila, Prejmile și Hărmanu, cari 
au trimis delegaţi de supunere. 

Natural că gestul acesta l-a mișcat pe Mavrogheni şi de 
aceea le face acestora o mulţime de avantagii, oferindu-le locuri 
pe moșiile sale sau unde ar fi vrut să se așeze cu locuințele 
lor, chiar despărțiți, nu numai toți la un loc. 

Prin avantagiile acordate acestora Mavrogheni căuta să 
câştige şi pe alți locuitori, cât mai mulţi dacă se putea. Era 
deci un fel de nadă din parte-i pentru a momi şi pe alţii. 

% zi * 

Vouă tuturor locuitorilor de la satele ce se numesc: Săce- 
lele, Tărlungenii, Zăzenii!), Purcărenii, Podila *), Prejmile5) şi 
Hărmanu, din ţinutul Braşovului, sănătate ! 

Am luat ştiinţă Domnia Mea pentru supunerea și plecă- 
ciunea voastră cum că după ce aţi primit domneștile Noastre 
cărți vestitoare de milostivirea ce facem Domnia Mea spre voi, 
Vaţi bucurat şi prin şapte elei*), trimiși ai voştri către sera- 
skierii5) oştilor Domniei Mele, de la Văleni, anume Gheorghiu 
Deleanu, loniță Barbel, Bratul Coinac, loan Bratul, loan Bucşă, 
Ioan Bratul şi Achim Olteanul aţi cerut ca să vă faceţi raele 
preaputernicului Impăratul nostru, cu supunere sub' stăpânirea 
Domniei Mele, cerând de la mila Domniei Mele ca să fiţi pri- 
miţi sub ocrotirea noastră. 

Pentru care ne-au părut bine de această bună socotință a 
voastră, carele pentru binele și folosul vostru ați făcut. Şi iată 


1) Zizinul. 2) Budila. 2) Prejmerul, 
4) Elei — trimis. 
5) Seraskier — comandant de armată. 

şi Domnia Mea nu lipsim, printr'acest al Nostru sinet!), a vă 
încredința că atât voi, locuitorii din mai sus numitele sate, ce 
vaţi închinat, cât şi alți de ai voştri ver de ce treaptă ar i, 
care din sineși, mai înainte de a fi întâmpinat puterea oștirilor 
noastre se vor închina şi vor avea a se supune la noi şi a se 
trage cu locuinţa într'această creştinească oblăduire a Domniei 
Mele, în 'Țara-românească, veţi petrece fericiți sub stăpânirea 
prea puternicului Devlet 2) al împăratului nostru, care din fire 
are milostivire asupra raelelor sale și sub dreapta și creşti- 
neasca ocrotirea Domniei Mele, iubind pre supușii noştri cei 
credincioși, ca pe niște fii și pre cei din tagma ostășească îi 
vom orândui în slujbă cu bun folos al lor, învrednicindu-i la 
cinste de dregătorii, iar pre locuitorii cei muncitori şi casnici îi 
vom mulțumi cu toată odihna și dreptatea lor, pe 'moşiile Dom- 
niei Mele, care se numesc Uluifi, ot sud Ialomiţa, o moșie mare 
în sud slam-Râmnic, i moșia Giulești, din sud lifov, i moșia Afu- 
maţți în sud lifov, i moşia Zimniciile în sud Teleorman sau unde 
veți vrea și vă va plăcea locul de locuința voastră, ori toți la 
un loc, sau deosebiți, sunteți primiţi şi aveţi voe a vă așeza cu 
toate casele voastre. 

Pentru care și porunci am scris atât ispravnicilor, cari sunt 
Tânduiți de Domnia' Mea purtători de grija numitelor moșii, cât 
şi Dumnealor Dregătorilor, ispravnici ai judeţelor, ca viind voi 
din năuntru să vă primească cu toată mângăerea și să vă așeze 
în locul unde vă va plăcea spre mulţumita și odihna şi hrana 
voastră şi a vitelor voastre şi deosebit avem porunci date la Dum- 
nealor Seraskierii i Zabiţii:) noștri, ce avem orânduiți cu oștile 
pă margini, ca la ieșirea voastră să aveţi tot felul de pază și de 
străjuire și nici pre voi să nu vă supere, nici ale voastre lu- 
cruri să nu se clintească întru nimica, ci încă şi ajutor ce vă 
va trebui la drum, pentru ale mâncării voastre să vă dea. Drept 
aceia fiți bine nădăjduiți la aceasta ce vă scrim Domnia Mea, 
şi atât voi locuitorilor din mai sus numitele sate, să porniţi a 
veni cu bucurie și fără de nici o îndoială, sau temere de cevaș, 
cât și pentru acei de. ai voștri îi îndemnați şi să înștiinţaţi unii 
pe alţii ori de ce tagmă vor fi, ca să ştie că Domnia Mea, după 
fiasca iubire de oameni ce avem pe fiecare vă primim cu bra- 
ţele deschise şi toţi veți afla odihna şi milostivirea de la Dom- 


nia Mea. 
| 1788 Octomvrie 6. 
(Congica XVII. pag. 332.) 


1) sinet — act domnesc, 
2) Devlet — Poartă turcească. 
3) Zabit — ofițer. 

Aritmetica lui G. Şincai 
de Victor Marian 


Printre numeroasele manuale didactice datorite lui G. Şincai 
se află şi o Aritmetică, apărută la Blaj, în 1785. Ea are formatul 
8 mic, e tipărită cu caractere cirilice şi poartă următorul titlu : 
„INDREPTARE | cătră | ARITMETICĂ | întâia parte | Alcătuită, 
și întocmită pentru | folosul, și procopseala tuturor | Şcoalelor 
Normăleşti, a Neamului | Românesc | de | GEORGIE ȘINCAI 
din ȘINCA | Directorul, și Catechetul numitelor Şcoale &c. | In 
BLA). | Cu typarul Seminarului. | 1785 |“. 

intruna din notele cari însoțesc „Elegia“ sa latinească, 
publicată în 1803, Şincai scrie despre această aritmetică urmă- 
toarele : „Arithmeticam Valachicam, quatum scio, ante.me nemo 
în lucem protulit. Hanc ego systematice deduxi, et captui puero- 
rum facillima et clarissima methodo proposui“. 

(Aritmetică românească, după cât știu, înaintea mea nu a 
publicat nimeni. Eu am dedus-o în mod sistematic şi am expus-o 
cu o metodă foarte uşoară și clară, pentru înțelegerea copiilor). 
___ Aceste afirmaţii ale lui Şincai necesită unele observaţii și 
lămuriri. 

Mai întâi „Indreptare cătră Arithmetică“ nu e primul manual 
de acest fel în limba română, căci în 1777, prin urmare cu opt 
ani înaintea ei, a apărut la Viena o aritmetică germano-română, 
al cărui titlu românesc e: „Ducere de mână cătră Arithmetică“, 
A doua ediţie a acesteia a apărut în 1782,iar a treia în același 
an cu a lui Şincai, în 1785, tot la Viena. Azi e greu să înţelegem 
cum se poate că Șincai nu a cunoscut acest manual, apărut în 
aceeași tipografie de cărți românești a lui Kurzbeck, unde și el 
a tipărit împreună cu S. Micu, în 1780, cunoscuta sa gramatică 
a limbei româue. Mai observăm apoi că textul german al aritme- 
ticei dela 1777, al cărei titlu e: „Anleitung zur Rechenkunst“, se 
datorește cunoscutului pedagog 1. von Felbiger, ale cărui cursuri 
de pedagogie le-a urmat, în 1780 la Viena, şi Şincai. In sfârșit 
pare curios ca inspectorul, timp de 12 ani, al școalelor româ- 
neşti din Ardeal să nu îi cunoscut nici măcar puţinele manuale 
existente pe atunci în românește. 

Totuşi acest fapt se poate explica prin împrejurările de 
„ atunci, Intr'adevăr Aritmetica lui Felbiger a fost tradusă în ro- 
mânește, — după cum voiu arăta în altă parte, — de directorul 
şcoalelor neunite din Banat, Teodor lancovici și destinată exclusiv 
acestor școale. E deci foarte probabil, că manualul nici nu s'a 
pus în vânzare în Viena, ci întreg stocul a fost transportat la 
Timişoara și distribuit școalelor triviale (primare) din Banat. 
Ardealul însă forma pe atunci o provincie cu totul deosebită de 
Banat, âstfei că manualul nu a pătruns în școalele din Ardeal. 
Vom vedea în cele ce urmează că în Aritmetica lui Șincai nu 
se simte nicio influenţă a celei din 1777. 

Pe de altă parte Aritmetica lui Şincai e o traducere și anume . 


a aceleeaşi „Anleitung“ a lui Felbiger, care i-a servit şi lui lanco= 
vici. Ne convingem de acest lucru comparând cele două texte. 


lată câteva exemple : 


Anleitung (1777). 


1. Dinge, die einerley Namen 
haben, oder so weit unter einem 
allgemeinen Namen kânnen ver- 
standen werden, sind Dinge von 
einerley Art. Z. B. zwey oder mehr 
Pierde sind Dinge von einerley 
Art, weil jedes derselben mit 
einerley Namen, nâmlich Pierd 
genannt wird. 

a. Zahlen, oder auch blosse 
Einheiten von einerley Benennuug 
zusammenzăhlen heisst addiren ; 
Wenn z. B. 1. 2. und 3. Gulden 
zusammengezăhlet worden,welche 
zusammen 6. Gulden betragen, 
so hat man addirt, und diese 
Rechnungsart heisst Addition,oder 
Versammlung. | 

a. Wenn man aus 3. gegebenen 
bekannten Zahlen, welche auch 
Sătze oder Glieder genannt wer- 
den, die unbekannte 4te Zahl 
findet,so heisst diese Rechnungs- 
art die Regel detri,... 


Șincai (1785). 





i 
; 
să 
LA 
ii 
E. 
“i 


dia 


vezi 


1. Lucrurile, care au oun Nume, : 
sau care se pot înțelege subty 


oun Nume de obşte, sânt lucruri. 
de oun fealiu. Pentru Pildă: doi ; 


sau mai mulți Cai sânt lucruri 


de oun fealiu; pentrucă fieştecare ! 
dintră dânşii se numeaşte cu oun : 


Nume, adecă Cal. 
a. A numera înpreună mai 
mulți Numeri, sau și Ounimi de 


acelaș fealiu, însemnează a face 
Adaogere; așa p.p. dacăse numeră *; 


înpreună 1. 2. şi 3. florenţi, carii 
înpreună fac 6. florinți, se face 


Adaogere, şi Specieasul sau lu- 
crarea aceasta se cheamă altmin- : 


trelea şi Addiţie, sau Culeagere 
întroun loc. 

a A afla din trei Numeri Ştiuţi, 
şi dați, carii şi puneri se numesc, 
pe al patrulea, carele e neştiut, 
însemnează, a face Regula Detri 
cea Nealcătuită, ... 


Traducerea lui Şincai e însă cu totul independentă de aceea 
a lui lancovici. Mai mult, ea e incontestabil superioară aceleia 
atât ca stil, cât şi ca claritate. Dau un singur exemplu. 


lancovici : 
Ounu dentru doo înaintea puse 
numerile ounulu cu altul atete 
ori ale adaoge, și atete ori ale 


lua, câte ori întru sine celu altu - 


numerulu ounişoarele cuprinde 
să chiamă aface multiplicaţie. 


Șincai : 

A adăoga deatâtea ori oun Nu- 
mer dintre doi Numeri, carii sau 
dat, sau ai lua deatâtea ori, câte 
unimi cuprinde însine celalalt 
însemnează ai înmulți, 


pa gi aia tii tu i 
ae mt e taie aie Pie 


Za, 


one is 

Din cele de mai sus urmează că Şincai exagerează când 
afirmă că dânsul a „dedus“ Aritmetica sa în mod sistematic și a 
„expus-o cu o metodă foarte ușoară și clară“, căci acest merit 
îi revine lui Felbiger. Dealtcum după „Ratio Educationis“, intrat 
în vigoare în Ardeal la 1780, în școalele româneşti nu se puteau 
folosi decât manuale traduse după cele oficiale germane, aşa că 
nici nu avea înțeles pentru Șincai să facă un manual original. 
“Dar nu e mai puțin adevărat, că dânsul în unele locuri a sim- 
plificat textul, iar în altele l-a complectat. Astfel a introdus 
proba de 9 la verificarea adunării şi a pus la sfârşitul cărții 
„Adaogerea“, care cuprinde „Tabla Ţibeti şi numerii cei  Illiri- 
cești“. Observ, că întrebuințarea pentru tabla înmulţirii a termi- 
nului „Tabla Ţibeti“ e cât se poate de nepotrivită. Ea e luată 
din autorii didactici maghiari, cari o numiau „Tabula Cebetis“. 
Această expresie a dispărut complect din dicţionarul matematic 
românesc. 

Din titlul manualului lui Şincai reiese, că acesta forma 
" „întâia parte“ a unei aritmetici destinate școalelor normale 
românești. Ea cuprinde cele patru operaţiuni fundamentale cu 
„Numeri întregi de acelaş fealiu“, precum şi cu „Numerii cei 
cunoscuți şi Numiţi“, cu „Desfacerea“ și „Reducerea“ acestora, 
în sfârșit „Regula Detri cea Direaptă“ şi „cea Intoarsă“. 

E caracteristică pentru acele vremuri importanța ce se da 
calculelor cu „Numerii cei cunoscuți și Numiţi“, adecă cu numere 
complexe. lată definiția acestor numere la Şincai: „Fieştecare, 
Numer, carele e de lucruri știute, și numite, se chiamă Numer 
Cunoscut, şi Numit, precum 3 Florinţi, 4 Loţi“. Atenţiunea deo- 
sebită de care se bucurau numerele complexe se explică prin 
faptul, că monetele și măsurile întrebuințate înainte de introducerea 
sistemului monetar modern şi a celui metric, bazate pe sistemul 
zecimal, erau foarte variate și aveau împărțiri diferite, fără nicio 
logică. Azi aceste numere nu mai intervin în practică decât în 
calculul unghiurilor şi al timpului (ore, minute, secunde). 

Partea a doua a manualului lui Şincai trebuia să cuprindă, 
conform programului de atunci al şcoalelor normale : operaţiunile 
cu fracţii și aplicațiile regulei de trei la calculul dobânzilor, 
regula de trei compusă, cea a amestecului, precum și eventual 
Scoaterea rădăcinii pătrate şi cubice. Ea însă nu a apărut nicio- 

dată. Cauza nu poate fi decât de natură financiară. Şincai nu 
primea pentru lucrările sale didactice nicio recompensă ; din 
onorariul pe care-l primea abia îşi putea cumpăra hârtia necesară 
şi plăti copistul căruia îi dicta. 

Terminologia matematică a Aritmeticii lui Șincai a fost | 
studiată de di. profesor I. Ionescu în Gazeta Matematică (anul XLI 
pag. 20), în comparaţie cu cea din Aritmetica din 1777. Deşi a 
trebuit să traducă din limba germană, stilul lui Şincai e clar, 
fraza cuprinzătoare, iar termenii matematici aleși sau creați de 
el s'au păstrat mult timp în manualele din Ardeal. Numiri ca 
adaogere, multiplicaţie, divizie, divizor, divident, cvoțient erau 
curente în școalele din Ardeal până la Unire. 

Am amintit mai sus, că metoda întrebuințată în Aritmetica 
lui Şincai se datorește lui Felbiger Din ea ne putem da seama 
de stadiul în care se afla metodologia matematică în școalele 
primare din acea epocă. Ea era destul de primitivă. O înșirare 
aridă de definiţii și regule, cu abia câte un exemplu la fiecare 
operaţie, cu greu se asimila de fiii iobagilor și preoților români, 
elevi ai școalelor triviale sau normale de la sfârșitul veacului 
al XVIII-lea. 

Aritmetica lui Şincai era singura întrebuințată în Ardeal 
până la începutul veacului al XIX-lea. Locul ei a fost luat de 
Aritmetica anonimă apărută la Buda în 1806, care cu numeroasele 
sale ediții a devenit manualul „standard“ al şcoalelor românești 
din Ardeal, în toată jumătatea primă a veacului trecut, 

Din ziarul profesorului Aurel Ciortea 


(Continuare din nr. trecut) 


1917 April 8. n. Dumineca Floriilor. Rentors în 19 Nov. din 
concediu, am mai fost de 2 ori la Krakovia, la Stryj şi Lemberg, 
la târguite. Iarna a fost grea şi am suferit mult în Zukow din 
cauza cvartirului prost. Odaie scundă, patul între ferestri, căldură 
mare la cap, şi cu picioarele în zona ghețoasă. 

Nici un eveniment deosebit toată iarna. In 11 Martie divizia 
noastră a fost dislocată la Nord de Halici. Boer era la concediu 
şi aşa eu am condus proviantura, luptând cu destule greutăţi. Azi 
în fine ne vedem aranjaţi în Demianow în condițiuni mulțumitoare. 

In 10 Martie mi-a plecat Marinul meu la Praga, la Reg. 2. 

Azi e Dumineca Floriilor. Am două buchete de flori pe masă, 
culese ieri de Spaler. Boer şi Bartoş sunt la reg., la deschiderea | 
cantinei şi la prânz: e ziua primă de Paști catolice. Am odaie 
destul de simpatică, fotografiile copiate înainte de masă se uscă 
într'o fereastră. Focul în sobă face un zgomot asemenea unui 
dinamo ascultat din depărtare. Tunurile au amuţit azi. Nici cinteza 
nu cântă, ca ieri, că acum e nor şi frig. Singur! Pe mormântul 
neuitatului meu tată răsare al doilea rând de flori şi iarbă. Gră- 
dina din sus de casă mama bolnavă nu o poate lucra. Cipreşii, 
lămâiul şi trunchiul de roze vor înverzi uimiţi, că le lipseşte în- 
grijirea lui Mimi. Ea şade dusă pe gânduri în odăiţa lui Siissmann 
şi nu vrea bine să înțeleagă, ce se petrece în jurul fiului şi so- 
țului ei. 

Vinerea mare mă va găsi tot ca'n Ceniow, cu gândul la 
principiul mare și cu inima frământată de grije și de dor. Fizicul 
mi S'a debilitat în mod simţitor. Viitor tot sur înaintea ochilor 
mei. America mai lungeşte cu un an războiul. Greu mai intră un 
an de campanie în programul vieţii mele. Un an de şcoală — 
doar şi mai greu. 

12. IV. Laboratorul meu distrus! Am muncit 10 ani până l-am 
curăţit de vechituri, l-am aranjat şi înzestrat cu aparate moderne 
mai bine decât oricare din celelalte şcoli din Braşov. Injghebasem 
şi o mică colecţie de aparate pentru exerciţiile elevilor. Aveam un 
aparat de proecţiune bun, un cinematograf, gramophon, o pumpă 
perfectă, o bibliotecă specială, cu un cuvânt, aveam o plăcere când 
intram acolo; totdeauna găseam material nou şi interesant de ocu- 
Paţie, un eliostat cu orologiu, acumulatori-duplex, locomotivă dră- 
guță, lunetă bună. Doamne, ce greu mă pot împăca, cu cugetul 
la acest locșor împrietenit cu sufletul meu, 

Ah, unde sunt tovarăşii mei de laborator? Ani întregi am 
analizat împreună problemele subtile moderne. Materia, inerția, re- 
lativitatea, electronii ne-au fost preocupațiile zilnice şi mulţumire 
sufletească mai mare nu aveam ca şi când ne succedea a des- 
prinde clar o problemă modernă. Şi nicăiri nu putem cugeta aşa ; 
profund ca tocmai în laborator. Scumpii mei colegi, tu Livie,%) .: 
vecinic serios, și tu Micula*), vecinic blând, aţi venit la mine în 
laborator ca tineri, mi-aţi ajutat cu toată însufleţirea voastră nobilă, 
de adusesem obiectul fizicei la o importanţă nevisată întrun liceu 
clasic, şi m'aţi părăsit apoi, tot tineri, — pe veci! Mi-aţi dus cu 
voi puate şi pe mulți din iubiții mei elevi, acolo unde nu mai este 
relativitate, unde funcțiunea e constantă şi resistenţa zero. 


Din munca noastră intensivă să nu fi urmat alt bine decât 
„că foştii noştri elevi ajunși curând în tranșşeie au putut urmări cu 
mai multă pricepere funcționarea diverselor aparate draconice? Nu, 
ci în orele lor liniştite cu siguranţă şi-au reamintit nu numai unele 
din experienţe, ci şi unele din generalizările ce le dădeam la fi- 
nirea singuraticelor capitole, sau cel puţin sistemul mare, con- 
truit în ultimele ore ale instrucției. Şi impresiile avute atunci au 
rămas cu siguranță puncte fixe şi. de mânecare în multe ce. au 
simţit şi cugetat ei mai apoi. Și reflexiunile lor asupra acelui si- 
stem unitar şi rece cu siguranţă trebuie că îi determină la o viață 
sufletească şi la fapte cari sunt în consonanţă, în armonie cu le- 
gea mare, dumnezeiască, cu echilibrul fizic şi psihic. Din depărta- - 
rea mare unde mă aflu acum şi din singurătatea mea mi se pare 
acest laborator distrus, drept un gram radiu, care în decurs de 10 
ani a emis o cantitate enormă de energie în diferite forme şi acum 
epuizat, zdrobit, cuprinde numai relicviile epocei rare în viaţa li- 
ceului nostru. 

„Ah, nu te tulbura suflete! Peste 3 zile e Invierea! 

13. 1V. O zi frumoasă de primăvară! Cald, aer liniştit, pa- 
serile cântă în pomii încă SI NEEAA st La front o linişte adâncă. 
E Vinerea mare! **) . , . 

2/15 Aprilie. Aceasta e ziua care-o “făcut-o “Domnul ca să 
ne bucurăm și să ne veselim întrânsa. Ziua amintirilor şi impre- 
siilor celor mai scumpe ! Toată bucuria-mi consistă în reproduce- 
rea acestor amintiri și în reflexul acestor impresii Zorile după în- 
conjurarea bisericii. Tata cu mine ciocănia primul ou roşu. Paştile 
iui badea Avram. Vecernia lui: „Cine-i Dumnezeu mare ca Dum- 
nezeul nostru.“ Experiențele fizicale în laborator, după Inviere, 











*) Tit, Liviu Blaga şi Vas. Micula. Ultimul, căzut pe frontul Doberdo. 
**) Urmează pagini de devotament închinate soției sale. (A. B.). 

arătate lui David... Grădina lui Ziemen cu floricelele sale şi cu 
crinul cel mai frumos ce am văzut vreodată, care apoi s'a trans- 
format în ființa cea mai iubită a mea, în Mimi. *) 

19 V. Şi în Galiţia e frumoasă luna Maiu. Şi aici în De- 
mianow par'că mă simt mai bine, ca oriunde până aci în războiu. 
Una că locuesc singur şi aşa în timpul liber pot să mă ocup cu 
de-ale mele: Renta perpetuă, traduc din Maeterlinck, principiul 
relativității etc., alta că locuesc într'o casă curățică, cu mult soare, 
cu curte mare şi cu oameni simpatici, în deosebi Necolciu e foarte 
drăguţ. Am făcut câteva fotografii, mi-a mai trecut timpul cu :co- 
piatul. Incolo zilele trec repede, le macin nu alta. 

Mi-a făcut parte D-zeu şi de o bucurie mare...**). 





Omenimea se scaldă, unii în lac de sânge, alţii în lac de lacrimi 
şi puţini în grămadă de bani. Sunt ei mulți diplomaţi şi mult se 
vorbeşte și se scrie de scopul războiului, de reforme radicale, dar 
mie mi se pare că totuşi cu toţii nu sunt destul de conştienţi de 
ceeace ei aranjează şi par'că o putere nevăzută îi mână spre rea- 
lizarea unei etape din idealul comun tuturor. 

De dragul războirii nu se poartă războiul, despre asta sunt 
convins ! Aşa sangvinic nu e omul secolului al XX. Toate grupele 
îşi au idealul lor parţial. Nefericirea e numai că nu vor să înţe- 
leagă, că nu poate avea un neam un ideal serios, care să nu fie 
în același timp un ideal comun tuturor neamurilor. Dar ce să-i 
faci ? Diferenţiarea unităților mai mari se petrece mai încet ca cea 
a individului. Şi popoarele încă acum își trăiesc epoca cavaleris- 
mului și numai puțini din bărbaţii conducători au ajuns la adâncă 
conştiinţă și la seninătate! Dar războiul acesta o să înzecească 
numărul lor. Asta ar fi profitul cel mai mare. 

26. VI. In 27 d. p. la 4 ore am plecat la concediu. In 28 
am sosit la Pesta şi în 29 dim. în Orade, iar seara la Gh 30= 
în Beiuş. ***) : ş , i E ua , 4 : i 

Am petrecut patru zile în Beiuş... şi alte patru în Hollod. 
Fusesem şi cu Dr. lacob Radu o zi împreună. Telegrama (aştep- 





*) Urmează iarăși pagini de ordin sentimental. 

**) Se enarează întâlnirea cu fiu-său Marin, în Praga, unde acesta îşi 
făcea instrucţia militară, înainte de a fi trimis pe front, — apoi vizitarea ora- 
şului, „impresia adâncă şi foarte plăcută“ pe care i-a făcut-o abatele Metod 
Zavoral şi întâinirea cu Brașovenii: prof. V. Neguţ, frații Sorescu, Gh. Baboie, 
Dr. H. P. Petrescu, Dr. Gh. Davidescu, care a fost remarcat de ziarele cehe 
ca şahist de forță. „Joacă contra la 20 deodată, din cari câștigase 16, sau 
contra la 3 fără să privească câmpurile şi le-a câştigat pe toate trei.“ 

+2*) Aici îi erau: soţia și fiul cel mai mic. (A. B,) 

tată) ne-a chemat acasă și astfel am plecat, noi trei, la drum. Cum . 
ni se strânsese inima la vederea Braşovului! 11 zile am petrecut - 
în el. Am întâlnit pe toți cunoscuţii buni şi puţini. Am văzut urma .. 
celor 3 granate ce au izbit în curtea băilor şi a celei ce a izbit .. 
în păretele coridorului de lângă laboratorul chimic. Am cercetat 
laboratorul fizic şi am constatat lipsa următoarelor: toate lentilele, 
şi cele singuratice şi cele care făceau parte integrantă a vreunui . : 
aparat (d. e. de la lunetă etc.); apoi 14 kg mercuriu şi în fine 
locomotiva, lucruri solide şi bune, procurate odinioară de la Ger- 
mani și înstrăinate acum tot de Germani. Cum ar putea justifica 
Ferdinand Ernecke această procedură, nu știu! Am făcut o sin- 
gură plimbare la Warte. Am văzut Buceciul maiestos. Am cercetat 
mormântul și soția neuitatului meu director, Oniţiu. Directoratul : 
său e epoca cea mai lumiaată în/viaţa liceului nostru. îi 
In 20 Iunie seara mi-am părăsit cuibul scump. 


4 Iulie n. 1917. Aceste rânduri le scriu pe când încă mai 


durează întunecimea totală de lună (12). Incepe tocmai a se lu- 
mina puţin marginea ostică, deci a se apropia de marginea co- . 
nului umbros. Am cugetat la toți iubiții mei în timpul acesta... De ... 
10 minute a început o canonadă puternică la nord, spre Brzezany. . 
Noapte clară, la nord schinteierile vii ale tunurilor, la apus o lună : 
în doliu, stelele înmărmurite şi sufletele obidite. Săracă lume, ce 
tragedie sublimă ţi s'a pregătit! E 
15 Iulie. (Incepe cu chestii familiare, apoi continuă): Eu?! 
Un privitor ce călătorește mereu, fizicul obosit, incapabil de a 
gusta măreţia şi frumseţea naturii, rar când mă leagă o priveliște 
frumoasă, atunci tresar, atunci trăiesc, atunci sunt fericit; Incolo 
zile sure, orizon mic şi cu ceață, vegetare. Am noroc cu principiul 
democratic al ştiinţei, care a detronat întreg sistemul absolutistic, 
pe Chronos şi pe Chaos, domnitorii temerari, în acelaşi Stat, cu 
margini tot rigide, dispuse a pune stavilă vecinică minţii omeneşti, 
lanţuri pe aripile avântate ale sufletului omenesc, — substratul io- 
bag și orb al celor doi stăpâni, numit massă. 
Ei introdusese un sistem complet în ţara lor şi, se părea că 
omul științei e osândit pe veci a suferi aceste cătuşe barbare ale 
sistemului lor. Orbise lumea cu pășirea lor hotărită, îşi extinsese 
dominaţia asupra întregei lumi şi cunoaşterea Adevărului vieții se 
părea posibilă numai cu ajutorul diplomatului lor mare numit: 
Minte! lată usurpatorii atributului ce numai Stăpânului Etern se 
cuvine, a atributului „absolut“, reduși la adevărata lor valoare şi 
rol ! Relativitatea e timbrul acestei lumi, privită prin prisma științei, 
iar nu absolutul. Diplomatul secret al sistemului absolutistic, trece 
la resortul finanţelor, căci Mintea nu e Inţepciune, ci numai minte, 
produsul ei numai știință și nu adevăr absolut! Tiranii: Chronos, 

Chaos și Massă umiliți devin funcționarii conştiențioşi ai unui 
Stat democratic şi buni creştini, în care lozinca e: toleranța. Acum 
scăpat-a sufletul din robia lungă a minţii, acum simț Adevărul cel 
veritabil şi nu înfeleg pe cel fals. Acum au căzut cătușele maiestre 
„de pe sufletul omului, s'a descentralizat sistemul, s'au declarat 
micile lumi de republici şi locuitorii lor s'au umplut de duhul to- 
leranţei, de duhul înţelegerii şi al păcii. 

In domeniul acestor reflexiuni aflu eu căldura vieţii, hrana 
sufletului meu. In orele puține şi mari, în cari pătrund în taina 
marelui principiu al relativității, mă resimt, mă simt fericit, îmi 
potenţez conștiința şi, aplicând principiul, încă azi numai ştiinţific, | 
şi asupra funcţiunii sufletului, regăsesc armonia perfectă între acest 
principiu şi între învățăturile lui Christos. 

Viaţa mea se petrece lin acum şi liniştea mă adoarme tot 
mai adânc. Chimerele şi tiranii sunt palizi şi neputincioşi şi far-. 
mecul lui „mundus vult decipi“ dispare ca o nălucă. Dar numai 
în orele rare şi mari! Incolo sunt rob încă al câtorva patimi și 
aşa o duc în vibrări şi oscilări continue, cu destulă variaţie su- 
fletească, până în sfârşit. Trecerea e lentă şi nu bruscă. 

Chiar și în rândurile acestea se resimte bine oscilarea unui 
„ suflet agitat. Voind să alung agitarea lui în urma unui epizod de 
toate zilele, am recurs la scrierea acestor rânduri : : dar simt câtă 
lipsă de claritate e în ele. Inzădar, când eşti prea obosit, nu poți 
durmi ! Voi reveni. Când voi fi recreat. 

29 VII. In 24 Iulie dimineaţa la 4 ore am părăsit Demia- 


nowul şi cu el cele mai multe comodităţi şi plăceri, pe cari le-am 
avut până acum în toată campania: cvartir sănătos, cu grădină 
mare, din fundul căreia o privire asupra văii Nistrului și a Bou- 
sovului, unde era regimentul nostru. La dreapta. câmpurile vesele 
până la păduricea de deasupra Wygodei. Trenul nostru în grădina 
mare şi frumoasă a domeniului. Veranda la şeptaca de ghindă în- 
tre merii înfloriți. Popicăria, loc de întâlnire a tuturor oficerilor 
din staţiune. 

Pani domu o prea veselă, frumuşică şi simpatică Kaska, cu 
Necolciu al ei, şi mai frumușel şi drăguţ. M'am purtat fin şi prie- 
teneşte cu ei şi le-am și câştigat iubirea lor, care la început era 
perdea numai pentru interesul lor, pe urmă însă se limpezise în 
simpatie desinteresată. De cuvintele următoare mi se leagă toată : 
amintirea : Gut geschlafen? Morgen! Mutter, Schwester! Tak ne 
mojna! Neblo, peclo! Pietro i Pawlo. Noch ein Monat! Etc. 

Punctele atinse de noi în urmărirea oastei infidelului Ke- 
renski sunt* Halics, Meducha, Krymidow, de unde încă în aceeaşi 
zi (24) iar m'am întors până la Slobodka bolsowska şi de acolo 
la Wygoda. Prestaţiune de 120 km. în 1!/, zi. In Krymidow in- 
trasem în 26 la prânz şi Cazacii plecase numai dimineaţa de acolo. 

Apoi Zadasow, Poschowa. La Potok Zloty am revăzut regimentul. 
Coloanele multe de fum indică locul pe unde se retrag Ruşii. In 
29 la ll: am ajuns în Dzniniacz și se auzia o canonadă puter- 
nică la Zaleszczyki şi foc viu de puşcă mai spre sud-ost. Rusul 
pare a se opune aici, cu forțe mai mici. 

2 August, Scriu în Filipkowce. De pe dealul vestic al satului 
văd Nistrul, spre sud de el Basarabia şi spre sud-vest Bucovina. 
Granița spre Rusia e de 16 km. Satul e încunjurat de dealuri ple- 
șuve. Zace ca într'o căldare. Călduri tropicale. Foi și epistole nu 
am de 7 zile. Am cetit în cursul înaintării broşura lui Einstein. 
Teoria generală a relativității admite realitate numai pentru com- 
plexul: timp, spațiu şi obiect. 

7 August. Trenul nostru e încvartirat de 3 zile în localităţile 
unui domeniu la 2 km. spre nord de opidul Mielnica. Regiune 
frumoasă. Din deal, când merg după alimente la Filipkowce și de 
azi încolo la Uscie-Biscupie, se deschide o privire frumoasă în 
toate părțile, mai cu seamă însă spre sud şi spre nord. Spre nord" 
văd terenul undulator al Galiției până departe spre Buczacz. Spre 
sud văd Nistrul formând un U. Teritoriul din interiorul literei e 
o limbă a Basarabiei. Spre fund terenul se lățeşte şi e mai ridicat 
şi acoperit cu păduri. Oboseala înaintării *mi s'a recompensat prin 
variaţia continuă ce întâmpinăm. Locul acesta e cel mai simpatic. - 

Boer s'a mutat la reg. și astfel acum eu singur conduc afa- 
cerile alimentării, cari se luptă, din cauza lipsei de comunicaţie cu 
centrele comerciale din urmă-ne, cu destule greutăţi. Dar cu bună 
socoteală şi răbdare toate le înving. *) 

11 August. Alaltăieri seara am ocupat noul cvartir la capătul 
ostic al orășelului Mielnica. Orășel cu aspectul cunoscut galițian. . 
Case de lemn, cele mai multe dărăpănate, câteva frumuşele, boie- 
reşti. Două biserici, una polonă catolică şi cealaltă ruteană gr. 
catolică. O curte boierească cu un castel, se zice, foarte frumos, 
în care s'a etablat statul diviziei. Eu locuiesc în casa rabinului. 
O figură interesantă, cu mult gust estetic, judecând după cele 
două tablouri pictate de el şi după grădina frumoasă din fața 
casei. Am o odaie măricică, parchetată, mobilată, — în fine, odaie 
domnească şi un cine (2) de care n'am avut parte de când am 
fost în castelul baronului Wasilko, în Berhometh, Regiunea îru- 
moasă. Timpul frumos. Se pare că aici se stabilizează fronturile 
şi atunci avem posibilitatea de a aştepta cu răbdare vara anului 
1918, în colțul acesta de ţară dintre Nistru şi Zbrucz. Portul ţăra- 
nilor seamănă mult cu cel de pe Mureș. 





(Va urma) 


„„__*) Urmează un pasaj privitor la boala fiului său Marin, care-l în- 
grijorează. (A. 8.) 

Sonet 


Aproape-am fost de-al umbrelor hotar, 
Simţeam pe ochi a veșniciei ceaţă. 

In pieptul meu un bulgăr mic de ghiaţă 
Mai stăruia să bată, greu și rar. 


Pe-a cerului strălucitoare faţă 

O mică stea sa clătinat şi sar 
Fi prăbușit în spaţiu, Doamne, dar 
Ai prins-o 'n a Ta mână. La viaţă 


Chematu-m'ai din nou şi, fără vrere, 
Intorsu-m'am în ceata celor vii. 
Mă 'ntreb, viaţa ce-mi mai poate cere? 


Imi datorează, oare, bucurii 
Ori eu am să-i plătesc încă durere? 
Aceasta, Doamne, numai Tu o ştii. 


Ecaterina Pitiș 

Sonet 


Mi-a zugrăvit pe geam, în fapt de zori, 
Austrul, o grădină minunată, 

Un colţișor de lume fermecată 

Cu arborii de diamant, — cu flori 


Ce n'a purtat pământul niciodată. 
Dar când ieșit-a soarele din nori, 
Luară foc copacii sclipitori 

De la aprinsa, sfânta lui săgeată. 


Sa mistuit peisaju 'ntr'o clipită 

De nau rămas nici spuză, nici ruini. 
Dar după lumea asta risipită 

Cu vaporoase, şubrede grădini, 


Părea că plânge-o inimă sdrobită. 
Au curs pe geamuri picuri cristalini, 


Ecaterina Pitiș 

Și clipele 


se prăvălesc greoi 
— Prundiş puriat de apa mare-a vremii — 
Se sbuciumă singurătatea”'n noi 
Si gânduri săgetate de vedenii 
Se suie'n rotocoale fumurii, 
Cad fulgerate'n sorburile sumbre... 
Și 'n alvia tăcerilor pustii 
Ard licuricii lustruiți de umbre. 
E neliniştea — tulbure vârtej 
De mâini crispate — păsări răpitoare 
Cari ne pândesc și caută prilej 
Să mi te fure sau să ră doboare. 
De-aceea depărtările mă dor 
Și -când sunt singur, — clipele-s streine, 
Nu le mai recunosc uşorul zbor 
Ce-l au, când sunt alăturea de tine. 


Alexandru Ceușianu 

VERSURI 
Vremuri de azi Sunet de corn 
— Tulbure turmă — Lung, stins, le cheamă. 
Fără de urmă Nu iau în seamă! 
Trec peste brazi. Nu se întorn! 


Codrul de-argint 
Singur rămâne. 
Bate spre mâne 
Vânt viorint. 


* 


Splendoare nouă, cartea mai așteaptă, 

Sub praful vremii astăzi prea subţire, 

O mână s'o deschidă cu iubire >: 
Şi-o: minte s'o priceapă, înţeleaptă. 


Odată scumpă, iată, o desparte 

Atâta pace de dorita lume, 

Că simte depărtându-se de nume 

Şi omeneşte, lin, intrând în moarte. 
* 


Adese, în târzie seară, peana 
Aşterne slove de zădărnicie. 
De-a visului ciudată hărnicie 
Greşeşte mâna, oboseşte geana. 


Uit cam rămas cu filele 'nainte; 
Şterg totul cu o aspră trăsătură. 

Un calm surâs mi-a înflorit pe gură, 
Doar mâna dreaptă este mai fierbinte. 


Şi când coboară stelele ?n fereastră 
— Ca nişte flori svârlite în neştire 
Pe brazi și păltinaşi cu ram subţire — 
Intregul munte-i o enormă glastră. 
Aurel Marin 

Toamnă 


Paseri albe, peste casă, Fără greş, fără oprire. 
“Trec în zarea de mătasă, Numai vântul dă de ştire: 
Pe cărarea Sudului, Lină oaste călătoare 
De-asupra agudului, Către-o stea clătinătoare! 


Paseri negre, nevoiașe, 
Trec arar peste oraşe 

Şi cu vremea şi cu visul, 
Cu iubirea mea şi scrisul. 


* 


Un faun bătrân râdea în 
peştera pustie. 


Segrais. 
Peştera cu muşchiul lucios Oamenii urcau fără spor 
l-amăgise, răpindu-le zarea. Ca "nainte, mai trişti ca "nainte. 
Urmând, peste vreme, chemarea Apusul trecea în veșminte, 
Trecutului orgolios, Un râs hohotea ?n urma lor. 


% 


Pădurea se apleacă sub toamna de rugină, 
Cărările uitate se-ascund în frunze pale ; 
Pe crestele înnalte se năruie lumină 

In peşterile negre, din cerul de opale. 


Un sunet lung în ramuri înmărmurit întinse 

De vânt buimac. Şi vremea dă busna ?n văi coclite. 
De liniştea din munte, în cercuri mari desprinse, 

In şesurile vaste, cad pasări ostenite. 

Ofticosul 


Hodorooit se zbate şi tușeşte, 2 
De nu sar ține ar cădea pe jos. 

Fusese totuși un bărbat frumos, 

Iubit fiind, simţțise că iubește. 


Vicleana boală-l prinse ca'ntr'un cleşte 
Și zi cu zi mi-l strânse mai vârtos, 
De-i azi o umbră doar de ofticos 
De care toată lumea se fereşte. 





Câteva luni întrun spital dispare 
Si-apoi, adevărată arătare, 
Prin cafenele-l întâlneşti fumând. 


Te minunezi, atâta-i de plăpând. 
Dar el din viață, plin de nepăsare, 
Cât poate, soarbe lacom și flămând. 


Mihail Sturdza 

mici ne'mplinită... 
D-şoarei B. B. 


Dormea pe o colină 
palatul greu de negre vise, 
ca sufletul cuprins de vină. 


In slaba candelei lumină 
de la icoană 
fără coroană 
setea *n genunchi stăpâna ; 
din ochii-i mari — două abise — 
fâșneau priviri de foc 
și-adeseori își purta mâna 
pe statueta 
care 'nfăfișa stăpânul 
cel făr' de noroc... 


De mult plecase, El 
păgânul, 
fără ţel, 
să 'nfrunte marea, 
zarea... 


Din durul vârf al milei 
arama unui clopot 
cu glas adânc, sonor, 
vestea lovind puternic 
muncitului popor 
zădărnicia zilei . . . 


Rănită pasere, abia 
de mai bătea 
din aripi — vremea 
“4ruditlă — de — oboseală 
în neant se cufunda. . . 


Ion V. Boeriu 

Flori creştine 
Casa vieţii noastre 





Aș vrea, fiul meu, să-ţi arăt printr'o pildă aproape de înfele- ; 
gerea cea obișnuită, cu ce se aseamănă viețuirea întru Domnul 
Hristos. 

Iată, aș putea s'o asemăn cu un mănunchiu de flori, culese... 
din largul lumei, — flori care ar înfățișa în frumuseţea lor firească, 
toate virtuțile creștine, — iar acest mănunchiu ar fi legat cu panglica 
de mălasă nepieritoare a iubirei creștine, fără de care Florile, oricât 
de frumoase, s'ar risipi... 

Dar acum vreau să-ți aduc o altă asemănare... 

lată că omul a ieşit să-și facă o casă, 

Fireşte, mai înainte de toate, s'a îngrijit a avea o bucată 
de loc. | | 

Ei bine, fiul meu, acest loc fără de care nu poate fi nici o 
începătură de casă bună, va să fie însuși Domnul Hristos, pe 
care avem a ridica așezarea vieții noastre, 

După aceasta, gospodarul începe a înfăptui temelia casei sale, 
făcând-o din bolovani tari şi din țiment bine-alcătuil. 

Aceasta ar fi, în ridicarea casei noastre sufletești, credința, — 
care, fireşte, trebue să fie puternică, pentru ca pe ea să stea întreaga 
așezare. 

Dar, vrasăzică, încă nu-i gata casa noastră... 

Începem a ridica zidurile, din cărămidă bine-arsă şi nestricată. 
Şi iată că le-am înălțat până sus, sub streaşină. 

Zidurile acestea, drepte şi înalte, de parcă ar vrea să se ri- 
dice la cer, ar fi dreptatea casei vieții creştine. 

Bună ispravă, fiul meu, dar încă mai trebue alte lucrări, pen- 
tru ca să putem spune că avem o casă. 

Se cade s'o acoperim. Mergem, aşadar, la târg să cumpărăm 
au tablă bună de ţinc, au olană sănătoasă și arătoasă. Şi acoperim 
casa, pentru ca ploaia sau zăpada să nu mai aibă ce face asupra ei, 

În viețuirea cea întru Domnul Hristos, lucrarea aceasta s'ar 
asemui prea bine cu nădejdea, care ne apără împotriva încercărilor 
şi-a necazurilor, fiindu-ne prielnic acoperământ. 

Dar, iubitul meu fiu, încă nu-i gata casa noastră, 

Cine-i, oare, nătlângul care să zică precum că ar pulea lăcui, 
cum se cuvine, înfr'o asemenea casă neisprăvită, — iar dacă ar 
cerca să lăcuiască, cine nu-l va râde? 

Trebue să mergem spre desăvârșirea din urmă. 

Casa trebue tencuită şi feţuită cu grijă și cu deamănuntul. 

Iată, așadar, arătându-se și răbdarea... 

Casa acum e gata să poată fi lăcuită... 

Şi cu toate acestea, îi lipseşte ceva de seamă, fără de care, 
chiar așa cum se află, ea nu poate fi încă lăcuită. 

Nare sobă, n'are podele, n'are o masă, mare un pat, n'are 
nimic din acestea, lără de care om nu poate sta în ea. Pe ce să-ți 
odihneşti ciolanele ? Pe ce să mănânci? Impotriva frigului ce să 
faci? De vrei să scrii ceva, pe ce să scrii? Noaptea, lumină de 
unde să ai? De-ţi vine-un prieten, cum să-l ospătezi şi cum să-l 
hodinești? lar de trece-un călător — și la geam nu vede-o perde- 
luţă sau o floare, ce va zice? Dar mai ales, cum te vei simți tu 
într'o asemenea casă pustie? 

Bune au fost toate până acum, fără de care casa nu se pu- 
lea face, — dar ce folos, dacă-i lipsesc cestea din urmă? 

Trebue, așadar, să împodobim casa noastră cu ele, ca în 
adevăr, să putem lăcui în ea... 

Iată, fiul meu, şi încoronarea vieții creştine : iubirea lui Hri- 
stos, fără de care, viața creștină nu poate îi... 

Căci și Apostolul zice: „...dar dintre toate, iubirea este mai 
mare...% 

Iar Domnul Hristos însuşi ne spune: „Lege nouă vă dau: să 
vă iubiţi unii pe alții — căci întru aceasta vă veți deosebi că sunteți 
ai Mei...“ 

lată, fiule, pilda ce voiam să-ți dau — și pasă-mi-te că stau 
pe-aproape de adevăr cu ea... 

Cugetă la aceasta, — şi de porneşti să-ți clădeşti casa vieții 
tale întru Domnul Hristos, fă așa.,. 

Astfel a vorbit odată un pustnic unui fiu duhovnicesc al lui... 


A Egoistul 





Un om care nu se iubea decât pe sine, — și numai pe sine 
se vedea în toate, a plecat într'o lungă călătorie- i 

Mergând, ajunse în dreptul unui pâlc de pomi. Vru să-şi ră- 
corească gura cu un fruct. Căulă peste tot, — dar nu află nici 
unul. 

Ocări pomii, — dar dinspre ei, auzi glas zicându-i: 

— „Așa ești și tu: pom fără roadă. Zădarnic vine spre tine . 
cineva, — nu va avea cu ce să-și răcorească ființa...“ 

Egoistul încruntă din sprâncene — și porni mai departe. 

Ajunse în fața unei fântâni. Li era sete — și mult ar fi vrut 
să bea o gură de apă. Cercetă fundul fântânei, — dar nu văzu decât 
pământ crăpat de uscătură. 

Zise şi aici cuvânt de nemulțumire, — dar fântâna îi ră- 
spunse : 

— „Asemeni mie ești, omule, — fântână numai la înfăţişare, 
dar nu poți da nimănui măcar o picătură de apă — şi toți te 
blastămă, așa cum mă blastămi tu acum...“ 

Egoistul iar se încruntă — și şi mai însetat merse mai departe. 

Ajunse, așadar, în dreptul unei case. Era ostenit. Incepuse să 
ploaie — și mult ar fi vrut să se odihnească. Dar casa aceea era 
nelocuită, — din care pricină ajunsese lăcaș de cucuvele și sălaș 
de murdării... 

Intrând în ea, călătorul dădu îndărăt, aşa de mare era mur- 
dăria şi mirosul rău... 

Aruncă, așadar, greu blestem aspra casei — şi rămase în 
noapte, alară, bătut de ploaie. 

Dar un glas de sus, îi răspunse cu îndrăzneală : 

— „De ce blestemi? Oare nu ești și tu asemeni acestei case? 
S'a putut aciua cineva în casa sufletului tău ? Primit-ai pe cineva 
în cuprinsul duhului tău? Ci numai de tine şi de-ale tale avut-ai 
grijă. Şi după cum e casa aceasta acum, aşa-i și sufletul tău!... 
Cucuvele şi murdării sălăşluesc și în casa ta... 

Aşa că nai cuvânt să te superi şi să blăstămi...“ 

Egoistul stătu pe loc — şi se simți cuprins de grea mâhnire... 

Mergând, iată ajunse în dreptul unor pomi încărcaţi de roade. 

Luă și mâncă, — săturându-se. 

Trecu pe lângă o fântână cu apă rece şi limpede. 

Luă şi bău, — îndestulându-se. 

Şi ajunse la o casă primitoare şi plină de zâmbet prietenesc. 

Stălu și primi găzduire, — odihnindu-se. | 

lar când plecă din nou spre casă, — un glas îl întovărăși, 
şoptindu-i : 

— „Fii şi tu aşa. Dă din apa sufletului — din roadele lui 
— și primeşte cu drag pe altul în încăperea sufletului tău... Și vei 
fi fericit, — aşa precum tu ai fost când ai primit de la altul...“ 

Şi de atunci, făcând aşa, omul acela a fost fericit... 


Al. Lascarov-Moldovanu 

Obsesie.... 


Sunt ultimul vlăstar al familiei Cioplea. Imi face impresia că | 
am ieșit dintr'un trunchiu putred, prea n'am vlagă în mine. In- 
tâmplarea de-acum câteva zile, care m'a sdruncinat atât, îmi întă- . 
reşte această impresie. 

Plecasem întrun oraş de provincie, unde se pierdea din 
vieață bunicul meu Haralamb Cioplea. Era ultima rudă; pe cele- 
lalte, începând cu părinții, le dusesem de mult la groapă. Oraşul 
acela îmi devenise din ce în ce mai străin. 

Dela gară, traversam târgul, într'o sanie cun cal şchiop, 
care smuncea la fiecare pas. Era ger mare. Imi îngheţaseră mâi- 
nile în mănuşile pufoase şi frigul pătrundea acum prin haine, 
spre pieptul meu firav şi îngust. Imi veniră în minte vorbele unui 
fost camarad de universitate, care se cam cherchelise, — şi omul 
când e cu chef spune tot ce gândeşte când e treaz: 

— Tu porţi, în trupul tău şubred, stigmatul unei familii din 
alte vremuri, care şi-a trăit viaţa. In sângele tău stricat, se oglin- 
desc păcatele tuturor generaţiilor din neamul tău de boieri.... 

Poate avea dreptate. Prea mi-e frig întotdeauna, n'am sânge 
bun în mine; prea am îaţa lungă şi nasul acvilin, semne speci- 
fice ale neamurilor uzate. 

Poarta era deschisă. Putredă şi pe jumătate ruptă, n'o mai 
închidea nimeni. Căsuţa portarului de odinioară era pustie, dără- 
pănată şi fără ferestre. Sania intră în curte pe-o şoseluță întor- 
tochiată, printre copacii bătrâni şi desfrunziţi ai parcului. Peste 
tot crescuse în voie cătină, ruguri şi alte plante plebee. Intr'un 
luminiş apăru și casa, gălbuie, cu tenciuala căzută până la cără- 
midă pe une-locuri, cu pete verzi-negrii de alge, pe aiurea. O 
casă bătrânească, mare cât un han, cu terasă largă, cu trepte de 
piatră sărite din loc, cu uşi şi ferestre mari, dar fără viață. Parcă 
mar fi locuit nimeni în ea. 

Mi-a ieşit în întâmpinare o servitoare bătrână. M'a condus 
prin camere reci, — cu miros de şoarece, cu mobile acoperite în 
îmbrăcăminte albă, învelite suplimentar pe de-asupra cu-o brumă 
de praf sur — la etacul bunicului, care era în agonie, horcăind 
cu ochii deschişi, fără a mai cunoaşte pe cineva, fără a mai fi de 
fapt în vieaţă. 

— Aşa se muncește de azi dimineață și nu-şi poate da su- 
fletul. | 

Privii patul, ca şi cum l-aș fi văzut întâia oară: o mobilă 
monumentală, cu ornamente sculptate în lemn, cu măiestrie şi mi- 
găloşeală. A doua oară mă gândeam — dupăce văzusem șoseluța 
şi casa portarului din parc —: ce gusturi la acești oameni din alte 
vremuri ! In netezimea lor sufletească, simțeau trebuința de-ași 
complica viața cu nimicuri de acestea decorative. Eu nu le aparţin 
lor decât cu numele. 

M'am așezat întrun jilț cu spetează înaltă, în fața sobei 
enorme, cu stâlpi și capiteluri. Am mai pus un lemn gros în foc, 
ca să mă desmorțesc şi mi-am urmat gândurile. 

Bunicul meu se lupta cu moartea, horcăind. Cât de desgu- 
stător capul acela răzimat între perne, cu gura întredeschisă, ochii 
sticloşi, ficşi, fără vedere, mâinile galbene de mort! Privii şi mâi- 
nile mele, palide, cu pielea străvezie: 

— Tu porţi, în trupul tău şubred, stigmatul unei familii din 
alte vremuri, care şi-a trăit traiul... 

Ultima vieață afară de-a mea, se luptă aici în ghiarele morţii. 
Eu mai rămân. Eu mairămân. Eu sunt urmașul tuturor Cioplenilor 
cari au trăit aice, în casa asta părăsită, cu pereţii groşi de-un 
metru, cu şoseluța şi chilia de portar, cu ornamente de prisos 
cari mor odată cu ei... Şi eu sunt tot un Cioplea... 

Toată ziua horcăitul acela mi-a stat în urechi mustrător până 
la obsesie, până la enervare. 


* 
* % 


Bunicul a murit. L-au așezat în salonul cel mare pe un ca- 
tafalc improvizat, între lumânări şi flori. Am pus să-mi primenească 
odaia lui, ca să am unde sta. In toate celelalte era praf, frig, mi- 
ros de şoarece, mobile nestrămutate din loc de ani de zile, sobe 
neșterse cari umpleau casa de fum. La această dispoziţie baba își 
dădu părerea: 

— Nu-i bine, Coane Fănică, să dormi într'o odaie unde și-a 
dat cineva sufletul..... că el, până la toaca de înmormântare nu se 
desparte de patul unde a zăcut. 

Am oprit, cun gest din mână, profeţiile ei superstiţioase, 
mai mult pentrucă credințele simple ale poporului, în care plutește 

fantasticul, deşi n'au darul de-a convinge, îl au totuşi pe acela 
de-a persista în minte, ca impresia tare a basmelor din copilărie. 

Camera bunicului, singura locuibilă, a fost bine aerisită, 
desinfectată ; covoarele au fost schimbate, albiturile patului pri- 
menite, așa că se putea locui în voie acolo. 

Se înnopta. Mi-am aprins toate becurile din candelabrul mare 
ca de biserică. O lumină veselă învioră încăperea, cum nu fusese 
poate de ani de zile, căci bunicul se mulțumea cu lampa de pe 
noptieră. Am deschis biblioteca cu cărți prăfuite, legate în piele 
decolorată ; majoritatea romane dulcege franțuzeşti din alte vremuri. 

Căldura din cameră, lumina vioaie, mirosul proaspăt de 
- desinfectant, mă făcuse să uit de bunicul meu, să mă simt undeva 
„în Camera unui prieten. Răsfoind romane vechi, între foile cărora 


găseam flori presate, fără culoare şi fără miros, — amintind bu- 
nicuțe tinere în malacov şi decolteu marmoreal, înconjurate de 
juni cu redingotă și lavalieră, — îmi veni somn şi mă culcai. Am 


adormit îndată. 

Imi era cald, nesuferit de cald. Mă învârteam sub plapomă 
cu ochii închişi, pe jumătate treaz. Mâna dreaptă îmi amorţise, pe 
stânga mi se oprea respiraţia, cu fața 'n sus stau numai morții. 
Cuvântul mă înfricoșă. 

Camera, neagră de întuneric, era fragmentată de razele lunei. 
O lumină sură şi rece, care profila nemișcat dreptunghiul ferestre- 
lor pe podea, ca însemnate cu cridă. Pe de-alături rămaseră tainițe 
de întuneric, cari parcă se mişcau, se măreau înghițind lucrurile... - 
parcă având o viață a lor aparte... | 

Două ferestre mari, trase cu cridă pe podele, pe covoare... 
cu gratiile lor, cu ramurile copacilor mai apropiaţi. 

— Parcă-i lumina morţii. Casa aceasta veche, în care-au 
murit atâţia oameni, parcă ascunde'n ea toate vieţile trecute. 

Privirea-mi fugi după lumină. Zăbovi puţin în pervazul fe- 
restrei, — adânc de-un metru în zidul gros — şi se opri din 
nou pe podele. Pe umbrele crengilor — cari formau un arabesc 
de gratii suplimentare — se aşeză o pasăre. Vedeam doar umbra 
ei neagră pe podele. A dat din aripi, s'a făcut din ce în ce mai 
mare, ca în poveştile copilăriei, şi-acum stă încremenită pe pri- 
chiciul ferestrei, privind, cu ochi fosforescenţi, țintă spre patul meu. 

Se spune că unele animale au forță hipnotică. Nu vedeam 
decât două luminițe fixate sfredelitoare spre mine. Camera, adică 
acel spațiu paralelipipedic de întuneric, nu exista. Existam eu, tras 
între perne şi ochii aceia vrăjitoreşti.... 

Cât m'a ţinutaşa năluca de pasăre, nu știu. Câte-odată nai 
noţiunea trecerii timpului, nici nu ştii dacă trece; mai cu ce-l în- 
registra, în jur nu-i decât înțepenire. A dat din aripi, s'a ridicat, 
şi-apoi am auzit-o depe casă sau din pod: cucuvau, cucuvau.... 

Nu mai adormii. M'am hotărît să cetesc ceva, chemând 
astfel somnul prin vicleşug. Invârtii butonul electric, care răsună 
ciudat de tare în întuneric, ca o taină divulgată. Dar rămase tot 
întuneric, acelaşi întuneric, parcă mai opac. Parcă se mişcase prin 
colțuri, parcă chicotea că nu l-am putut învinge. 

Imi adusei aminte: baba venise de cu vreme, c'un sfeșnic, 
cu lumânare și chibrituri, să mi le puie pe noptieră. 

— La noi lumina se stinge la miezul nopții... 

Am trimis-o s'o aprindă la căpătâiul bunicului. 

Acum întunericul îmi aducea o mulțime de gânduri, întor- 
cându-mă până la stafiile cari mi-au înfricoşat copilăria. Dintre 
toate, povestea unui unchiu al meu, despre care toți pomeneau 
pe şoptite, cu sfială, deşi nu mai trăia de mult, mă înspăimânta 
şi în prezent. 

Era un degenerat, rămas toată viaţa cretin, nu putea articula 
nici 0 vorbă, doar behăia ca un animal. Mătăhălos, aproape uriaș, 
era înspăimântător la vedere. Rupea hainele depe el să se simtă 
în voie. La vârsta când instinctele sexuale s'au - desvoltat, nu mai 
putea fi ținut nici legat. L-au închis într'o cameră, cea de dincolo 
de perete, unde-a rămas şi astăzi mica uşă de fier. Intr'o noapte 
încercă să dărâme peretele din spre camera aceasta, ca să fugă, 
dar s'au surpat cărămizile peste el şi-a rămas acolo mort sub 
mormanul de moluz, peste care cursese sânge ca dintrun bou 
înjunghiat... 

Simţii sudoare rece pe şira spinării. Căutai să-mi alung 
aceste amintiri. 

Am îngeput să număr în minte, accentuând îiecare ciiră, ca 
să mă golesc de gânduri. La 83 auzii o trosnitură în cameră, ca 
nişte paşi de om pe podelele uscate. Respirația mi s'a oprit. Sim- 
țeam sângele rămas — inert — fără viaţă în vine şi-o sudoare rece pe 

frunte. Am întredeschis ochii, neclintindu-mă din loc. Nu era nici 
o umbră în dreptul ferestrelor... poate undeva în ungherele întu- 
necate. Parcă se mișcă ceva. Nu cred că-i întunericul care se 
dilată şi se strânge. Dar nu apare nimic, s'a oprit. Poate așteaptă 
acolo în umbră... 

A trosnit vro mobilă veche.... 

Poate au și ele un limbaj al lor. Poate au vieaţă, poate sunt 
suflete cari se ascund în ele. Ce înfiorător e să stai noaptea pân- 
dit de suflete pe cari le ignorezi ziua! Dece nu trosnesc mobilele 
ziua ? 

— Gata. Optzeci şi trei, optzeci şi patru.... i 

Am numărat așa în gând, cu ochii închişi, nu ştiu până la - 
câte. Apoi cifrele se învălmăşau, trebuia să depun un efort pentru 
a le înşira, săream unele, repetam altele de mai multe ori şi pro- 
babil am adormit. 

De-odată am auzit iarăşi trosnind ceva în cameră. 

— Trosnesc mobilele... 

Dar parcă nu mai era sunetul gol al mobilelor vechi. Intre-— 
deschisei ochii şi în lumina palidă de lună ce cădea pe podele, 
am văzut umbra unor picioare. O umbră care se apropia de 
patul meu. 

Aşi îi vrut să ip, dar mă înnecam, mă înnăbușeam, inima 
svâcnea cu intermitențe ca o roată excentrică. Abia am putut să 
întind mâna pe noptieră, unde ştiam chibriturile. Acolo — oroare! 
— în locul cutiuței paralelipipedice, scorțoasă, am simțit că apu- 
casem o mână rece ca de mort. Fluidul acela îngheţat, mi se 
strecură prin vine, înfiorându-mă. Era întradevăr o mână. 

Indreptându-mi ochii într'acolo, fără să mă mişc, fără să-mi 
întorn măcar capul, am văzut pe bunicul meu, cu hainele de gală, 
cu care stătea în cosciug. Mă privea dușmănos. Mâna mea caldă 
strângea ca un țurțure de ghiaţă pe a bătrânului, fără să am pu- 
terea de-a o deslipi. Se răsti: 

— Pleacă !... Pleacă de aice! E locul meu. 

Işi desfăcu mâna şi mi-o puse pe frunte. Acelaşi fior îmi 
străbătu ca un piron, prin cap. 

— Mi-ai furat sufletul. El e aici... E legat de patul acesta 
unde m'am chinuit, pe când tu te lepădai de noi. Tu eşti un 
străin... N'ai nimic comun cu nci, decât numele... 

Mâna îmi strângea tâmplele cu putere, de parcă-mi sdrobea 
țeasta capului. Am căzut în nesimţire. 


% 
% * 


Când m'am trezit, bătea cineva la uşă. Era ziuă. Simţii in- 
tens bucuria că era ziuă. Eram cu rufele ude pe mine. Cearşaful 
era strâns boţ şi mă stăpânea o migrenă puternică. Imi ardeau 
tâmplele și mă dureau. Am visat ori a fost întradevăr? Mă stă- 
pânea prea puternic apariţia aceea, ca să pot judeca obiectiv. 

Bătăile în ușă se repetară. 

— Intră! 

Baba veni cu focul. Se uită la mine oarecum mirată că nu 
mă sculasem din pat la ora aceea târzie şi pe când aşeza focul, 
îmi zise: | 

— Doamne, coane Fănică, ce spaimă am tras as'noapte. 

— Ce? Ce spaimă? 

— Stăteam de veghe cu boieri şi numai am ieșit puţin afară 
şi, când m'am întors, toate lumânările erau stinse şi sicriul pră- 
vălit într'o parte. Boierul avea hainele boțite şi tare mai arăta urât 
la căutătură. 

Baba se bătu cu mâna peste gură și continuă : 

— L-am chemat şi pe Gheorghe, dar el zice că piciorul 
mesei era şubred și-o fi lunecat, iar lumânările s'au stins fiind 
curent de la fereastra deschisă. 

Dupăce mai stătu puţin pe gânduri, își făcu cruce şi zise 
mai mult pentru sine: 

— Doamne iartă, dar eu tot nu cred! 

Mă simţeam ca bătut. Eram desigur bolnav. Am făcut toată 
rânduiala înmormântării şi-am plecat cu primul tren. Acasă am 
rămas în pat o săptămână. Doctorul zicea că-i gripă. 

— Ai răcit pe drum, domnule Cioplea. 

Nevestei, când i-am povestit cele întâmplate, mi-a zis: 

— Erai bolnav, aveai temperatură, te impresionase moartea 
şi paragina de acolo. 

d Victor Tufescu 

Ucigașul 
de Elisabeta Henţiu 


In noua lui vieață, lucrurile care la început îl preocupau de 
aproape, de la un timp nu l-au mai mișcat de loc. 

Intunecimea mohorită şi apăsătoare din celule, îngustimea 
gangurilor reci, răsucirea plângândă a cheilor în încuietoarele 
vechi şi ruginite, toate i se par acum obișnuite, de nu le mai ia 
în seamă. 

Simte că nimic nu-i mai poate produce durere, că nu-i mai 
este dat să sufere, Doar liniştea din miez de noapte i-a rămas ca 
o mare binefacere. Pe ea o consideră de cel mai bun și devotat 
prieten. Ea îl ajută să audă, rar de tot, câte un geamăt surd, ca 
de pe altă lume, care îndrăsneşte să se strecoare dincoace de 
zidurile ferecate, aducându-i aminte că tot în același loc, alături 
de el sau poate mai departe, în cine ştie ce fund de beci unde 
este întuneric mai adânc, mai trăiesc și alţi oameni, chinuindu-se 
întocmai ca şi el pentru ispăşirta vreunei pedepse, în aşteptarea 
mântuirii de povara păcatelor. 

Cu spinarea încovoiată mult şi cu capul greu — în care mai 
stăruie gândul la bunătatea lui Dumnezeu — aplecat pe pieptul 
supt, deţinutui nr. 77, al cărui nume nimeni nu-l mai pronunțase 
de când venise aci, e în stare să rămână așa ceasuri întregi. 

Numai gândurile multe și neobosite îl neliniştesc din când 
în când, purtându-l departe, în lume, în vieața din care a fost 
isgonit. 

Știe că i-a rămas cugetul sănătos încă şi limpede şi înţelege 
de ce poate să-l sfâșie până la lacrimi dorul de lume. 

S'a convins târziu că numai în tovărăşia binecuvântatei linişti 
sufletu-i se găseşte mai uşurat, timpul depănându-se fără oprire 'şi 
fără însemnătate, spre sfârșitul tuturor suferințelor. 

Şi apoi, numai stând aşa și uitându-se cu desăvârșire, oasele 
bătrâne, mai mult roase de mizerii, îl dor mai puțin. | 

S'a gândit de atâtea ori că vieaţa lui întreagă nu este altceva 
decât un vis nesfârşit şi tare urât din care nu-l deşteaptă decât 
suferinţa. | 

Suferinţa, ecoul durerilor pe care nu le putea striga, dar care 
îl chemau la realitate, îi aducea mereu în minte existența de aci. 

Uneori, la gândul că Dumnezeu îi dăruie zilele de zbucium 
sufletesc pentru mântuirea lui, încet, să nu-l audă nimeni, îşi 
spunea: O taină este vieața noastră a tuturora. Suntem prea mici 
şi slabi ca să ne putem ridica până la măreţia Lui. EI este vieaţa, 
EI este fericirea, iar noi toți nu suntem decât bieți oameni plini 
de păcate. 

Pentru deținutul nr. 77, vieața nu-şi mai avea farmecul şi 
preţul ei. Simţea că gândind astfel, nu se înşela. Nu mai avea 
grije nici de hrana la care se uita ca la ceva fără folos, la căde- 
rea zăvoarelor. 


Dimineaţa însă, când printre gratii luneca încet câte o rază 
de lumină, devenea altul. Un dor de vieaţă liberă îl cuprindea ca, 
apoi, numaidecât să se împace iarăși cu soarta dinainte. Socotea: 
a mai trecut o noapte de chin și răbdare. Odată şi odată se vor 
sfârşi toate zilele astea de iad, cum s'au sfârşit și cele bune. 

Câte zile bune au trecut, fără să le preţuiesc așa după cum 
trebuia ! 


Acum nu ştie cât a mai rămas din osândă, dar multe pri- 
măveri, veri, toamne şi ierni au trecut de când îşi duce vieața în 
închisoare. 

A. încercat să-şi însemneze lunile, apoi anii, dar pe păretele 
Care-i ținea loc de registru, apa prelingându-se, a şters totul. Nu 
de puţine ori a asemănat aceste firişoare de apă cu lacrimile amare 
ale desnădejdii ce i s'au înnodat în barbă. 


Uitându-se prin ferestruica celulei, de câte ori n'a implorat 
soarele, rugându-l să vină să-i sărute semnele şi tristețea 1 lui, dar 
niciodată nu l-a auzit! 

Soarele se ferea, ocolind închisoarea, iar semnele dispăreau 
din cauza vremii şi apei. 

Și n'a mai însemnat, într'o bună zi, nimica. 

— De ce să-mi mai amăgesc durerea, să mă înșel singur, 
numărând zilele ? Cum va socoti soarta! Imi pare rău numai că 
nu-mi pot da seama de mărimea vinovăţiei mele. Eu rabd şi aştept. 

Semen! de-ai mei m'au judecat şi au găsit de cuviință să-mi 
ispăşesc în felul ăsta păcatul. De ce dar nu aş răbda? Deşi 
m'au osândit fără să se ostenească prea mult cu aflarea întregului 
adevăr... 


*% 
E DN 

Omul se ridică de pe patul îngust și ar vrea să se plimbe, 
dar celula nu are decât trei paşi, toată. 

Caută să-și alunge gândurile care i s'au lăsat pe suflet ca 
nişte nori grei şi-i pare rău că i-a trecut prin minte căi s'a putut 
face nedreptate. 

— Ei poate au crezut că sunt buni şi fac dreptate deplină, 
iar răi n'am fost decât eu şi Zamfira mea, Zamfira care cu ble- 
stemăţiile ei mi-a întunecat mintea. Ah! De m'aş îi avut atunci 
cleştele cel greu în mână! Cu mâna m'aş fi putut-o omori, iar 
azi n'aş ispăşi și păcatele ei! 

Imi vine a crede că este aşa cum au spus oamenii. Am fost . : 
rău. Cleștele îl aveam în mână, căci tocmai scoteam caelele dela 
potcoava unui cal. Cum de nu mi-am văzut mai departe de lucru, 
căci doară nu era întâiaşi dată când venea acasă beată? 

Iși prinde capul între palmele mari, noduroase şi începe să 
plângă. 

— Era pătimaşe. li plăcea să bea fără măsură, mult de tot, 
Bea tot ce puteam câştiga eu cu aceste două mâini care se usucă 
acum de dorul de muncă. Cu mâinile astea am dat în ea! 

Am dat odată, de două ori, aşa cum eram învățat să bat 
caelele în copitele vitelor, până a căzut jos, fără suflare. 

Am văzut apoi sânge, sânge mult și roşu, cu miros în care 
se amesteca și duhoarea rachiului. 

Târziu, am simțit răceala verigelor de fier care îmi strângeau 
pumnii, iar pe vecinii mei, cu care nu mă sfădisem niciodată, i-am 
auzit strigând: — „Duceţi-l! Ucigaşul! Ucigaşul!“ 

De atunci, nimeni ma mai întrebat de mine. Mort am fost 
din clipa aceea pentru toţi cunoscuţii. Nimeni n'a putut pătrunde 
aci, în sufletul meu, ca să ştie cât mă doare fapta mea şi ne- 
dreptatea lor. Nimeni! Am rămas singur cu toate durerile mele, 
cu umbra ei care mă urmărește, chinuindu-mă neîncetat. 

Nu este noapte în care să nu-mi apară chipul ei hidos: 
desfigurată de băutură şi de loviturile date de mâna asta, care mai 
bine îmi cădea în clipa aceea! 

Intotdeauna vine amenințătoare, de mă îngrozește — şi vine 
atunci când mă cuprinde somnul, ca să n'am odihnă şi să-mi 
aducă aminte de marele păcat! 

Mare şi greu păcat, de bună seamă! O luasem din dragoste 
şi niciodată nu m'aş fi putut gândi s'o omor... Dar cine mă vede? 
Cine mă aude pe mine aci, în întunecimea închisorii? Nimeni, 
afară de Dumnezeu. -Numai El singur, pentrucă este mare şi mi- 
lostiv şi ştie cât mă apasă păcatul meu. El este aci singura mea 
mângăiere şi scăpare. El mi-a dat până acum puterea de a suferi 
şi tot El îmi va ajuta să pot ieși la lumină. Este bun — şi bu- 
nătatea Lui îmi mai trebue atunci când voi ajunge iarăși între 
oameni, ca să pot îi din nou bun şi cinstit. Acum Ii mulțumesc 
că mă învaţă cum să rabd şi să aştept. 


% 
* % 


Omul, încăpățânat în suferință, aşteaptă, împăcat, în felul cum 
înțelege vieaţa. 

Paznicul vine în dimineața aceea mai vesel ca de obicei şi 
zâmbind, deschide larg ușa celulei, aşa cum n'o mai deschisese 
de când l-a îmbrâncit în ea. 

— „De astăzi înainte, eşti liber! — îi zise. Poţi pleca. Dar 
ca să nu ne pomenim cu tine înapoi, te sfătuesc să te laşi de 
sportul de a omori aşa pentru nimica toată, stârpitură şi lepădă- 
tură a oamenilor!“ 

Omul rămâne năucit. Nu ştie dacă poate fi adevărat ceeace 
aude. Nemișcat, cu ochii ţintă la cel pe care îl cunoaşte dar 
nu-l poate înțelege, se întreabă parcă: De ce vine să-mi tulbure 
liniştea născută din durere ? 

— „Hai, ieşi odată, „ucigașule“, că n'am să aştept până 
ți-or trece toanele ! Mai sunt şi alţii care aşteaptă să-ţi ia locul !“ 

Ucigașule, ucigaşule... erau vorbele de ură cu care îl înso- 
țiseră atunci oamenii din satul lui, oamenii cărora nu le făcuse 
niciodată nici un rău. Acum, acest paznic pus aci să închidă şi să 
deschidă uşile, venind să-i spună că este liber, însoțește vestea 
de bucurie cu același cuvânt greu, aspru: ucigașule, — deşi, şi-a 
făcut pedeapsa. 

In câteva clipe îi defilează prin faţa ochilor toată vieaţa-i 
chinuită, trăită cu Zamfira, apoi cea din închisoare. 

Face un pas înapoi, lăsându-se pe patul care acum nu i se 
mai pare tare, dupăce l-a urît atâta vreme. 

li e cald şi se simte mai slab ca oricând. 

In anii de pedeapsă, nimeni nu-i mai amintise vinovăția şi 
acum, când era liber, când putea să fie vesel că mai poate păși 
în vieața şi în lumea de care se despărțise de mult, acum era mai 
trist, mai fără curaj de a înfrunta viforul traiului. 

Cuvântul greu de hulă, de ocară, al gardianului i s'a înfipt, 
ca un cui înroşit, în moalele capului și îl apasă, îl arde, îl ustură 
amarnic. 


Ar trebui să se mişte, să plece chiar! Dece nu se poate 
mișca și de ce tace? Poate ar fi mai bine să-şi strige durerea 
care l-a încercuit ca întrun cerc de foc. Dar pentru cine să strige? 
Cine să-l mai asculte pe el, dacă și acum, după atâţia ani e i 
chin, a rămas tot ucigașul de altă-dată ? 

Inchisoarea n'a şters, aşa cum a sperat, rușinea și pe- 
deapsa crimei. i 

— Da, sunt un ucigaş. Am pătimit de geaba. Oamenii sunt 
răi, aşa după cum am fost şi eu — și nu mă pot ierta! Sau 
poate sunt buni şi cred că pedeapsa a fost prea mică? 

Cu ochii în lacrimi, dar nu de lacrimile bucuriei, lipsit de 
speranța mângăierii, s'a plecat în spre pământ — singurul care 
îi primește și pe buni şi pe răi — şitot așa de trist ca și în ziua 
când a trecut pragul închisorii, pășeşte rar şi liniştit. | 

Incovoiat sub greutatea gândurilor care îl dor mai mult ca 
oricând, pare mai mult o fantomă decât om. 

In curtea rotundă ca un cerc, ochii i se opresc asupra unui 
petec de cer albastru care se ițea printre zidurile cetăţii. 

Poarta este aceeaşi, mare şi grea, dar desigur o păzeşte altă 
santinelă cu arma pe umăr. 

In dreptul ei, se oprește să se pipăie, să se convingă dacă nu 
cumva visează. 





Ea 
% *% 

In stradă, doi copii, ținându-se de mână, râd sgomotos de 
o năzdrăvănie plănuită. 

Bărbaţi şi femei trec grăbiţi, fără să-i arunce careva măcar 
o privire. 

Pe nimeni nu-l interesa omul care, cu biletul de eliberare în 
mână, stă năucit, neştiind în ce parte a lumii să se îndrepteze. 


OBCU CLUJ 


—, 283 — 


— Dă-te mai la o parte din drumul porţii! — se aude glasul 

răguşit al santinelei. | 
„„Du-te! Pleacă... 

Și omul, trezit ca dintrun vis lung Şi greu, pășeşte tremu- 
rând, înfricat, ca şi când acum ar învăţa să umble. 

li e teamă să nu se prăbuşească la pământ, ca un buştean 
putred. 

A văzut el, umblând prin pădure, copaci înalţi, maiestuoși, 
dar roşi de vreme, care nu mai puteau opune rezistenţă furtunilor 
şi se prăvăleau în prăpăstii adânci, făcând să vuiască munții 
Şi văile. 

Aşa se închipuie singur, acum. 

Trece prin mijlocul drumului, unde i se pare locul mai larg 
şi pământul, cu praful pe el, mai moale. 

O mașină a ţâşnit în fugă, pe aproape, lăsând în urmă un 
nor de praf, dar nu sa speriat şi nici nu s'a mirat prea mult de 
viteza şi de frumuseţea ei. 

Parcurge o stradă, două... 

Nu le cunoaşte şi nu ştie unde se termină, dar Dânueşie că 
pe acolo duce drumul afară din oraș. 

luțește pasul, vrând să se vadă cât mai curând în largul 
câmpului, să se poată lungi pe iarbă şi să soarbă aierul mult do- 
rit al libertății. 


* 
*% % 


Drumul printre holdele verzi și vesele ale câmpului se asea- 
mănă unui şarpe uriaş care se ascunde şi iar sapale, în calea 
călătorului. 

larba, florile sunt aceleaşi pe care le-a văzut de atâtea ori 
în tinereţe. Doar plutele înalte, mândre, cu vârfurile ca niște lu- 
mânări enorme, îndreptate spre Dumnezeu, i se par streine. 

El le ştia mici și slăbuțe, jucărie a vânturilor, acum le gă- 
seşte mari şi cu umbră deasă. 

E slab, fără putere, — și căldura mare. Simte nevoia odihnei. 
Se opreşte la răcoarea unei plute umbroase. 

Ce bine ar fi de-ar avea ceva de mâncare! — se gândeşte, 
deşi parcă mai mult îi este sete. 

Un câine jigărit, supt de foame, se opreşte lângă el, obosit, 
abia răsuflând. Îl miroase, dându-i târcoale, ca şi când ar fi toc- 
mai omul pe care îl caută. 

I se face milă de bietul animal, îi spune vorbe de mângă- 
iere, neputând să-i arate că şi el este un părăsit, sărac şi flămând. 

Departe, la poalele munților pleșuvi, satul îi apare ca o 
icoană sfântă din vremi trecute. 

Dorinţa vie de a se apropia cât mai curând de locurile pe 
care le-a dorit atâta timp, de prietenii şi casa lui, îl face să uite 
de oboseală, îl îndeamnă să pornească mai departe. 

Seara s'a lăsat de mult şi omului, cu cât grăbeşte, cu atât i 
se pare calea mai lungă. 

Intră în sat târziu, când nu mai era nici o mișcare. Toată 
lumea, cu vite cu tot, obosită de truda zilei, îşi lua, pe bună 
dreptate, porţia de odihnă. “i 

EI singur, simțit numai de câinii credincioşi care vegheau i 
somnul stăpânilor, trecu ca o umbră, furişindu-se încet pe lângă i 
garduri, doar va ajunge mai repede pe dealul unde şi-a lăsat 
casa, cuibul. 

Dar pe semne întunericul nu-l ajută, ori şi-a uitat locul casei 
lui, căci nu dă de ea, deşi parcă şi-o aduce aminte destul de bine. 

— „Două geamuri în spre drum, acoperiş de şindrilă, poartă 
mare cu straşină şi cu lăicioară, unde mă odihneam seara, dupăce 
mă lăsam de lucru. 

Apoi curtea, cum să n'o cunosc ? ,.. Cu cei câţiva pomi puşi 
de mâna mea... 

Ceasuri întregi se plimbă pe drumul unde își ştia casa, dar 
nu fu chip s'o găsească. 

— „Uite, aici este a lui Petre, cumnatul meu. A mea era 
cu dosul la a lui. Cealaltă e a babei Floarea. A mea nu este!“ 

Ce se "'ntâmplase ? Curând dupăce l-au dus la puşcărie, bă- 
trânii satului, care nici ei nu auziseră de vreun omor în satul lor, 
tămăseseră încredințaţi că este stăpânită de diavol casa în care 
a stat şi prin urmare trebue arsă ca să dispară duhurile rele din ea. 

S'au mai chibzuit și întrebat ei între ei, până îhtro bună zi 
unul mai sfătos a dat sentința și din casă, în câteva minute, a 
rămas un morman de cenușe. 


OBCU CLUJ 


— 285 — 


După aceea toate sufletele s'au liniştit. 
*% si % 
" Cocoşii harnici şi grijulii vestesc zorile. 

In depărtare, se aude câte un vițel flămând. Mugind, îşi chia- 
mă mama, cu ugerul plin. 

Ici, colo, prin curțile gospodarilor, începe scârțâit de portiţe 
şi vorbe în şoapte. 

Soarele se ridică maiestuos, scuturându-și poalele de foc 
peste satul odihnit, pe când oamenii aleargă în toate părţile, ră- 
spunzându-şi veseli dar fără a se opri, la „Bună dimineaţa şi spor 
la lucru“. ă 

Numai el, sfârşit de oboseală, se cuibări întrun colţ din 
grădina pustie, adormind dus. 

ni 

Copiii din sat au trecut gardul grădinii pustii ca să se sben- 
guiască nestingheriţi şi au dat peste omul care dormea. 

Vestea s'a dus repede şi satul a aflat că potcovarul a scăpat 
din temniță şi este în sat. Nimeni însă nu s'a grăbit să se ducă 
să-l întrebe de sănătate, să-i întindă o mână de ajutor, să-i aducă 
o alinare. 

Copiii îl ocoleau îngroziţi, ţipând după el: Ucigaşul! Femeile 
bătrâne își făceau cruce când treceau pe alături. Bărbaţii de 
seama lui unii muriseră, iar cei mai mulți se făceau a nu-l cu- 
noaște. Câte unul doar, în silă, a încercat să-i vorbească, să-l 
întrebe câte ceva. 

Nimeni nu s'a bucurat de venirea lui în sat. Rămăsese tot 
„Ucigaşul“ de altă-dată. 

Singur, copleșit, aproape distrus de a doua şi cea mai grea 
osândă, judecata societății, omul şi-a închis sufletul în cetatea 
durerii şi a continuat să trăiască cu gândul că tot păcatul a fost 
mai mare şi pedeapsa lui n'a fost destulă. 

In fundu] grădinii, mai departe de sgomot şi de ochii lumii, 
şi-a săpat un bordei, unde să-și ducă zilele rămase. 

Trăia din ce da Dumnezeu şi din ce putea câștiga pe ici, pe 
colea. Căra lemne cu croznia, le vindea şi, pe bani, își cumpăra mălai. 

Era mulţumit şi nu aştepta de la nimeni, nimic. 

Intr'o sărbătoare, chemat de glasul de argint al clopotului. 
şi-a îndreptat paşii spre biserică, cu inima curată, spre a mulţumi 
lui Dumnezeu pentru toate câte i-a dat. 

O ceată de copii răi însă, care până atunci chinuise un căţel, 
s'a îndreptat spre el, alungându-l cu pietre. 

— Ho, ucigaşule! Ce cauţi la biserică ? 

Şi de atunci n'a mai încercat să intre în casa Domnului. 

Aproape de bordei, a auzit scâncetul căţelului bătut de copii. 
S'a oprit, l-a luat în braţe şi l-a dus să-i facă un culcuş. 


Nu mai era singur, avea un prieten, tot aşa de necăjit ca și el. 
Cu el vorbea şi făcea planuri pentru ziua de mâine, cu el 
își împărțea bucăţica de mălai. 
x 
* x 
Şi anii au trecut. Cei doi prieteni au imbatanit tot numai 
singuri, înstreinaţi de lumea din sat. 


Intro noapte de iarnă, când crivățul îţi îngheţa sufletul, la 
uşa bordeiului, o pisică aproape degerată, a mieunat, cerând căldură 
Şi mâncare. 

O mână uscată, dar caldă, i-a deschis. 

De acum, trei fiinţe își duceau viaţa în comun. 

* 
X * 

O iarnă lungă şi geroasă, care nu mai lua sfârşit, pusese 
oamenii pe gânduri. 

Lemnele din curți erau pe sfârşite, nutreţul vitelor tot mai 
puţin şi mai prost. 

Sătenii, când se întâlneau, nu vorbeau decât de sărăcia ce 
bântuia pretutindeni. Fiecare își avea necazurile lui, de aceea nici unul . 
nu se gândea şi la greutăţile omului care intrase în iarnă cu câ- 
teva croznii de lemne și o fărâmă de mălai. 

Din când în când, unii mai aruncau câte o privire, să vadă 
dacă mai iese fum din bordei. 

Era semn că omul mai trăia. 


Dar de două zile nu s'a mai zărit nici o dâră de fum. 

Zăpada în jur rămăsese nemăturată. 

Un vecin, fost prieten de copilărie cu potcovarul, şi-a luat 
inima în dinţi şi s'a dus să se uite înăuntru, pe fereastră. 

Acolo, linişte şi frig. 

Ucigaşul murise. Câinele sta ghemuit sub un braţ rămas 
îndoit, pe care îl tot aştepta să se mişte şi să-l mângâie, iar 
pisica, în întunericul trist al bordeiului, ţinea, la căpătâi, luceferii 
ochilor, luminând ca două făclii. 

Pân' erai acasă fată 
Făceai des din noapte zi, 
Căci duceai tu casa toată 
Fără ce-i jocul să ştii. 

Nu știai nici ce-i plimbatul, 
Tigara, manicuratul, 
Sulimanul, ondulatul.... 
Doar din "Paşte în Crăciun 
— După cum vecinii spun — 
Coborai de după grindă 
Ciobul prăfuit de-oglindă. 
Ţi-a picat însă în plasă 
Crudul bărbăţel Tănasă, 
Care de pe talpe goale 

Și din a țărancei foale 
Te-a săliat pe tocuri nalte, 


— Tocuri de cari n aveau alle, — 


De pe tocuri. în maşină, 

In mătăsuri, hermelină, 

« Invălind, extern, în lustru 
Sărăcia-ţi din lăuntru. 

Nu și-a dat însă, biet, sama 
Că, cu toată bogăția 

Din afară, vel-prostia 

Tot îşi dă pe față-arama. 
Căci de când ai limuzină 
Și în casă persian, 

De când mânile-ți scorțoase, 
— Azi cu unghii roşi, madam — 
Nu mai sângeră prin spini, 


Statele de-elector 

Şi 'nchinări mai-marilor 
Te-au săltat în şea. 

Şi acum te crezi sadea 


Pagina de umor şi satiră 
Unei parvenite 


Iar picioarele-ţi cu noduri 
Stau ascunse 'n pantofi fini, 
Te uiţi de sus la cei din jur, 
Cu privirea micşorată, 
Crezându-te, uitând trecutul, 
Tandără de-aristocrată. 

Lucrezi şi astăzi — ce să zic?— 
Dar ce lucruri de nimic ! 

Nu fierbi;, nu speli, nu deretici, 
Nu uzi florile 'n pridvor, 

Nici chiar haina pe tine 

N'o iai fără ajutor... 

Dar în schimb, între oglinzi, 
Te suceşti, te strâmbi, te'ntinzi, 
Smulgând fire din sprâncene, i 
Zângălind buze obscene, 

Masând faţă, cănind păr... 

Incât, întru adevăr, 

Cin' te-a cunoscut de fată 

Se uită, gură căscată, 

După „Chiva lelii Boană“ 

Ajunsă mare cocoană.... 

Căci nu-i vine, zău, a crede, 
Impânată când te vede, 

Cu lorgnet şi lăcuită, 

Cu flinticuri dichisită, 

Că nu ești cumva vreo damă 
Scăpată din panoramă, 

Care ţii să dovedești 

Că Darwin n'a spus povești. 


Unui parvenit al politicei 


Al doilea Bim-Pașa.... 
Nu 'nțelege-al tău dovleac 
Că fleacul rămâne fleac 
Ori unde s'ar cocoța. 


N. Harlup 

Dări de seamă 


„Forţele Naţionalismului Creator“ de Gabriel Drăgan, 
Editura „Cugetarea“. 

Unul dintre scriitorii cei mai valoroși ai generației actuale, 
profesorul Gabriel Drăgan, autorul, deși încă tânăr, a unei im- 
portante serii de lucrări, între care romanul așa de puternic 
„Pe Jrontui Mărășești învie morții“ și o „Istorie a literaturii ro- 
- mâne“, a făcut să apară de curând o lucrare de doctrină na- 
ționalistă, întitulată „Forfele Naţionalismului Creator“. Opera 
aceasta, ca și celelalte, a apărut în editura „Gugetarea“. Ea se 
raportă exclusiv la națiunea română și are caracterul unei sinteze 
a întregii cugetări și a întregii învolburări de energie şi de 
elan naţionalist al poporului român de la vechii cronicari şi 
şcoala ardeleană până la timpurile de astăzi. 

Lucrarea începe cu un „prolog“, în care este evocată, în 
liniile ei mari, întreaga cugetare de afirmare a conştiinţei noa- 
stre de popor la scriitorii români şi la luptătorii naționaliști cei 
„mai reprezentativi de dincolo şi de dincoace de munți. Primele 
forțe de afirmare. a acestei conştiinţe au fost marii cronicari 
moldoveni, Grigore Ureche, Miron Costin şi Dimitrie Cantemir, 
iar un secol mai târziu, în Ardeal, corifeii şcoalei ardelene: 
Samuel Micu, Gheorghe Şincai şi Petru Maior. Curentul sănătos, 
odată pornit, continuă a se desvolta pe ambele versante ale 
Carpaţilor, în vechile principate și în Ardeal şi părţile ungurene, 
alimentat de gândirea şi de fapta românească. Martirii revoluției 
social-naţionale din 1784, Horia, Cloșca și Crișan sunt încadraţi 
în economia interioară a acestei lucrări și puși pe același plan 
cu marii cugetători și îndrumători ai conștiinței Majlona ls Ghe- 
orghe Lazăr, Nicolae Bălcescu, Simion Bărnuţ și Mihail Cogăl- 
niceanu. Un loc larg ocupă în această lucrare revoluția din 1848, 
atât cea din principate, cât şi cea din Ardeal, cu evocarea fi- 
gurii de epopee a lui Avram lancu. Naționalismul marelui Emi- 
nescu și al lui Mihail Cogălniceanu, acela al lui Simion Bărnuţ, 
al lui Alexandru lon l. Cuza şi al lui Vasile Conta, precum şi 
dârza rezistență a luptătorilor Memorandului — sunt puse în 
cea mai vie lumină. Urmărind firul “evoluţiei istorice, scriitorul 
ajunge la gândirea și scrisul lui Octavian Goga, Niculae Fili- 
pescu, Barbu Delavrancea, A. C. Cuza şi N. lorga. 

Sinteza şe termină cu un epilog „Trecutul ne porunceşte“, 
raportat la timpul de față, ale cărui probleme se cuvine sa fie 
rezolvite pe această linie de gândire: naționalist-românească, 
Acest epilog lasă să străbată o notă militantă de polemică și 
de actualitate : 

„In lupta pentru realizarea unei propăşiri a unui ideal eco- 
'nomic, social și moral autohton, potrivit cu drepturile noastre 
de 'pământeni... ideile de conducere trebue să aibă coloana ver- 
tebrală în ideia naţională...“ 


„Epigrame“ de |. C. Popescu Polyclet. Editura „Ramuri“ 
din Craiova. 

Un nou volum de epigrame, datorit spiritului fin și incisiv 
al scriitorului oltean I. C. Popescu Polyclet, vine să se adauge 
la eflorescența bogată a acestei spețe literare, în literatura noa- 
stră de după război. Autorul lui este magistrat în Craiova și 
întocmai ca şi M. Ar. Dan din Timișoara, unul dintre vechii 
prieteni ai lui Cincinat Pavelescu. Maiestrul, cum ne deprinse- 
sem noi, prietenii din Brașov, să-l numim pe Cincinat — cu 
fineţea lui de observaţie, cu ironia lui necruțătoare şi verva-i 
îndrăcită a creat un adevărat curent: atâția dintre intimii lui, ur- 
mându-i înclinarea, şi-au pus la încercare talentul și, trebue să 
recunoaștem, au isbutit. O dovadă în plus, acest volumaș de 
epigrame, din care multe sunt delicioase. 


Redăm mai jos câteva exemplare: 


Lui M. Ar. Dan, epigramist și director 
al fabricei de tutun din Timișoara. 


Citind volumul tău, amice, 
Am fost victima unei drame, 
'Toxinele din tot tutunul 
Le-am înghiţit prin epigrame. 


Al. O. Teodoreanu a tipărit volumul 
„Vin cu apă“ 


Fiind vin cu apă chioară 
lată ce credință am: 

Că volumul ca şi vinul 
Ai să-l vinzi la chilogram. 


Lui Rebreanu, autorul romanului „Jar“. 


M'am repezit ca să citesc 
Volumul „Jar“, dar mă 'nfior 
Căci încă dela început 
M'am ars cu el îngrozitor! 

Epigramă la epigramă : 
Pe această năsălie 
Zace unul, Polyclet, 
A murit de bucurie 
Când s'a spus că e poet! 
Al. C. Neicu. 


Pe aceeași năsălie 

Zace Neicu foarte trist , 
De necaz că ?n viață nimeni 
Nu i-a zis... epigramist. 


Alte epigrame sunt de un spirit şi de o „pointe“ mai 
obişnuite, 

, Petru |. Teodorescu. 

-I. Simionescu: Jara noastră (oameni, locuri, lucruri) [510 
pp., 250 fig. în text + 5 hărți 4+- XXII planșe fotografii]. Biblio- 
teca enciclopedică a Fundaţiei Regale. București 1937. 

Cartea d. Simionescu este o sinteză a tuturor lucrărilor de 
până astăzi, privind România. Listele bibliografice de la sfârşitul 
fiecărui capitol arată un enorm material consultat, îndrumând în 
acelaşi timp pe cetitor spre sursele de informaţie mai amănunţită. 
Dar lucrarea d. Simionescu, mai mult decât atât, este opera de 
Sinteză a tuturor celor văzute și cercetate, într'o vieață de rodnică 
strădanie, a unuia dintre cei mai mari oameni de știință pe 
care-i avem astăzi. 

Talentul de scormonitor al tuturor comorilor naturale dau 
de muncă şi suflet românesc, al d. |. Simionescu este cunoscut 
de toți, din valoroasele d-sale lucrări ştiinţifice sau de popu- 
larizare. Dupăce ne-a dat primul tratat de geologie scris în ro- 
mâneşte, cuprinzând un bogat material exemplificator din cu- 
prinsul României, dupăce a dat o lucrare unitară asupra Orașelor 
României și dupăce-a desbătut atât de variate probleme cu 
privire la numeroase părţi ale ţării, d-sa ne dă întrun tot unitar, 
această Geografie a României. 

Rar lucrare ştiinţifică în care să se îmbine, atât de măiestrit, 
rigiditatea observațiunilor ştiinţifice, cu limpezimea formei în care 
sunt redate. Dl. Simionescu tratează cele mai dificile probleme, 
întrun limbaj simplu, uşor de înțeles și admirabil colorat. Lec- 
tura acestei cărți devine astfel nu numai interesantă, prin mul- 
țimea inforriaţiunilor noi, dar atractivă prin stil. Cartea d. Si- 
mionescu este o adevărată podoabă de limbă românească. 

Ea începe prin ilustrarea cercetărilor geogratice facyte pe 
pământ românesc. Se relevă marile figuri ale acestui domeniu 
ştiinţific. Urmează câteva capitole asupra: așezării României, 

trecutului pământului românesc, a marilor regiuni naturale, climei, 
apelor curgătoare, lacurilor şi Mării Negre, etc... Cu privire la 
populaţie sunt pline de informațiuni noi și judicioase constatări, 
capitolele referitoare la mișcarea populației, migrațiuni, caracte- 
rele antropologice și sufleteşti ale Românului, la etnografia ce- 
lorlalte neamuri... În domeniul atât de puţin cunoscut al satelor, 
sunt capitole despre: tipurile de sate, locuințe, îmbrăcămintea 
şi starea culturală a sătenilor, biologia satului, etc... De asemeni 
pentru oraşe și avuţii, despre industrie, comerț și transporturi. 
Instructive sunt şi capitolele privitoare la Finanţe şi Viaţa 
culturală a țării, despre care s'a scris prea puţin până în 
prezent. 

Din cartea aceasta afli lucruri pe cari chiar ca specialist 
nu ai de unde le aduna. Sunt unele cari ne măgulesc mândria 
națională, sunt altele cari ne biciiiesc nepăsarea și inactivitatea : 
din unele domenii. Astfel, cartea atinge dublul scop de instruire ) 
şi educare pentru tânăra generaţie, frământată în căutarea unui 
suport şi a unui ideal. Prin aceasta, autorul cărții se dovedeşte 
încă odată nu numai strălucit om de ştiinţă, dar şi un mare 
îndrumător, 


* 


_M. Manoilescu: Le parti unique. Paris, 1937. 

Pentru cei la curent cu noile mișcări politice, este cunoscut 
un fapt: în timp ce în trecut doctrinele politice erau mai întâi i 
elaborate în abstract, la birou, și numai pe urmă aplicate po- i 
poarelor, indiferent dacă se potriveau sau nu cu firea și aspi- 
rațiile lor, astăzi doctrinarii vin din urmă, doar să constate 
anumite realități și să ordoneze idei, cari am putea zice că 
plutesc prin aer. Evenimentele în prezent se precipită într'un 
ritm prea grăbit pentru a se putea prevedea în viitor. Doctri- 
narul de astăzi nu creiază, ci strânge și încheagă întrun sistem 
unitar, idei și probleme cari se vântură pretutindeni, însă răsleţe 
Şi adeseori neadâncite. 

Aceasta nu știrbeşte nimic din meritele doctrinarului po- 
litic de astăzi, ci: le mărește, tocmai pentrucă ţine seamă de 
realități și de tendinţele fiecărui neam în parte. A creia un 
sistem oricât de fantastic, în mod feoretic, poate dovedi cel mult 
o gândire originală, dar rămâne fără folos practic. Acesta era 
cazul unora dintre doctrinele politice ale trecutului, cari pe un 
amănunt (materialism istoric, plus valută, etc...) ridicau un edi- 
ficiu de-o arhitectură bizară, complet sau parţial lipsită de 
posibilitățile unor realizări practice. 

Majoritatea marilor gânditori politici de astăzi opiniază că 
două sunt imperativele veacului al XX-lea: corporatismul şi 
partidul unic. DI. M. Manoilescu este printre aceştia. 

In cattea d-sale de acum doi ani: Secolul corporatismului, 
arată cum toată conjunctura vremurilor, ne îndrumează vrând, ne- 
vrând, — prin dezagregarea continuă a /iberalismului şi dege- 
nerarea comunismului, spre sistemul corporativ, care, spre deo- 
sebire de celelalte sisteme, prezintă avantagiile: de-a organiza, 
unde celelalte introduc haosul dezorganizării, de-a creia un ideal 
național (de muucă şi prosperitate), de-a impune ierarhia valo- 
rilor, etc... 

In noua sa carte, Le parti unique, d. M. Manoilescu ana- 
lizează cel de-ai doilea imperativ al secolului: partidul unic, 
care tinde să se generalizeze. Lăsând la o parte U. R. S. Sul 
care are un partid unic cu caracter special, — de clasă —, 
Portugalia, ltalia, Turcia, Germania etc... sunt state cari au 
adoptat partidul unic. Și oare e o simplă coincidență că acestea 
sunt ţările cele mai prospere, transformate în adevărați stupi de 
muncă și încredere în destinul neamului ? 

Ce avantagii prezintă regimul partidului unic ? Stabilitatea, 
deci continuitatea, precum și Solidaritatea națională, singure ca- 
pabile de realizări mari, acolo unde democrația şi consumul 
aduce instabilitatea şi discordia naţională prin lupta de partide 
sau de clase. În fine o mare virtute a acestui regim este dez- 
interesarea materială a clasei politice, „plină de'grija de-a pă- 
stra un caracter de ascetism, care este în el însuși un isvor de 
„putere morală și politică“. 

DI M. Manoilescu este primul care dă o teorie a partidului 
unic. Cartea d-sale, în care se analizează toate fețele problemei 
(funcțiunile, comandamentul, recrutarea și ierarhia membrilor 
partidului unic, posibilitatea de realizare fără şoc revoluționar, 
etc.) proiectează o adevărată lumină vie în haosul care domnește 
azi, datorită degenerării regimurilor democratice şi pândei ne- 
obosite a comunismului. Ea devine astfel nu numai necesară 
pentru orice om de cultură, dar adevărată călăuză pentru lumea 
nouă în care vom trăi. 


Dr. Victor Tufescu 
E 


Cercetări literare. Publicate de N. Cartojan. Tom. Il. 
București 1936. Pp. 196, format 24X17 cm. L. 100.—. 

In „Precuvântare“, d. N. Cartojan arată rostul acestor „Cer- 
cetări literare“. şi rezultatele ajunse prin activitatea „Societăţii 
studenţilor în istoria literaturii române vechi“ de la Facultatea 
de filosofie și litere din Bucureşti. 

Necrologul „lon Bianu“ al d. N. Cartojan ne apropie de 
personalitatea marelui cărturar a cărui viață a fost un model de 
onestitate și de distincție sufletească. 

Studiile dd. Emil Turdeanu (Contribuţiuni la studiul cro- 
nicilor rimate), |. C. Cazan (Texte de folklor medical), loana An- 
dreescu (Istoria poamelor) și Al. Ciorănescu (Opera istorică a lui 
Budai-Deleanu) sunt bine documentate şi scrise cu un discer- - 
nământ critic remarcabil. 

D. N. Georgescu-Tistu publică „Bibliografia publicaţiilor 
privitoare la cultura românească veche: 1933 şi 1934%, lucrată 
cu studenții Seminarului. 


Tomul Il al acestor atât de folositoare şi de interesante 
„Cercetări literare“ se încheie cu enumerarea revistelor şi zia- 
relor consultate pentru Bibliografie, un indice de nume proprii 
şi un indice de cuvinte. 


*% 


lon Breazu: Literatura Tribunei. (1884—71895) Partea 1, 
Proza, 


D. lon Breazu publică acest studiu menit să micşoreze sar- 
cina celui care va scrie Istoria literaturii ardelene. 

Ziarul 7ribuna din Sibiu, întemeiat de loan Slavici, con- 
stitue un moment central în literatura Ardealului. 

In această lucrare se urmărește activitatea între anii 1884 
şi 1895, existența ziarului mai departe, până la 1902, ne mai 
având răsunet. 

D. lon Breazu stabilește că acțiunea literară a 7ribunei e 
urmarea procesului de pătrundere a ideilor junimiste în Ardeal. 

Literatura ardeleană e discontinuă : „literatura noastră s'a 
desvoltai în mod accidentat, prin răbufniri violente — pe cât de 
fructuoase uneori, pe atât de dezastruoase alteori — cărora le 
urmau tăceri deadreptul exasperante prin lungimea lor“. (Pg. 4). 

Arătându-se influența ideii latiniste şi antagonismul dintre 
Ardeleni și Unguri, se găseşte latinismului încă „din naştere“, două 
păcate capitale. i 

1. Iniţiatorii și continuatorii acestuia erau cu desăvârșire 
lipsiţi de gust şi vocaţie artistică. 

Poate câ d. |. Breazu este prea exigent. Domnia-sa care a 
intuit atât de admirabil întreaga mișcare culturală a acelei vremi 
nu trebuia să ceară ceeace latiniștii n'au voit s: dea. 

„Vaticanul le-a stat ani de zile în apropiere, în scrierile 
lor nu vei găsi însă nicăiri amintirile uneia din miile de minuni 
ale artei, adăpostite în acest muzeu unic“. (Pg. 5). 

Având în vedere cum ni s'au păstrat scrierile din această 
epocă şi greutăţile de imprimare, nu ne-am putea gândi — că 
în afară de cele ale lui Budai-Deleanu — vor mai fi fost și alte 
însemnări, pierdute din vitregia vremurilor şi a oamenilor? 

Şi atunci desăvârșita lipsă de gust va fi înlăturată de ten- 
dinţa latiniștilor preocupați de o singură problemă care a câști- 
gat astfel în amploare. 

2. Conceţia latinismului despre limbă. 

Consideraţiunile în legătură cu acest al doilea păcat al la- 
tinismului sunt bazate pe o temeinică cunoaștere a faptelor. 

Generaţia eroică (Timotei Cipariu, Gheorghe Bariț, Bărnuţiu, 
Laurian şi Papiu-llarian) a zăgăzuit avântul către literatură. 
Totuși, adaogă autorul acestei cercetări: „cu tut abuzul de filo- 
logie şi de istorie, necesitatea literaturii a fost însă mereu sim- 
țită“. (Pg. 8). 

Contactul cu Junimea vom vedea că determină o întreagă 
mișcare literară. 

Alecu Russo, criticând pedantismul ardelean, pregătise te- 
renul. Titu Maiorescu ma fost mai puţin cruţător. 

E important de reţinut covârşitoarea influenţă a lui Vasile 
Alecsandri în masele poporului din Ardeal. 

Două au fost centrele puternice de difuzare a ideilor Juni- 
mei, focare ale românismului : Braşovul şi Sibiul. 

Braşovul are reprezentanți de întâia mărime. *) 

Sibiul deasemenea îmbrățișează de timpuriu ideile junimiste. 

Foaia „Telegraful Român“ ajunge astfel să tipărească „Foi- 
şoara Telegraiului Român”, în spiritul direcţiei noi. 

lon Bechnitz ia poziţie dârză în contra lui T. Cipariu. 

In 1877 „Foișoara“ nu mai apare în ediție separată și, pe 
viitor, lupta începută se continuă de „Telegraful Român.“ 








*) Astiel în 1868 apare întâiul volum și în 1870 al doilea, din manualul 
Şcolar (prelucrare) al lui |. Meşotă „bucurându-se ambele volume de recenzia 
elogioasă a lui Titu Maiorescu.“ 

„Alăturea de prelucrarea lui |Meşotă, Junimea mai editează, în 1868, 
Odele și Epodele lui Horaţiu Flaccu, explicate în usul şcoalelor de G. |. 
Munteanu, atunci director al liceului brașovean. 

Din acest Braşov revista recrutează întâiul colaborator de dincoace de 
Carpaţi în persoana aceluiași Meşotă, care publică în anul 1 (p. 248 şi urm.) 
conierința lui Ochire asupra literaturii franceze, importantă pentru răsunetul 
culturii franceze în Ardeal în acest timp de recrudescență a intluenței germane. 

Cucerit prin aceste relaţii de Junimea, Meşotă îi va răspândi ideile mai 
ales în şcoala pe care o va conduce. încă din 1574, el introduce în liceu or- 
tografia fonetică, Ajutat în deosebi de |. A. Lapedat, -|. Popea, |. C. Tacit, a 
făcut din Convorbiri una din lecturile permanente şi cele mai plăcute ale 
elevilor din cursul superior, Elevii acestor profesori, |. C. Panţu, D. Făgă- 
rășanu, Andrei Bârseanu, E.. Codru-Drăgușanu, |. T. Mera ș. a. vor transmite 
junimismul şi în alte centre românești“. (Pg. 12—13). 

E deosebit de interesant că „Foișoara“ şi „Telegraful“ m'au . 
militat numai pentru ortografia fonetică ci și pentru înlăturarea 
din limbă a germanismelor și ungurismelor de tot soiul. 

Tot cu ortografie fonetică, dar mai temperată decât a „Fo- 
işoarei,“ s'a tipărit și „Albina Carpaţiior“. 

O acţiune viguroasă este pornită la Viena, prin „România 
jună“, Atâtea nume reprezintă în mod strălucit românismul Ju- 
nimei ! Ultimul dârz şi inteligent apologetal latinismului, Grigore 
Silaşi, îndreaptă săgețile elocinței în special asupra tinerilor 
din Viena. 

„Ideile însuşite la Viena au fost răspândite larg în Ardeal“, 

O neobosită muncă depune Slavici, la care se alătură alţi 
entuziaști. 

Aradul plătește o frumoasă contribuție. 

Năsăudul introduce ortografia cu semne încă din 1882. 

„Un mic nucleu junimist s'a înființat și la Caransebeș“ 
(Pg. 28). 

Când apare „Tribuna“, tinerimea ardeleană era câștigată. 
Etimologismul cade. 

D. lon Breazu leagă întemeierea ziarului „Tribuna“ de 
tinerii care au participat la serbarea de la Putna. Infăptuirea re- 
vine Partidului Naţional. La început publicaţia urma să se nu- 
mească „Ateneul Român“. Intervine o amânare și primul număr 
din „Tribuna“ apare la 12/26 Aprilie 1884. 

Director era [. Siavici, scriitor cu renume pe acea vreme. 

Censorul spiritual — cum e numit în această cercetare 
critică — era însă |. Bechnitz, om de cultură superioară. 

S. Albini, Gh. Coşbuc, Gh. Bogdan-Duică şi 1. Russu- 
Şirianu sunt tot atâtea nume care ridică prestigiul publicaţiunei. 

Dar dacă „Tribuna a fost înainte de toate un ziar politic“, 
(Pg. 36) ea a pus totuși pe primul plan, alături, și cultura. In- 
tâia poruncă a „Tribunei“ culturale era: „Unitatea culturală a 
tuturor Românilor“. 

A doua: „Soarele pentru toți Românii la Bucureşti răsare“. 

Pentru Î. Slavici găsim aceste aprecieri întru totul exacte 
şi care trebue cunoscute de noi: 

„Mari greșeli a săvârșit acest scriitor, îndeosebi la sfârşitul 
sbuciumatei sale vieţi. Dacă le punem însă in cumpănă cu meri- 
tele lui pentru prețiosul tezaur al unității noastre sufletești, ele 
cad în umbră și figura lui rămâne luminoasă în istoria noastră . 
modernă“. 

Redactorii „Tribunei“ aveau o mare pasiune pentru pro- 
blemele de limbă. De aci, izbânda nu putea să întârzie. 

„Intâia parte a programului literar al „Tribunei“ a fost 
așezarea pe baze sănătoase de desvoltare a limbii româneşti din 

Ardeal, iar a doua stimularea forțelor literare locale spre o creație 
originală.“ (Pg. 39). 

„Tribuna“ publică şi o „Bibliotecă poporală“, care ajunge 
până la 46 volume, precum şi un „Calendar al Poporului“. 

După încetarea „Bibliotecii“ apare „Foaia Ilustrată“. 

Dar „Tribuna“ ajunge timpuri grele. Redactorii trec prin 
închisori. Ziarul începe să piardă prin „accentuarea notei po- 
litice“. 

Totuşi... „putem spune fără teamă de desminţire, că foița 
ei (a Tribunei) este, pentru anii 1884—1896, cea mai fidelă 
oglindă a literaturii, ardelene, mult mai justă decât Familia de 
pildă, care cu toate colaborările ei mari, n'a avut niciodată un 
discernământ critic în alegerea materialului și a abuzat totdeauna 
de reproduceri“. (Pg. 41) 

Cu toate fricțiunile urmate între Junimea și Il. Slavici 
„Tribuna“ a mers după cea dintâi. 

In „Tribuna“ s'a publicat mult folklor, acesta de altfel ne- 
lipsit şi din celelalte gazete ardelene. 

„ Şi chiar dacă în culegerea acestui folklor suntem departe 
încă de metoda ştiințitică de astăzi, se observă o tendință pro- 
nunţată spre notarea cât mai fidelă a materialului“. (Pg. 47). 

Tribuna este în permanent contact cu literatura din Rega- 
tul liber. Alecsandri și Eminescu se bucură de o admirație una- 
nimă. Când Eminescu este atacat, Tribuna își spune totdeauna 
Cuvântul. 

D. lon Breazu ne dă apoi referințe asupra prozatorilor 
„Tribunei“ : 1. Slavici, luliu T. Mera, Silvestru Moldovan, Gri- 
gore Sima a! lui Ion, lon Pop-Reteganul, lon Berescu, Septimiu 
Albini, Enea Hodoş, Virgil Oniţiu, lon Russu-Şirianu și loan 
Popovici-Bănăţeanu. 

Cu excepția lui lon Popovici-Bănăţeanu, a cărui persona- 
litate literară ni se pare că nu e conturată complet, „Literatura 
Tribunei“ aduce o valoroasă contribuţie la studiul literaturii 
ardelene. 


* 


Miron Suru: 1935 literar. Sinteză biblio-critică. Editura 
Pavel Suru. Buc. Pp. 346, format 21X14, L. 120. 

Prin această lucrare, d. Miron Suru aduce un real serviciu 
literaturii române contemporane. In special este ușurată munca 
viitorilor cercetători ai operelor cuprinse aici. 

N'avem în faţă o bibliografie completă. Multe scrieri literare 
— Chiar unele volume comentate în presă — nu sunt amintite. 
Referințele asupra câtorva cărți apărute în 1934 puteau lipsi. 

Autorul a întâmpinat însă mari greutăți, din cauză că nu a 
avut la îndemână o parte din lucrările tipărite in provincie. 

Credem că s'ar economisi un spaţiu foarte preţios, elimi- 
nându-se recenziile cari nu servesc întotdeauna cartea de bună 
calitate. Cu atât mai mult cu cât, acum în urmă, au început să 
apară tot mai multe cărți de critică literară. 

S'ar putea apoi prescurta, fără a pierde din claritate, nu- 
mele revistelor: R. F. R. pentru Revista Fundațiilor Regale, Gd. 
Rom. pentru Gând Românesc, etc. 

Renunţâni la partea critică, urmărind cu grijă publicaţiile | 
provinciale și urmând sugestiile bune ale acelora care s'au ocu- 
pat de lucrarea d-sale, d. Miron Suru ne va putea dărui un nou 
an literar cât mai complet, făcând chiar o mai aspră selecție a 
materialului utilizat pentru bibliografie. 

Până atunci îi subliniem frumoasa activitate și nu ne în- 
doim că, din partea oamenilor de litere, va găsi numai cuvinte 
de laudă. 

Aurel Marin 
i i 

D. [inoveanu: Luminişuri în somn, Versuri. Satu Mare. 
Tipografia „Athenaeum“, 1936. ! 

D-l Hinoveanu a ştiut să aleagă bine titlul cărţii sale. 
Este un merit pe care nu-l au mulți. Autorul se poate felicita 
pentru intuirea precisă a fondului poeziilor din acest volum, atât 
de bine prins în titlul de pe copertă. Luminișurile într'o pădure 
sunt întâmplătoare rarefieri ale desimilor de lemn și îrunziș. Ele 
chiamă soarele. Cele din somn, când nu sunt prea rare, întrerup 
în chip fericit etape de întunerec masiv, mediu neprielnic ori- 
cărei înțelegeri. Aceste „Luminișuri în somn“ sunt scăldate în- 
tro lumină prea difuză ca să lase curiozității noastre satisfacția 
de a se îndestula. Numai profunzimea ideilor sau hotărîrea de- 
liberată de a creia muzicalitate fără suport sentimental sau 
ideologic pot scuza un anumit grad de obscuritate sau obscuritatea 
pur și simplu. Scuza aceasta n'o au poeziile d-lui Hinoveanu. Stră- 
bătute de presimțţiri, legănând regrete şi doruri de desmărginire, vă- 
tuite în melancolii, ele sunt glasuri ale sufletului ; mărturisiri în ima- 
gini şi în notații, ar fi trebuit să caute cărări spre suflet prin- 
tr'o sinceritate mai directă, mai limpede. 

Cităm câteva versuri, pentrucă din vagul lor se poate des- 
prinde totuşi legitimitatea speranţei în realizări viitoare. 


„Pulberea de nopți uitate în vioare“ 
(Răsărit) 

„Lacrămile tari ce izvorăsc din minte 

Nu mai au ninsori de gând în glas...“ 
(Răsărit) 

„Aici, de când întârziem cu plopii 'nalţi în file“ 
(Plai în doliu) 
„Pulbere de aur peste edere de gânduri să ne scuture..“ 
(Plai în doliu) 


Același vag în versurile sugestive al acestui „Buchet de 
flori“: | 


„Acest buchet de flori ce lunecă în vis 

E trist ş'atinge cu petale veștejile (veştedele) stele 
Atunci când te aştept şi mă ridic abis 

Pe lanul copt a! tinereţii mele.“ Etc. 


Este în firea poetului începător să se încânte de cele dintâi | 
vibrații ale lirei sale şi să lase neîmplinite melodiile, dacă l-au 
mulțumit câteva acorduri. Avem regretul virtualităţilor neactuali- 
zate, când găsim o astfel de scădere la cei care ar putea îi 
adevărați cântăreți. 


* 


N. Gh. Spătaru: în fuga anilor. Versuri. Chişinău, Tipo- 
grafia „Tiparul moldovenesc“. 1936. 

Este o poezie mare, creati de omul genial din gând arză- 
tor şi împerecheri de cuvinte cu melodii nouă; e o alta cu în- 
demânări formale şi putere de sugestie, dar fără adâncime — a 
talentului stăpân pe mijloacele de exprimare și, câte-odată, stă- 
pânit de ele; şi mai e o poezie, care, fără nicio îndreptăţire 
estetică, se numește astfel dintr'o confuzie obişnuită între no- 
țiuni ce nu coincid totdeauna: poezie, versuri. 


Versurile d-lui Spătaru aparțin categoriei din urmă. Inainte 
de a ajunye la un fel personal de exprimare în versuri, care 
poate, dacă e al unui inovator de talent, să nesocotească unele 
cerințe ale versului, poetul trebuie să știe precis sau să simtă 
just ce este un stih corect. In cadențele incorecte şi rimele apro- 
ximative, reduse uneori la palide asonanțe, ale acestei cărţi, nu 
putem vedea simple licențe poetice, ci neîndemânări ale lipsei 
de pricepere. 

Virtual orice cuvânt dintro limbă are valoare poetică. lu 
poezia ca atare însă, cuvântul trivial şi neologismul prea tehnic 
sunt departe da a intensifica atmosfera de poem. Dacă versurile 
de care ne ocupăm nu au cuvinte triviale, în schimb neologisme 
nefericite ca „transmit, salvăm, survine“ dau expresiilor o notă 
de humor nevoit si nepotrivit cu intenția gravă a poetului. 

Indemnând, întrun vers, la milă generoasă, poetul spune : 


„Să dăm o bucată de-al nostru belşug !* 

Lăsând la o parte lipsa de relief și de frumuseţe a versului, 
„de-al nostru belşug“ pentru „din al...“ sau „dintr'al..“ este un 
solecism supărător, evitabil printr'o cunoaștere mai adâncă a 
mecanismului formal de versificație şi a spiritului limbii. Mai 
mult meștesug ar fi făcut din acest vers o expresie neutră ; lipsa 
acestuia îl împovărează cu o greșeală gramaticală și o rimă în 
intenţie („scurg, belșug“ din poezia „Să-i ajutăm!“). 

PAI pla făcute privesc numai corectitudinea versului și 
a expresiei. Valoarea poeziei însă o fac elemente de alt ordin, 
a căror superioritate față de cele amintite este în general recu- - 
noscută. Noutatea și frăgezimea imaginilor, densitatea şi concen- 
trarea stilului (formal, expresia condensată la limită; substanțial, 
grad maxim de greutate în gând), atmosfera caracteristică rezul- 
tată din imponderabile, melodia unică, acestea sunt însușirile 
adevăratei poezii. Judecate cu o astfel de măsură, versurile d-lui 
Spătaru sunt slabe. Imaginile w'au nimic nou, gândirea se men- 
ține în straturi periferice, melodia și atmosfera personală sunt 
absente. Intrun volum de aproape o sută de pagini, câteva, 
foarte puţine, versuri sprintene încearcă să țeasă visul, repede 
coborit în înţeleniri prozaice. 

Dacă autorul acestui volum vrea să mai scrie, îndrăsnim 
cu tot scepticismul pe care îl legăm de astfel de încercări, a-i 
da un sfat: să nu publice grăbit volume de versuri, ci să mi- 
gălească stăruitor la poezia adevărată, care, chiar de-ar fi una 
singură, poate impune un nume. l-ar folosi în primul rând d-sale. 


D. Ganea 
+ 


Părintele loan Broșu din Brașov-Dârste, sub titlul „Amin- 
tiri din viaţa preoțească adunate și scoase la iveală după o 
păstorire de peste 50 de ani“, ne pune la "'ndemână, întrun 
volum de 118 pg., preţioase date privitoare la trecutul comune 
pe care o păstorește, la fiii mai de seamă ai acestei comune 
(cum sunt d. p. datele referitoare la Dr. loan Meșotă, fostul di- 
ractor al liceului ort. rom. — azi „A. Şaguna“ — din Brașov, 
de la a cărui naștere se împlinește un secol în anul acesta), 
înregistrând fapte și întâmplări fie trăite de autor, „fie văzute 
cu ochii proprii, fie auzite sau istorisite de persoane serioase și 
onorabile, fie cetite din cărți“, cu scopul „ca măcar unul dintr'o 
ata 2) experiențele înaintaşilor să tragă oarecare învățătură 
pg. 56). 

Cine-și dă seama de valoarea însemnărilor privitoare la 
cele trecute vremi,înțelege şi părerea de rău a cetitorilor de anu 
avea astfel de cronicari pentru fiecare comună din cuprinsul 
ţării. Câtă înlesnire m'ar aduce amănuntele acestorfel de amintiri 
şi istoriogratilor, pentru care fiece mărunțiş, fiece fărâmă de 

vieață păstrată de contemporani își are importanța sa în desci- 
frarea şi reconstituirea vieţii de odinioară: cu atmosfera și oa- 
menii ei, cu umbrele şi luminile ei, cu truda şi opintirile sin- 
gulare sau colective întru crearea factorilor şi condiţiilor care 
apropie de idealul mai-binelui ! 

Amintirile părintelui Broşu, ilustrate cu fotografiile factorilor 
cari au cuntribuit la propăşirea acestei comune, au apărut în Tip. 
Astra-Braşov și costă L. 40.— A 

Aurel Sacerdoţeanu: Inscripţii și însemnări din Costești- 
Vâlcea. Extras din „Buletinul Comisiunei Monumentelor Istorice“. 
București 1937. 

Cutreierând șirul de aşezări omeneşti cuprinse între hota- 
rele comunei Costeşti, udată de râurile Costești şi Bistriţa pe o 
distanță de 7—8 km, dl. A. Sacerdoțeanu, cu pietatea pelerinului 
care străbate locuri sfinte, strânge în aceste 15 pg. mari — îru- 
mos ilustrate -- inscripţiile şi însemnările aflate pe pereţii, ușile, 
clopotniţele, crucile, icoanele, cărțile, portretele ctitorilor biseri- 
cilor din Gruşetu, Săcături, Grămești, Ciorobești, Pietreni, Păpuşa, 
Ţigănia, Vărateci, —— inscripții şi însemnări rămase încă nedi- 
struse de dintele vremii sau de nepăsarea ori răutatea omului 
(cum e cazul unor cruci distruse pentru căutarea de comori subt 
ele sau pentru a le transforma în trepte de case sau cârciumi). 

Material sec şi mut pentru cei care nu trăiesc decât pentru 
prezent sau pentru cei care n'au nici o legătură cu pământul și 
cu sufletul acestei țări, dar atât de grăitor în uscăciunea lui 
pentru cei care se nevoiesc întru reînvierea trecutului unui neam 
închinător, jertfitor și apărător al altarelor şi crucii lui Hristos 


S'au mai primit la redacţie următoarele cărți și broșuri: 

Victor Jinga, Economia americană şi experiența Roosevelt Extras. 
Cluj 1936. Pg. 23. Format 231/2X15!/2 cm, 

i. Gr. Oprişan, A. Viahuţă. Omul. Bucureşti 1937. Pg. 306, L. 50.— 
Format 191/213. 

Nic. Teaciuc-Aibu : Viaţa şi opera lui Ion Sbiera, Cernăuţi 1936. Pp. 
16. Lei 7. 

Leca Moratiu: Dela noi. Ediţia V-a revăzută și adăogită. Operă pre- 
miată de Acad. Română. Cernăuţi 1937. Pp. 124. Lei 40, 

Onisitor Ghibu, Ordinul canonic premonstratens din România (Nr. 2 
din „Studii şi documente“ privitoare la politica religioasă a României între- 
gite). Buc. Ed. Ligii Antirevizioniste Române, 1936. Pp. 128, L. 40, 

Onisifor Ghibu, Sfinţii unguri în România. (Nr. 3 din „Studii şi Do- 
cumente...“) Pp. 32, L. 15. 

N. Cartojan, Le modăle francais de P,Erotokritos“ po&me cretois du 
XVIl-e si&cle. Paris. Extras din „La revue de litterature compare, 1936. Pp. 
32, fără indicarea preţului. 

N. Cartojan, O dramă populară italiană a iui Giulio Cesare Croce 
despre Sinan Pașa și vitejiile românești. Extias din vol. omagial pt.. îraţii 
Alex. şi lon Lapedatu. Buc. 1936. Pg. 10, trei planşe. 

G. Popa-Lisseanu, Date privitoare la maghiarizarea Românilor. Buc. 
1937, Pp. 96, fără indicarea preţului. 

Prof. Valeriu Bologa și Lia Dima în colaborare și cu alţii. Biblio- 
grafia tezelor de la facultatea de medicină şi farmacie din Cluj (Nr. 1-—1000). 
Cluj 1936 (No. 1 din Bibl. facult. de medicină din Cluj). Pp. 104, fără indi- 
carea preţului. 

N. Porsenna. Regenerarea neamului românesc. Buc. 1937. Ed. Cuge- 
tarea. Pp. 224, Lei 55. 

lon Breazu, Povestitori ardeleni și bănățeni până la Unire. Antologie 
cu o prefață, note bio-bibliografice şi un glosar. Cluj 1937. Pp. 336, L. 90, 

Vasile Netea, Constantin Romanu-Vivu, Tg. Mureș 1937. Pg. 40, L. 15. 

B. Blanchard, Arta tăcerii. In rom. de P. Mușşoiu. Bibl. rev. Ideei. 
Bucureşti IV, Str. Popa Soare 69. — Pp. 64, format 161/2X12, L. 30.— 

Asupra unora vom reveni în nr-ul viitor. 


Ne-au mai veait în ajutor de la apariția nr-ului pe Martie-Apr. Dd: 


Beşa E., dir. Fabr. „Industria Sârmei“, Cluj cu Lei  40.— 
Dr. med. Crețu Miron, senator, Sf. Gheorghe 5 40.— 
Dr. med, Nicoară Eugen, Reghin ) 5 224.— 
Dr. med. Manuilă S$., dir. Inst. de Dem. și Recens. Buc, ; 40.— 
Popescu Al., notar, Checia (T.-Torontal) i 40.— 
Dr. med. Sulica Alexe, Braşov E 50,— 
'Tohăneanu [., dir. lic. .„V. Alecsandri“* Galaţi „+ 660.— 


Calde mulțumiri. Mulţumim și domnului Mih. Popescu, prof. Bucureşti, 
pt. achiziționarea unui abonament nou. 


ABONAȚII 
care şi-au mai achitat abonamentul: 

Până la 31 Dec. 1936. Chicomban N., preot, Braşov 
Dr. Bogdan I., med. vet., Vinga Iordache V., secr. Bis. Sf. Nic.,Brașov 
Direcţ. lic. „Princ. Nicolae“, IILOR Până la 31 Aug. 1987 
Dogariu Ana, Braşov 

Până la 3l Martie 1937 
Prefectura jud. Cluj (2 abon.) 


Până la 30 Aprilie 1937. 


Lt.-col. Vătăşanu 1., Brașov 


Până la 31 Dec. 1937. 
Dr. Acelenescu O., not. publ., Teiuş 
Antonescu Mateiu, prof., Braşov 


Fătuleţ G., dir. școlar, Hărman Astra Despărțământul Mediaş 

Până 1a 30 Iunie 1937 Dr. Bănuţ A. P., Tinca 
Dr. Atirescu I., avocat, Haţeg Pr. Bărbieru V., ec.-stavrofor, Buc. 
Brotea Al., protopop, Rupea Beșa E., dir. Fabr. Ind. Sârmei, Cluj 

Bibl. Col. Naţ., „Sf. Sava“, Bucureşti 
Dr. Blaga [., protopop, Brașov 
Dr. Boeriu N., not. publ., Braşov 
Dr. Boer Şt., dir. g. „Prima Ard.“ Cluj 
Boldor A., dir. gimn. î. p, Codlea 
Brânduș Virginia, Sibiu 
Casina Română, Brașov 
Ciortea Maria, Cluj 
Dr. ing. Codarcea Al., Bucureşti 
Colceag N., prof. î. p., Satulung 
Coman P., dir. gimn., Mediaş 
Ing. Comanciu [., cons. silv., Buc. 
Dr. med. Creţu M., senat. Sf.-Gheorghe 
Dan P., insp. g. şc. î. p., Oradea 
Deppner H., dir. de bancă, Braşov 
Direcţ. Şc. primare No. 1, Braşov 
„lic. „V.Alecsandri“ Galaţi (8 ab.) 
„G. Coșbuc“, Năsăud 
„A. Vlaicu“ Orăştie 
„G. Lazăr“, Sibiu 
» » Com. de băeţi, Sibiu 
„ Şc. de ucenici com, și ind., Sibiu 
„> Norm. D.A. Şaguna“ Sibiu 
Direcţ. Şc. Norm, f. „A. Şaguna“, Sibiu 
Fulea O., dur. „Bca Rom.“ T.-Mureş 
Dr. Guiman G., subprefect, Sighet 


» LL 


» » 


» Li 


Hodârnău M., protopop, Brașov 

Dr. loaneş N., not. publ., Brașov 

Dr. med, Lupaş Mih., Săliște 

Dr. Manuilă $., dir. Inst. de Rec., Buc. 

Micu Mois, preot, Poiana-Mărului 

Modroiu I., preot, Vama Buzăului 

Navrea Dragoş, profesor, Brașov 

Dr. med. Nicoară Eugen, Reghin 

Noaghea [., med. vet., Braşov 

Oţoiu A,, adm. del. Bca Naţ., Buc. 

Pestrea C., blănar, Brașov 

Popp C., î. dir. ex. Albina, Sibiu 

ing. Pop G., Braşov 

Popescu Al., notar, Checia 

Ing. Popescu C., insp. C.F.R., Braşov 

Rectoratul Acad. teologice, Arad 

Ing. Roșculeţ [., insp. silv., Brașov 

Tartescu 1. 1., avocat, Brăila 

'Tohăneanu I., dir. lic. „V. Alecsandri“ 
Galaţi 


Până la 30 Aprilie 1938 


Chelariu Gh., dir. lic., î. p. Braşov 


Ing. Ciortea Marin, Mediaş 
Direcţ. Șc. primare Nr. 4, Brașov 
Furnică D., mare propr., Buc. 


Se mai confirmă primirea costului nr. 1 şi 2 dela d. Const. Mu șlea, 
Mediaș, al nr. 2 de la d. C. N. Mattescu, prof. R. Vâlcea şi a restanţei de 
abon. de la dd. N. Baboie, prof. Braşov şi ing. C. Moarcăs, insp. silvic, 


Braşov. 


Confirmarea primirii abonamentelor sosite după 20 Aprilie se va face 


îu nr. viitor. 


Societăţi, instituţii, autorități, domni cari își închipuie că le cerem o 
pomană, cerându-le costul revistei pe care au primit-o şi reţinut-o. 


Astra Sânpetru 
Astra Si, Gheorghe 
Astra Zârneşti 


Biblioteca Palatului Cultural Tg.-Mureş 
Primăria comunei Mădăraş (Ciuc) . . . 


intorsura Buzăului 


» » 


i Turcheş , ..... 


Casa de cetire Turcheș 


. . . . .. . 


1 an 
2 ani 
1 ani şi 2 luni 
1 an 


. . . cp... . . 
. 1. |. 1. |. |. cn... . 
. |. |... |... n... . 
. . . . . |. . . . . 
. . .. . . |. . . . . 
. .. .. .. ... 

. | |. |. . . . |. 1. 

Școala primară din Râşnov ........ cc... « lan și 4 luni 


Comitetul școlar, Baciu .,........ Zac dee muia set data IAD 

Colegiul Naţional „Carol 1%, Craiova . . ......... lanşi2 luni 
Boroş Ştefan, avocat, Constanţa ........ sai ie cd lan d 
Dr. Băran Coriolan, f, prefect, Timişoara ........ „ 2 ani 

Dr. Nistor D., prefect, Timişoara. .. . cc... 1 an . 

1. Frăticiu, avocat, Bucureşti . , cc... 1 an şi 4 luni 
Oţeleanu Const., avocat, Brăila. .,....... „. lan | 
Poliş Bujor, notar, Beba-veche . .,.,........ „. Lânşi6 luni 
Ciurea C., comerciant, Brăila . . . cc... . lan ! 

Ing. Stănicel Andrei, Brașov . . .. cc... 1 an 

Ing. Banciu Vladimir, București, , . .- 1 an 


Mincu A. Gh. dir. g. Bca Agricolă, Bucureşti ....... lan i 
(Vom continua şi vom reveni asupra unor cazuri tipice) 

Am luat notă de renunțarea pe viitor la abonament a lic. „Mircea cel 
Bătrân“, Constanţa, a Şc. primare Nr. 2, Satu-Mare, a gimn. de băieţi din 
Sf. Gheorghe şi a d-lui Gh. Baboie, funcț. de bancă î. r. Brașov. -Ultimului 
ne permitem să-i reamintim că e în restanță cu costul abon. pe an. trecut. 

Poșta Red. D-lul E. Ar. Zaharia. Poezia trimisă se va da în nr. viitor. 
Muţumiri. Comunicaţi-ne adresa. 

D-lui P. C. în S. Fiind supraîncărcat nr. acesta, epigramele trimise mau - 
mai putut întra în el. Se vor da în alt nr. Mulţumiri. 

* 
ERATĂ 

Dintre greşelile din nr. trecut, rămase neîndreptate, rugăm jadreptarea 
„următoarelor: 

In pag. Lil rândul 6 de jos, nu: a Țări Rom,, ci a Țării Româneşti 
ide „ 4 de sus, nu: all, cial 

din nota 2, nu: se vor ungurii, ci ungur! 

3 23p 116 rând 9 de sus, nu: „Appobatae“, ci Approbatae 

> IT, Lp  „ nu:fiul, ci fiu 

» o» 121 „ 16, „nu: Transilvanis, ci Transilvania 

> o 122 „ 3, jos, nu: Ludewig, ci Ludwig 

» n 125 » 3 »„ (not.8) nu: al întregului lorram,cia 

126 ,„ 3, „ nu::„continuitățit“, ci „continuității“ 

» ov 155 p 15 „ nu: spre care-i târa, ci spre care-l târa 

» 156 „ 10 sus, nu: înditruia, ci îndrituia 

» 157 „ 12, sus, nu: ne lămnrește, ci ne lămuresc 

» 158 „ 10, ios, nu: căpaatt, ci căpătat 

158 ,, 2, „ nu: Nu ştiu, ci nu ştire 

» >» 175 ,„, şirul ultim nu: drăgostoasă, ci drăgăstoasă. 


Rugăm_recetiţi informaţiiie din _pg. 2. 


Nr-ul viitor al rev. nu-l vor mai primi decât d-nii care şi-au achitat 
abonamentul pe anul curent. Cum le-am avansat noi încrederea noastră până 
acum, suntem în drept, credem, să le cerem domniilor lor şi jertia avansării co- 
stului abon. pe 1/2 an. 


» » 














Numărul acesta, cu 16 pg. în plus, a apărut la 26, IV. 1937. 

